Diari Oficial de la Generalitat Valenciana


Sumari del DOGV 9015, del 08-02-2021 (2021/999)

DECRET 10/2021, de 22 de gener, del Consell, pel qual es regula l'allotjament turístic en la Comunitat Valenciana.
------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2021/01/22/10**

### Versions

 10/12/2024 - Actualitat  08/08/2024 - 09/12/2024  11/07/2024 - 07/08/2024  08/05/2021 - 10/07/2024  Text inicial: 07/05/2021 - 08/05/2021 

### Dades del document

Número de DOGV
:   9015

Data del DOGV
:   08-02-2021

Secció del DOGV
:   I. DISPOSICIONS GENERALS

Número del document
:   2021/999


Data del document
:   22-01-2021

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * turisme rural
    * turisme estranger
    * política de turisme
    * legislació
    * agència de viatges

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

*Versió vigent: 10.12.2024*

*Decret 10/2021, de 22 de gener, del Consell, pel qual es regula l'allotjament turístic en la Comunitat Valenciana.***1**

**ÍNDEX**

**TÍTOL I. Disposicions generals**

**Capítol I. Objecte i àmbit d’aplicació**

**Capítol II. Definicions**

**Capítol III. Principis generals i hospitalitat**

**Capítol IV. Distintius**

**Capítol V. Règim de preus aplicable a les empreses prestadores dels serveis**

**Capítol VI. Exercici de l’activitat d’allotjament turístic**

**Capítol VII. Requisits generals comuns als establiments d’allotjament turístic**

**TÍTOL II. Requisits específics per a les diverses modalitats d’allotjament turístic**

**Capítol I. Establiments hotelers**

> **Secció primera. Definicions i classificació**

> **Secció segona. Bases de la classificació**

**Capítol II. Blocs i conjunts d’apartaments turístics**

**Capítol III. Habitatges d’ús turístic i empreses gestores**

**Capítol IV. Càmpings i àrees de pernoctació**

> **Secció primera. Definicions i classificació**

> **Secció segona. Requisits comuns**

> **Secció tercera. Requisits generals dels càmpings**

> **Secció quarta. Requisits generals de les àrees de pernoctació en trànsit per a autocaravanes**

**Capítol V. Allotjament turístic rural**

> **Secció primera. Definicions i classificacions**

> **Secció segona. Requisits tècnics generals**

> **Secció tercera. Requisits tècnics específics de l’allotjament en cases rurals**

> **Secció quarta. De l’allotjament en acampada en finca particular**

**Capítol VI. De l’allotjament en alberg turístic**

> **Secció primera. Definicions i classificació**

> **Secció segona. Requisits generals:**

**Capítol VII. Règim sancionador**

**Disposició addicional única. Regla de no despesa**

**Disposicions transitòries**

**Disposició derogatòria**

**Disposicions finals**

**Annex I. Sistema de classificació d’hotels i hotels apartament**

**Annex II. Requisits de classificació exigibles als blocs i conjunts d’apartaments turístics**

**Annex III. Requisits de classificació exigibles als habitatges d’ús turístic**

**Annex IV. Requisits de classificació exigibles als càmpings. Requisits de classificació exigibles a les unitats d’allotjament de classe cabanya, bungalou o habitatge mòbil (mobile-home) en càmpings**

**Annex V. Requisits de classificació exigibles a les cases rurals**

**Annex VI. Requisits de classificació exigibles als albergs turístics**

I

L'evolució incessant de les característiques, condicions i circumstàncies de tota mena de l'activitat turística ha portat recentment el legislador autonòmic, concernit per aquesta situació de canvi pràcticament constant, a aprovar un nou text legal destinat a regular el sector turístic valencià que, adaptat al nou context social, empresarial, professional, tecnològic i normatiu sectorial, assegure i fomente amb totes les garanties possibles la qualitat, la sostenibilitat i la competitivitat d'una activitat tan rellevant des de múltiples òptiques per al desenvolupament d'aquesta comunitat autònoma.

Amb aquesta finalitat, la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana (d'ara en avant LTOH), ha recollit i sistematitzat les importants novetats que s'han succeït en el camp del sector turístic tant en la realitat del dia a dia de professionals, persones empresàries, usuàries i consumidores, com també en el camp normatiu pròpiament dit, i que no existien quan es va aprovar la ja derogada Llei 3/1998, de 21 de maig, de turisme de la Comunitat Valenciana.

Constitueix una part capital d'aquestes innovacions normatives la relativa a l'eliminació de barreres i obstacles a la prestació de serveis, encarnada, en primer terme, per la Directiva 2006/123/CE, del Parlament Europeu i del Consell, de 12 de desembre de 2006, relativa als serveis en el mercat interior i per la seua transposició en les lleis estatals de caràcter bàsic, això és, la Llei 17/2009, de 23 de novembre, sobre el lliure accés a les activitats de serveis i el seu exercici; la Llei 25/2009, de 22 de desembre, de modificació de diverses lleis per a adaptar-les a la llei sobre el lliure accés a les activitats de serveis i el seu exercici; i la Llei 20/2013, de 9 de desembre, de garantia de la unitat de mercat, que té per objecte fer efectiu el principi d'unitat de mercat en tot el territori nacional mitjançant la llibertat d'establiment i la llibertat de circulació d'operadors i la lliure circulació de béns i serveis.

En aquest context, una de les manifestacions capitals de l'activitat turística està conformada pels establiments d'allotjament turístic, que han de comptar amb unes condicions de servei òptimes per a les persones usuàries en termes de màxima qualitat, accessibilitat, informació, transparència, atenció, seguretat i, com recull l'LTOH, com a principi bàsic, hospitalitat.

No pot perdre's de vista que totes aquestes característiques i prestacions s'han de trobar i han de convergir en un espai físic que és l'establiment d'allotjament turístic, el lloc —local, instal·lació o infraestructura— en el qual es realitzen i presten en gran manera els serveis que reben les persones usuàries o consumidores del sector que ens ocupa i respecte de les quals, des de l'àmbit normatiu, els poders públics han de vetlar perquè s'adopten les mesures i posen els mitjans, a fi de tractar d'assegurar-ne la màxima satisfacció com a destinatàries últimes i principals dels serveis turístics.

A aquest objectiu, entre altres, han tractat de servir les normes existents fins al moment, en l'àmbit normatiu valencià, serveix l'LTOH i, ara en el seu desplegament, aquest decret.

II

En matèria d'establiments d'allotjament turístic l'LTOH introdueix, com a novetat, l'alberg turístic, com una modalitat més d'allotjament turístic, independent de la tipologia d'hotels, i la figura de l'hotel balneari, que no s'esmentava en la llei anterior.

Fins ara, cadascuna de les modalitats d'allotjament ha disposat d'un decret específic. Aquesta opció normativa va poder respondre en el seu moment a la necessitat de donar una resposta reguladora a les noves manifestacions que s'anaven produint en aquesta matèria específica. Ara bé, això ha donat lloc a una evident dispersió normativa sobre un mateix camp, de manera que operadors i Administració apreciaven una certa complexitat en punt a la identificació de la modalitat del servei d'allotjament a prestar en cada cas i, a més, un risc de disposar de regulacions diverses per a atendre realitats en essència similars i, per consegüent, es generava una certa inseguretat jurídica.

Sobre la base d'aquesta consideració, un dels objectius d'aquest decret és unificar en una sola norma els decrets vigents fins ara relatius a les respectives modalitats d'allotjament turístic, i facilitar així l'accés a les persones usuàries i agents del sector al règim administratiu aplicable a cadascuna des de l'inici al cessament de l'activitat. En aquest sentit, aquest decret tracta d'homogeneïtzar la regulació de qüestions coincidents en cada modalitat d'allotjament, i evitar així la dispersió normativa i els efectes indesitjats abans assenyalats.

Addicionalment, aquest decret conté la regulació del procediment d'inscripció en el Registre de Turisme de la Comunitat Valenciana, així com el règim de preus aplicable a les empreses prestadores de serveis i el dels distintius de les empreses i establiments d'allotjament turístic.

III

Aquest decret s'estructura en 81 articles ordenats en dos títols, una disposició addicional, tres disposicions transitòries, una derogatòria, dues finals i sis annexos.

El títol I es destina a regular una sèrie de qüestions que afecten, amb caràcter general, i des de diferents òptiques, la regulació dels allotjaments turístics.

Així, s'exposen, en primer terme, una sèrie de disposicions i definicions generals sobre diversos conceptes que apareixeran al llarg de la norma, els principis que emmarquen, regeixen i informen la regulació del sector turístic, el règim aplicable als distintius de cada establiment d'allotjament turístic, sense perjudici de la seua concreció per resolució de l'òrgan competent en la matèria, la regulació de preus aplicables a les empreses prestadores dels serveis, la regulació de l'exercici de l'activitat d'allotjament turístic, i el Registre de Turisme de la Comunitat Valenciana, les seues característiques, el seu funcionament i particularitats específiques respecte de determinats establiments.

El títol II es dedica a ordenar les diferents modalitats d'allotjament turístic, i escomet la regulació particularitzada de cada tipologia, la classificació i recull, per a cada modalitat, els requisits administratius precisos per a la posada en funcionament.

En aquest sentit, per seguretat jurídica i transcendència per a un servei òptim a les persones usuàries de la prestació dels serveis turístics en els allotjaments, s'ha optat per exigir per a totes les modalitats la declaració responsable d'inici d'activitat, de modificació d'alguna de les seues característiques essencials, de cessament de la prestació del servei i de canvi de titularitat.

Quant als formularis i models de declaració responsable, per raons d'operativitat, facilitat i celeritat quant a l'actualització, no s'integren en el decret, sense perjudici que s'hi reculla l'obligació de l'Administració de mantindre'ls actualitzats i disponibles per a qualsevol persona interessada en tot moment, tant en format paper com de manera telemàtica. La mateixa obligació es preveu en relació amb la normativa tècnica i sectorial aplicable a tots els allotjaments turístics.

Aquesta norma s'articula sobre els principis de necessitat, eficàcia, proporcionalitat, seguretat jurídica, transparència i eficiència, previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.

En virtut dels principis de necessitat i eficàcia, es compleix el mandat establit en l'LTOH, i es regulen detalladament els establiments d'allotjament turístic.

Respecte al principi de proporcionalitat, aquest decret conté el desenvolupament de les previsions que conté la Llei de turisme, abans esmentada, i es compleix al seu torn el principi de seguretat jurídica, atés que es desenvolupen tots els aspectes relacionats amb l'allotjament turístic a la Comunitat Valenciana. En aplicació del principi de transparència, s'han definit els objectius de la norma i es garanteix aquesta en totes les activitats administratives.

Finalment, en aplicació del principi d'eficiència, aquest decret no comporta cap mena de càrrega administrativa innecessària.

Aquesta disposició està inclosa en el Pla normatiu de l'Administració de la Generalitat per a 2021.

En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta del president de la Generalitat, conforme amb el Consell Jurídic Consultiu, prèvia deliberació del Consell, en la reunió de 22 de gener de 2021,

DECRETE

TÍTOL I

Disposicions generals

CAPÍTOL I

Objecte i àmbit d'aplicació

*Article 1. Objecte*

Aquest decret té per objecte regular les activitats i els serveis d'allotjament turístic desenvolupats en establiments situats en l'àmbit territorial de la Comunitat Valenciana, així com les seues modalitats i classificació, règim de funcionament i prestació de serveis.

*Article 2. Àmbit d'aplicació*

1. Els preceptes d'aquesta norma s'aplicaran en l'àmbit territorial de la Comunitat Valenciana als establiments turístics d'allotjament i als seus titulars, siguen persones físiques o jurídiques, a les persones usuàries d'allotjaments turístics i a les administracions i entitats públiques intervinents.

2. Queden exclosos d'aquesta reglamentació tots els establiments residencials que presten els seus serveis de manera exclusiva a col·lectivitats concretes, com ara residències per a estudiants, instal·lacions de serveis socials, juvenils, d'activitats mediambientals, i similars. No es permet la simultaneïtat d'aquests usos residencials amb l'ús d'allotjament turístic, excepte en el cas de períodes de funcionament diferents.

3. En l'àmbit dels habitatges d'ús turístic, queden exceptuats de l'àmbit d'aplicació d'aquesta norma:

a) Els habitatges que s'arrenden per temporada segons el que s'estableix en la Llei 29/1994, de 24 de novembre, d'arrendaments urbans.

b) La promoció, la construcció i la venda de segones residències.

4. En l'àmbit dels establiments de càmping i àrees de pernoctació, queden exclosos de l'àmbit d'aplicació d'aquest decret:

a) Els campaments juvenils, els albergs, els centres i les colònies de vacances escolars, les granges escola i les residències anàlogues destinades a allotjar escolars i contingents particulars similars.

b) Els campaments privats, la titular dels quals siga una entitat pública o privada, destinats a l'ús únic i exclusiu de les persones membres o sòcies de l'entitat titular.

c) Les zones d'acampada, àrees recreatives i acampades itinerants en forests o terrenys forestals de la Comunitat Valenciana autoritzades d'acord amb el Decret 233/1994, de 8 de novembre, del Consell, i les disposicions de desplegament.

d) Les àrees provisionals d'acampada per esdeveniments culturals, recreatius o esportius.

5. Així mateix, i sense perjudici del que s'estableix en l'article 2.4 d'aquest decret, a l'efecte de protegir i salvaguardar els recursos naturals i mediambientals existents, i sempre respectant els drets de propietat i ús del sòl, no podran produir-se acampades lliures a l'empara d'aquesta norma.

S'entén per acampada lliure la instal·lació eventual de tendes de campanya, caravanes, autocaravanes o altres albergs mòbils o mitjans d'allotjament amb intenció de quedar-se i pernoctar en llocs diferents dels establiments regulats en aquest decret.

CAPÍTOL II

Definicions

*Article 3. Definició d'empresa i establiment d'allotjament turístic*

1. Segons estableix l'article 63 de l'LTOH, són empreses d'allotjament turístic aquelles que es dediquen, de manera professional, habitual i mitjançant preu, a proporcionar allotjament a les persones, amb prestació d'altres serveis de caràcter complementari o sense.

2. Es consideren establiments d'allotjament turístic els locals, les instal·lacions o les infraestructures estables oberts al públic on les empreses i altres prestadors proporcionen allotjament a les persones, amb prestació d'altres serveis de caràcter complementari o sense.

3. D'acord amb l'article 64 de l'LTOH, l'allotjament turístic es podrà integrar en alguna de les següents modalitats:

a) Establiments hotelers.

b) Blocs i conjunts d'apartaments turístics.

c) Habitatges d'ús turístic.

d) Càmpings.

e) Àrees de pernoctació en trànsit per a autocaravanes.

f) Allotjament turístic rural.

g) Albergs turístics.

4. Tal com estableix l'article 64.2 de l'LTOH, la inclusió en una o una altra modalitat de les previstes en l'apartat anterior quedarà supeditada al compliment del règim administratiu i els requisits reglamentàriament determinats, i es poden establir diferents categories dins d'una modalitat.

*Article 4. Definicions generals*

A l'efecte d'aquest decret, s'entén per:

a) Classificació turística: catalogació, si és el cas, atorgada per l'òrgan competent de la Generalitat, en virtut de la qual s'identifica la modalitat, el grup i, si és el cas, la categoria de l'establiment.

b) Instal·lacions i serveis obligatoris: els exigits en aquest decret per a la classificació turística de cadascuna de les modalitats d'allotjament.

c) Instal·lacions i serveis complementaris: els oferits de manera accessòria al servei turístic d'allotjament.

d) Unitat d'allotjament: peça independent d'un establiment d'allotjament turístic destinada a ús exclusiu i privatiu de les persones usuàries turístiques, o un habitatge, dotada de la infraestructura, l'equipament, el mobiliari i els béns necessaris, on es poden desenvolupar diferents activitats d'esplai, higiene personal, descans, i, si és el cas, conservació, manipulació i consum d'aliments.

e) Llista de preus: document en què es relacionen els preus dels diferents serveis oferits per l'establiment.

f) Distintiu: placa o vinil que constitueix un mecanisme d'informació sobre el tipus d'establiment, el servei, la modalitat, la categoria, l'especialitat i la quantitat de possibles prestacions de què disposa.

g) Titular d'un establiment d'allotjament turístic: la persona física o jurídica, propietària o no dels locals, les instal·lacions o els habitatges en els termes d'aquest decret, que els gestiona comercialment sota els principis d'unitat d'explotació i responsabilitat del compliment de la normativa turística davant de l'Administració.

h) Persona usuària d'un establiment d'allotjament turístic: persona física o jurídica que contracta serveis d'allotjament turístic.

i) Overbooking o sobrevenda: venda efectiva i confirmada de més places de les que es puguen atendre, que provoca que no es puguen facilitar a un o a diversos clients o clientes les unitats d'allotjament contractades i confirmades.

CAPÍTOL III

Principis generals i hospitalitat

*Article 5. Principis generals*

1. Principi d'unitat d'explotació

D'acord amb l'article 66, apartats 1 i 2, de l'LTOH, al territori de la Comunitat Valenciana, tots els establiments d'allotjament turístic hauran de ser gestionats sota el principi d'unitat d'explotació, i l'administració d'aquests correspon a una titularitat única sobre la qual recaurà la responsabilitat administrativa derivada de la gestió i el funcionament.

El principi d'unitat d'explotació suposa que totes les unitats d'allotjament turístic que integren l'edificació o una part independent i homogènia d'aquesta, ocupada per l'establiment, hauran d'estar afectades a la prestació del servei d'allotjament turístic, i que la gestió del conjunt l'exercirà una única empresa titular. A aquest efecte, l'empresa explotadora única haurà de poder acreditar la titularitat de la propietat o d'altres títols jurídics que l'habiliten per a la gestió de la totalitat d'unitats d'allotjament turístic.

En el cas dels habitatges turístics, s'entendrà que la unitat d'explotació equival a la totalitat de la unitat d'allotjament.

2. Principi de lliure accés i permanència

a) Sense perjudici del que puguen disposar les seues normes de règim interior, l'accés als establiments d'allotjament turístic és lliure per als qui n'hagen contractat els serveis, sense que puga discriminar-se per raó de sexe, nacionalitat, origen racial o ètnic, edat, orientació sexual, identitat i expressió de gènere, grup familiar, desenvolupament sexual, diversitat funcional o discapacitat, religió o creences, idees polítiques, pobresa, llengua, cultura, malaltia, estètica, cos o qualsevol altra condició o circumstància personal o social.

b) La direcció de cada establiment podrà acordar normes de règim interior sobre l'ús de serveis i instal·lacions, que la clientela de l'allotjament turístic haurà de complir obligatòriament. L'incompliment d'aquestes normes que puga alterar la convivència normal, o posar en risc la seguretat o integritat física de la resta de clients o clientes o del personal de l'establiment serà causa suficient per a la resolució del contracte d'allotjament.

c) Les persones físiques o jurídiques titulars de les empreses d'allotjament turístic podran sol·licitar l'auxili dels i de les agents de l'autoritat per a desallotjar del seu establiment les persones que incomplisquen les regles usuals de convivència social i per a impedir l'accés a les que pretenguen entrar-hi amb finalitats diferents del gaudi pacífic del servei que es presta o de l'activitat que es desenvolupa.

d) El règim d'admissió d'animals domèstics en un establiment d'allotjament turístic haurà de constar en llocs visibles de l'interior i en la publicitat que se'n faça. En qualsevol cas, de conformitat amb el que estableix la normativa aplicable, les persones que ho necessiten hi han de poder accedir acompanyades de gossos d'assistència per a persones amb diversitat funcional, degudament acreditats.

*Article 6. Codi ètic i hospitalitat*

Els allotjaments turístics hauran d'atendre els principis del Codi Ètic Mundial per al Turisme i la seua adaptació a l'àmbit territorial de la Comunitat Valenciana a través del Codi Ètic del Turisme Valencià, especialment el de l'hospitalitat com a principi bàsic.

Caldrà tindre consideració especialment amb les condicions d'accessibilitat dels allotjaments turístics, de conformitat amb el Decret 65/2019, de 26 d'abril, del Consell, de regulació de l'accessibilitat en l'edificació i en els espais públics.

CAPÍTOL IV

Distintius

*Article 7. Obligatorietat d'exhibició de distintius*

Les empreses i els establiments d'allotjament turístic de la Comunitat Valenciana hauran d'exhibir, al costat de l'entrada principal, el distintiu que els corresponga. En el cas dels habitatges d'ús turístic, l'hauran d'exhibir de manera visible a l'entrada, bé a l'interior o en l'exterior d'aquesta.

*Article 8. Característiques dels distintius i tècniques de reproducció*

1. Els distintius hauran d'estar constituïts per una placa rectangular de metacrilat de 269 × 371 × 10 mm amb cantons arredonits amb radi de 30 mm, excepte per als habitatges d'ús turístic. En la part posterior de la placa s'haurà de col·locar un vinil imprés en color corresponent a cada empresa o establiment, i hi han de figurar els símbols corresponents a cada tipus, modalitat d'empresa, establiment i, quan siga procedent, les estreles/claus corresponents a la categoria i l'especialitat de l'establiment, i, si és el cas, sota les estreles, l'esment de Gran Luxe, Luxe, Superior o Especialitat. Tot això en la forma i amb les dimensions i indicacions que determine la resolució de l'òrgan competent en matèria de turisme.

2. El fons dels distintius ha de ser aquest:

a) Establiments hotelers: ha de ser de color blau Pantone 286.

b) Blocs i conjunts d'apartaments turístics: ha de ser de color roig Pantone 485.

c) Habitatges d'ús turístic: ha de ser un vinil adhesiu de color roig Pantone 485, tindre unes mesures de 200 × 276 mm, d'unes 6 micres i tallat mitjançant plòter amb cantons de 10 mm de radi. En la part superior es reserva un espai per al número d'inscripció en el registre de cada allotjament, amb el contorn perfilat de clauer en forma de casa.

d) Empreses gestores d'habitatges d'ús turístic: ha de ser de color roig Pantone 485.

e) Càmpings i àrees de pernoctació: ha de ser de color verd Pantone 369.

f) Establiments d'allotjament turístic rural: ha de ser de color marró Pantone 483.

g) Albergs turístics: ha de ser de color verd Pantone 326.

3. Tots els distintius han de contindre el logotip institucional Comunitat Valenciana, la impressió d'orla, els símbols i textos de la categoria atorgada, la modalitat, l'especialitat i, si és el cas, el número d'inscripció en el registre en color blanc, amb l'excepció dels distintius dels establiments d'allotjament turístic rural, en els quals les estreles/claus seran de color verd Pantone 369.

4. Els arxius PDF editables de tots els distintius a grandària real necessaris per a la seua producció quedaran a la disposició de les persones interessades en la pàgina web de l'òrgan competent en matèria de turisme.**2**

CAPÍTOL V

Règim de preus aplicable a les empreses

prestadores dels serveis

*Article 9. Especificació i globalitat de preus*

Els preus dels allotjaments turístics s'hauran d'especificar amb impostos inclosos, per allotjament i per cadascun dels altres serveis que preste l'establiment, sense perjudici del que es disposa en la normativa aplicable sobre persones consumidores i usuàries.

*Article 10. Publicitat de preus*

Els preus de cadascun dels serveis prestats pels establiments d'allotjament han de gaudir de la màxima publicitat, i figurar en llocs de fàcil localització i lectura per al públic. En el cas dels preus de les unitats d'allotjament i règim alimentari, hauran de figurar, independentment de fer-ho on ho considere necessari la direcció de l'establiment, en els llocs on es possibilite la contractació.

*Article 11. Comunicació de preus a la clientela*

1. Abans de l'admissió, caldrà notificar a la clientela el preu que se li aplicarà, i per a fer-ho se li lliurarà la targeta d'entrada corresponent o un suport similar, on haurà de constar el nom, la categoria i l'especialitat de l'establiment, l'habitació o la unitat d'allotjament o parcel·la que se li assigna, el preu d'aquesta, les dates d'entrada i eixida i el règim alimentari. El suport emés per les agències de viatges o per empreses de mediació turística podrà substituir la targeta d'entrada.

2. Aquesta targeta d'entrada o suport similar o, si és el cas, el suport emés per les agències de viatges o per empreses de mediació turística, suposarà la conformitat d'aquest i tindrà valor de prova als efectes administratius, i l'establiment l'haurà de conservar durant un termini de sis mesos.

*Article 12. Concepte de l'allotjament*

1. A l'efecte del que es disposa en aquest títol, l'allotjament comprén la utilització de la unitat d'allotjament i els serveis complementaris annexos a aquesta o comuns a tot l'establiment, sempre que no siguen consumibles o que els presten tercers.

2. En tot cas, tindran la consideració de serveis comuns les piscines, les hamaques, els tendals, les cadires, les engrunsadores i el mobiliari propi de piscines, jardins i parcs.

3. Sempre que no es contracte per un període diferent, el preu de la unitat d'allotjament, en establiments hotelers, es comptarà per dies o jornades, d'acord amb el nombre de pernoctacions, i s'entendrà que la jornada acaba a les 12.00 hores.

4. Els establiments d'allotjament de règim hoteler, excepte si hi ha un pacte en contra, hauran de tindre a disposició dels clients les unitats d'allotjament a partir de les 16.00 hores, i s'entendrà que la jornada acaba a les 12.00 hores. En els altres establiments d'allotjament caldrà ajustar-se al que s'haja convingut i, si no s'ha acordat, s'entendrà que el dret a l'ocupació de l'allotjament comença a les 17.00 hores del primer dia d'estada i acaba a les 10.00 hores del dia en què aquesta finalitze.

5. La prolongació del gaudi dels serveis contractats per més temps del convingut estarà sempre condicionada al mutu acord entre l'establiment i el client o la clienta. Quan aquest últim o aquesta última no abandone l'establiment el dia fixat per a l'eixida, i no hi haja un acord per a prolongar l'estada, l'establiment podrà disposar de la unitat d'allotjament.

*Article 13. Reserves*

1. Les persones titulars de l'allotjament hauran de posar a disposició de la clientela les unitats d'allotjament que reunisquen les característiques pactades.

2. Quan els clients o les clientes hagen reservat unitats d'allotjament concretes amb l'especificació del número o la situació i la persona o entitat titular les haja confirmades, estarà obligada a posar-les a disposició d'aquests o aquestes en la data convinguda.

3. El règim de cancel·lació de les reserves s'haurà d'ajustar a les condicions que pacten lliurement l'empresa o la persona titular de l'explotació i les persones usuàries.

*Article 14. Bestretes*

La persona titular de l'allotjament podrà exigir als qui efectuen una reserva de plaça una bestreta del preu en concepte de senyal, que s'entendrà a compte de l'import resultant dels serveis prestats.

*Article 15. Sobrevenda*

D'acord amb el que s'estableix en l'article 20 de l'LTOH:

1. Les persones o entitats titulars d'establiments d'allotjament turístic no podran vendre efectivament un nombre més elevat de places, habitacions o unitats de les que puguen atendre.

2. Quan un establiment d'allotjament turístic haja incorregut en sobrevenda estarà obligat a proporcionar allotjament a les persones usuàries afectades en un altre establiment de la zona, de categoria igual o superior, i en les mateixes condicions o millors que les pactades.

3. Les despeses de desplaçament fins al nou establiment on s'allotjaran, la possible diferència de preu respecte del nou i qualsevol altra que es puga originar, seran a càrrec de l'establiment on s'ha originat la sobrevenda, sense perjudici que aquest, si és el cas, puga repercutir aquestes despeses a l'empresa causant de la sobrevenda.

4. Si es dona el cas que el cost total del nou allotjament és inferior al de l'establiment amb sobrevenda, el titular d'aquest haurà de retornar-ne la diferència a la usuària.

*Article 16. Anul·lacions*

Els establiments d'allotjament estan obligats a informar les persones usuàries, abans de la formalització del contracte, sobre les clàusules d'anul·lació aplicables.

*Article 17. Facturació*

1. Tots els establiments d'allotjament turístic tenen l'obligació de lliurar a la clientela una factura o, si és el cas, un justificant de pagament que detalle, de manera clara i desglossada, els serveis prestats per conceptes.

2. Els establiments estan obligats a conservar duplicats de les factures o els justificants de pagament perquè els organismes competents els comproven.

3. En les factures o els justificants de pagament haurà de figurar, al costat del nom de l'establiment, el nom del client o de la clienta, el número o la identificació de l'allotjament assignat i el nombre de persones allotjades, la data d'entrada i d'eixida i la data en què s'ha estés, així com la resta de requisits establits per la normativa específica de facturació.

*Article 18. Pagament del preu*

Els clients i les clientes tenen l'obligació de satisfer el preu dels serveis facturats en el temps i el lloc convinguts. A falta d'acord, s'entendrà que el pagament s'ha d'efectuar en l'establiment mateix i en el moment en què se'ls presente la factura al cobrament, sense perjudici que es puga exigir el pagament per endavant dels serveis que es prestaran.

En qualsevol cas el pagament podrà fer-se per qualsevol modalitat de les admeses en el tràfic mercantil, com ara en efectiu, targetes, passarel·les de pagament o mitjans electrònics.

*Article 19. Depòsit per pèrdua o deteriorament d'instal·lacions*

1. Els establiments d'allotjament turístic podran exigir un depòsit per pèrdua o deteriorament d'instal·lacions i per tot el que les parts acorden. Aquesta opció s'haurà de fer constar en el moment de formalitzar el contracte entre les parts.

2. Aquest depòsit respondrà també per l'increment del nombre d'ocupants en el cas que l'allotjament siga ocupat de fet per més persones de les contractades per a aquest allotjament, segons el preu estipulat amb la persona o entitat cedent i sense perjudici de la seua facultat per a resoldre el contracte.

3. D'acord amb el que s'haja pactat en el contracte i al terme d'aquest, i una vegada desocupat l'allotjament, aquesta fiança s'ha de reintegrar al client o a la clienta, amb les deduccions prèvies que, degudament acreditades, si és el cas, pertoquen.

CAPÍTOL VI

Exercici de l'activitat d'allotjament turístic

*Article 20. Exercici de l'activitat d'allotjament turístic*

1. Per a fer les activitats i prestar els serveis regulats en aquesta disposició, les empreses i les entitats prestadores de serveis d'allotjament turístic hauran de posar en coneixement del departament competent en matèria de turisme l'inici i el cessament de la seua activitat, o les modificacions que durant aquesta puguen produir-se, presentant, segons els casos, una comunicació o declaració responsable, de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques. Posteriorment, en cas que escaiga, l'òrgan competent haurà d'inscriure d'ofici les empreses i les entitats prestadores en el Registre de Turisme de la Comunitat Valenciana (d'ara en avant, Registre) o cancel·lar la inscripció en aquest registre segons el que s'haja comunicat, sense perjudici de les facultats de comprovació, control i inspecció que tinga atribuïdes.

2. La relació amb les persones o les entitats interessades es durà a terme, tant per a les persones físiques com jurídiques, a través de mitjans electrònics, d'acord amb el que preveu l'article 14.3 de la Llei 39/2015, d'1 d'octubre, del procediment administratiu comú de les administracions públiques. Així mateix, la notificació es realitzarà a través de mitjans electrònics, d'acord amb el que preveu el penúltim paràgraf de l'article 41.1 de la llei esmentada.**3**

*Article 21. Declaració responsable d'inici d'activitat* **4**

1. Els qui pretenguen desenvolupar l'activitat d'allotjament turístic, en qualsevol de les seues modalitats, hauran de presentar davant el servici territorial de turisme de la província en què se situe l'allotjament, una declaració responsable en la qual manifeste el compliment dels requisits previstos en els articles següents que els siguen aplicables per a la tipologia pretesa, i, si és el cas, classificació, i el compromís de mantindre'ls durant el temps de vigència de l'activitat, mitjançant els impresos normalitzats que estaran permanentment disponibles en la pàgina web de l'òrgan competent en matèria de turisme. Este òrgan serà competent per a l'ordenació, instrucció i resolució del procediment.

2. Per a realitzar la presentació telemàtica de la declaració responsable s'accedirà a la seu electrònica de la Generalitat https://sede.gva.es o a través del cercador de tràmits i servicis de la Guia PROP d'atenció a la ciutadania de la Generalitat i se seleccionarà el tràmit corresponent. L'òrgan competent en matèria de turisme disposarà dels corresponents enllaços en la seua pàgina web.

3. L'òrgan competent en matèria de turisme mantindrà actualitzats els continguts i models normalitzats mitjançant la seua publicació en la seu electrònica de la Generalitat i en la Guia PROP d'atenció a la ciutadania de la Generalitat.

4. Amb la declaració responsable s'adjuntarà:

a) En el cas dels establiments hotelers:

1. Qüestionari d'autoavaluació, si és el cas.

2. Relació d'habitacions i/o unitats d'allotjament que integren l'establiment hoteler.

3. Qualssevol altres documents que donen suport a la seua classificació.

b) En el cas dels blocs i conjunts d'apartaments turístics:

1. Relació d'apartaments que integren el bloc o conjunt.

c) En el cas d'habitatges d'ús turístic:

1. Relació d'habitatges d'ús turístic, amb informe municipal de compatibilitat urbanística per a ús turístic favorable. En els casos que s'haja adoptat una suspensió de l'atorgament de llicències o títols habilitants o s'haguera modificat el planejament, este informe s'haurà d'haver expedit com a màxim en els 6 mesos anteriors a la presentació de la declaració responsable.

d) En el cas de càmpings i àrees de pernocta en trànsit per a autocaravanes:

1. Relació de parcel·les i places d'aparcament i, si és el cas, de les instal·lacions fixes de què dispose.

5. Els models de declaració responsable contindran els requisits necessaris per a cadascuna de les modalitats d'allotjament turístic que les persones sol·licitants han de declarar posseir.

*Article 22. Contingut de la declaració responsable per a establiments hotelers, blocs i conjunts d'apartaments turístics, albergs turístics i allotjaments turístics rurals*

La declaració responsable haurà de contindre el pronunciament exprés sobre aquests aspectes:

a) Que disposa de títol suficient per a dedicar l'immoble a l'activitat d'allotjament en la modalitat declarada.

b) Que l'establiment reuneix els requisits tècnics generals i específics exigits per aquesta norma per a classificar-lo en el grup, la modalitat, l'especialitat i la categoria declarats i que es compromet a mantindre'ls durant la vigència de l'activitat.

c) Que disposa d'un certificat de persona tècnica competent que acredita que l'establiment compleix les exigències bàsiques de seguretat, en cas d'incendi, determinades pel Codi tècnic d'edificació.

d) Que, en el cas d'establiments hotelers, blocs i conjunts d'apartaments turístics i albergs turístics, s'ha elaborat i implantat en l'establiment un pla d'autoprotecció ajustat a les característiques de l'immoble, o un pla d'emergència, si és el cas, d'acord amb la normativa vigent.

e) Que l'establiment té les llicències, els certificats o les autoritzacions exigits per altres departaments o administracions públiques, especialment urbanístiques, ambientals i d'obertura que, si és el cas, resulten exigibles.

Quan escaiga, per situar-se l'establiment en sòl no urbanitzable comú, caldrà declarar expressament que s'ha obtingut la declaració d'interés comunitari que atribueix el corresponent ús i aprofitament turístic, o, si és el cas, que se n'ha obtingut l'exempció d'acord amb la legislació urbanística vigent.

f) Que l'establiment disposa d'una assegurança de responsabilitat civil o d'una altra garantia equivalent per a cobrir els danys i perjudicis que es puguen provocar en el desenvolupament de l'activitat.

*Article 23. Contingut de la declaració responsable per a les vivendes d'ús turístic* **5**

La declaració responsable contindrà la identificació de la persona o l'entitat titular de l'activitat, en què s'ha d'incloure el número de telèfon i el correu electrònic a l'efecte dels avisos de disponibilitat de les notificacions electròniques, així com la identificació de la persona propietària de l'immoble, en cas que siga diferent de la persona o l'entitat titular de l'activitat.

A més, ha de contindre les dades identificatives de la vivenda i el pronunciament exprés sobre els aspectes següents:

a) Que té la disponibilitat de la vivenda o vivendes per a dedicar-se a l'ús turístic i la documentació que ho acredita segons el cas (escriptura de propietat de l'immoble, contracte d'arrendament, autorització per a la gestió entre persona propietària i empresa, o un altre títol vàlid a este efecte).

b) Que la vivenda o vivendes complixen els requisits exigits per la normativa per a la inscripció en el Registre amb la capacitat comunicada, i que estos requisits es mantindran durant la vigència de l'activitat.

c) Que disposa de l'informe municipal de compatibilitat urbanística per a ús turístic favorable, o del document equivalent que preveu este reglament.

d) Que la referència cadastral consignada és única i individualitzada i respon a la realitat física, econòmica i jurídica actual de l'immoble, o que, si no és possible, es fa constar el codi registral únic de l'immoble de manera provisional fins a l'obtenció, en menys d'un any, de la referència cadastral única i individualitzada corresponent.

e) Que disposa de llicència de primera o segona ocupació de la vivenda o del títol habilitant equivalent previst en el Decret 12/2021, de 22 de gener, del Consell de regulació de la declaració responsable per a la primera ocupació i successives de vivendes, així com, si és el cas, el títol habilitant municipal exigible per al seu destí a l'ús d'allotjament turístic, quan de conformitat amb el planejament municipal l'ús vivenda turística siga residencial. Excepcionalment, en casos d'impossibilitat acreditada, s'admetrà informe municipal equivalent.f) Que en la vivenda turística es complixen les condicions de disseny, qualitat, accessibilitat i seguretat establides en el 49.2, 3 i 4 d'este Decret, i que disposa de les llicències, autoritzacions, títols habilitants o qualssevol altres instruments d'intervenció urbanística, ambiental o d'obertura municipals preceptius per al seu destí a l'ús turístic, quan de conformitat amb el planejament municipal l'ús vivenda turística siga considerat terciari.

g) Que disposa d'una assegurança de responsabilitat civil o d'una altra garantia equivalent per a cobrir els danys i perjuís que puguen provocar-se en el desenrotllament de l'activitat, en els termes que es preveuen en l'article 26 d'este decret.

h) Que la vivenda compta amb les llicències, els certificats o les autoritzacions exigides per altres departaments o administracions públiques, especialment urbanístiques, ambientals, de propietat horitzontal, sanitàries i d'obertura, en el cas que s'exigisquen, i que complix amb tota la normativa sectorial aplicable.

i) Si l'establiment està situat en sòl no urbanitzable comú, que s'ha obtingut la declaració d'interés comunitari que atribuïx l'ús i l'aprofitament turístic corresponent o, si és el cas, que s'ha tramitat l'exempció d'acord amb la legislació urbanística vigent.

j) Període de prestació de l'activitat en la vivenda. Caldrà declarar per a cada vivenda el període de prestació d'activitat, i es podrà comercialitzar turísticament només en els períodes que s'indiquen.

k) Que complix les disposicions legals relatives a les obligacions fiscals, tributàries, de seguretat social i, en cas de tindre persones ocupades a càrrec, que es regixen pel conveni col·lectiu que s'aplica, corresponents a esta activitat econòmica.

l) Que disposa de certificat registral que acredita que ni el títol constitutiu o els estatuts de la comunitat de propietaris, o algun acord d'esta, oposable a tercers, determinen la impossibilitat d'ús per a finalitats diferents de les de vivenda com a residència habitual, o que disposa d'un certificat expedit per l'administració de la comunitat de propietaris en el mateix sentit.

m) Que es complix amb les obligacions del Reial decret 933/2021, de 26 d'octubre, pel qual s'establixen les obligacions de registre documental i informació de les persones físiques o jurídiques que exercixen activitats d'hostalatge i lloguer de vehicles de motor, o la norma que el substituïsca.

n) En el cas d'ostentar l'especialitat rural, que complix les prescripcions que es preveuen en l'article 68 d'este decret.

o) Que disposa del certificat energètic de l'immoble.

p) En el cas de vivendes d'ús turístic que s'implanten en locals d'ús terciari d'edificacions existents, que es disposa de la memòria tècnica descriptiva que arreplega l'article 49.3 d'este decret.

*Article 23 bis. Validesa de la inscripció en el registre de turisme de les vivendes d'ús turístic.* **6**

1. La inscripció de les vivendes d'ús turístic en el registre de turisme de la Comunitat Valenciana tindrà una validesa de cinc anys, amb les excepcions que establix la llei i este decret.

2. La declaració responsable habilita per a l'exercici de l'activitat durant un termini de cinc anys des de la presentació i així haurà de fer-se constar en la inscripció corresponent.

Per a renovar la inscripció per un nou període de cinc anys i continuar amb l'exercici de l'activitat, el titular de l'activitat, amb el permís exprés del propietari, haurà de presentar, en tot cas, dins del mes anterior a la finalització de cada període, una nova declaració responsable de renovació.

Haurà d'acompanyar-se esta declaració responsable de renovació amb un nou informe municipal de compatibilitat urbanística per a ús turístic favorable, actualitzat, o el document equivalent que preveu este reglament.

La nova declaració responsable de renovació inclourà expressament que complix tots els requisits vigents de manera legal i reglamentària en el moment de la renovació.

Per a les vivendes inscrites amb anterioritat a l'entrada en vigor d'este decret llei, no serà necessari incloure en esta declaració responsable de renovació els certificats esmentats en l'apartat l de l'article 23.

Vençut el termini establit de 5 anys sense que s'haja presentat una nova declaració responsable de renovació i l'informe municipal o el document equivalent en els casos que siga exigible, la vivenda es donarà de baixa en el Registre.

3. Quan es produïsca un canvi en la propietat d'una vivenda d'ús turístic registrada, ja siga amb anterioritat a l'entrada en vigor de la Llei 15/2018, com amb posterioritat a esta, serà aplicable, tant a la vivenda com a la nova persona propietària, el règim i els requisits vigents de manera legal i reglamentària, i caldrà presentar una nova declaració responsable i aportar l'informe municipal de compatibilitat urbanística per a ús turístic favorable, o un document equivalent.

*Article 24. Contingut de la declaració responsable per als càmpings i les àrees de pernoctació en trànsit per a autocaravanes*

La declaració responsable haurà de contindre el pronunciament exprés sobre aquests aspectes:

a) Que disposa de títol suficient que acredita la disponibilitat del terreny per a dedicar-lo a l'activitat d'allotjament corresponent.

b) Que l'establiment reuneix els requisits tècnics generals i específics exigits per aquesta norma per a classificar-lo en la categoria i, si és el cas, en l'especialitat comunicades i que es compromet a mantindre'ls durant la vigència de l'activitat.

c) Que disposa de plànols de situació, zonificació, serveis, instal·lacions i edificacions, signats per persona facultativa, amb la indicació expressa de la superfície total, de la dedicada a zona per a estada i allotjament, i de la dedicada, si és el cas, al que s'estableix en l'article 57, apartats 2 i 3, d'aquest decret i a la zona dels serveis, les instal·lacions, les zones verdes, els vials, els aparcaments, els edificis, etc.

d) Que l'establiment disposa de les llicències, els certificats o les autoritzacions exigides per altres departaments o administracions públiques, especialment urbanístiques, ambientals i d'obertura que, si és el cas, resulten exigibles.

Quan escaiga, per situar-se l'establiment en sòl no urbanitzable comú, caldrà declarar expressament que s'ha obtingut la declaració d'interés comunitari que atribueix el corresponent ús i aprofitament turístic, o, si és el cas, que se n'ha obtingut l'exempció d'acord amb la legislació urbanística vigent.

e) Que disposa del certificat d'una persona tècnica competent que acredita el compliment del que es disposa en l'article 56 d'aquest decret.

f) Que s'ha elaborat i implantat un pla d'autoprotecció ajustat a les seues característiques, de conformitat amb la normativa vigent.

g) Que, en el cas dels càmpings, està en disposició d'acreditar, si és el cas, la prestació dels serveis específics, el compliment dels requisits o l'existència d'instal·lacions necessàries per a exercir alguna de les especialitats previstes en l'article 51.2.

h) Que disposa d'una assegurança de responsabilitat civil o una altra garantia equivalent per a cobrir els danys i perjudicis que puguen provocar-se en el desenvolupament de l'activitat.

*Article 25. Inscripció de l'establiment en el Registre de Turisme de la Comunitat Valenciana*

1. L'òrgan competent, atenent la declaració responsable efectuada per la persona interessada, classificarà turísticament l'establiment i l'inscriurà d'ofici en el Registre, en el grup, la modalitat, la categoria i l'especialitat indicats en la declaració responsable, llevat que s'hagen omés dades o no s'hagen aportat documents de caràcter essencial. Practicada la inscripció, es comunicarà a la persona titular el número d'inscripció assignat.

2. Presentada la declaració responsable d'inici d'activitat, aquesta haurà de començar de manera efectiva en el termini màxim de dos mesos. En cas contrari, aquella quedarà sense efecte i es procedirà, després de la instrucció de l'oportú expedient en el qual es donarà audiència a la persona interessada, a la baixa i la cancel·lació de la inscripció en el Registre.

3. Posteriorment, aquest òrgan podrà revisar:

a) Si, segons el que haja declarat la persona interessada, es disposa de la totalitat de la documentació a què es refereixen els articles anteriors i la seua validesa formal.

b) Si en l'establiment es compleixen els requisits generals i específics exigits per la norma per a exercir la classificació amb què ha quedat inscrit.

4. En el cas que no s'haja pogut practicar la inscripció per detectar-se l'omissió de dades o la no aportació de documents de caràcter essencial, o si, com a resultat de les comprovacions de l'apartat anterior, s'observen deficiències de qualsevol classe, se seguiran els tràmits procedents de conformitat amb el que s'estableix en la Llei 39/2015.

5. La inexactitud, la falsedat o l'omissió, de caràcter essencial, de qualsevol dada o informació que s'incorpore a una comunicació o declaració responsable, o la no presentació de la documentació que, si és el cas, es requerisca per a acreditar el compliment del que s'ha declarat o comunicat, determinarà la impossibilitat de continuar l'exercici de l'activitat i la prestació del servei des del moment en què es tinga constància d'aquests fets, sense perjudici de les responsabilitats penals, civils o administratives que pertoquen.

Així mateix, la resolució administrativa que declare aquestes circumstàncies podrà determinar l'obligació de la persona interessada de restituir la situació jurídica al moment previ a l'exercici de l'activitat o del servei corresponent. Igualment, podrà determinar la impossibilitat d'instar un nou procediment amb el mateix objecte durant un període màxim de quatre anys.

La resolució d'aquesta mena de procediments administratius haurà de notificar-se en el termini màxim de sis mesos des de l'inici.

6. Es considera, en tot cas, inexactitud, falsedat o omissió de caràcter essencial en dades, manifestacions o documents la que afecte:

a) Qualsevol dada que necessàriament haja de constar en la inscripció registral, de conformitat amb el que es dispose reglamentàriament. **7**

b) El risc per a la seguretat de les persones i els seus béns.

c) Les garanties de responsabilitat contractual legalment exigibles.

d) La manca de la documentació acreditativa del compliment de la normativa en matèria de prevenció i protecció contra incendis, o l'existència de deficiències en la matèria.

e) La falta d'elaboració i implantació, en cas de resultar exigible, d'un pla d'autoprotecció, o un pla d'emergència.

f) La declaració responsable i, si és el cas, al qüestionari d'autoavaluació respecte de criteris obligatoris o de lliure elecció que impliquen la disminució, la revocació o la cancel·lació de la classificació registrada o declarada.

g) Els títols que acrediten la disponibilitat de l'immoble.

h) La disponibilitat de la declaració d'interés comunitari o l'exempció, les llicències i els informes urbanístics i ambientals que, si és el cas, siguen procedents.

7. Fins que no transcórreguen tres mesos des de la notificació de la denegació o la cancel·lació i la baixa de la inscripció en el Registre, no podrà presentar-se una nova declaració d'inici d'activitat que, en tot cas, haurà d'anar acompanyada de la documentació que acredite el compliment dels requisits establits en la normativa vigent, i podrà ser objecte d'inspecció prèvia a la inscripció en el Registre.

8. La inscripció i, si és el cas, la classificació dels allotjaments turístics, no suposarà l'autorització d'altres instal·lacions i serveis existents en el seu recinte per als quals hi haja una normativa específica pròpia.

*Article 26. Assegurança de responsabilitat civil*

1. La persona titular de l'activitat d'allotjament turístic està obligada a contractar una pòlissa d'assegurança de responsabilitat civil que cobrisca els danys i perjudicis a la salut o a la integritat física de les persones usuàries de l'allotjament o de terceres persones que puguen ocasionar-se a conseqüència de l'activitat d'allotjament, així com els relatius a la seguretat financera.

2. La quantia mínima del capital assegurat es determinarà en funció de les places màximes admissibles en l'allotjament previst en la declaració responsable, i serà:

a) Fins a 25 places: 150.000 euros

b) Fins a 50 places: 300.000 euros

c) Fins a 100 places: 400.000 euros

d) Fins a 200 places: 500.000 euros

e) Fins a 300 places: 600.000 euros

f) Fins a 500 places: 750.000 euros

g) Fins a 700 places: 900.000 euros

h) Fins a 1.000 places: 1.000.000 euros

i) Fins a 1.500 places: 1.200.000 euros

j) Fins a 5.000 places: 1.800.000 euros

k) A partir de 5.000 places: 2.000.000 euros

3. La suma màxima d'indemnització per anualitat i sinistre, així com les franquícies, si és el cas, i qualsevol altra condició, les fixaran de comú acord entre la persona titular de l'activitat i la companyia asseguradora.

4. La persona titular de l'allotjament turístic haurà de conservar en el seu poder, durant tot el desenvolupament de l'activitat, la justificació documental de la seua subscripció, a fi de posar-la a disposició de l'administració turística competent, quan aquesta li la requerisca.

*Article 27. Classificació i reclassificació d'ofici*

1. La classificació dels allotjaments turístics es fixarà amb base en el que disposa este decret i es podrà revisar d'ofici en qualsevol moment, mitjançant l'expedient corresponent, en el qual s'oirà la persona interessada. **8**

2. Aquesta classificació es mantindrà mentre perdure el compliment de les condicions, els requisits i els criteris determinants d'aquesta, i es podrà revisar a la baixa i fins i tot cancel·lar la inscripció, en qualsevol moment, mitjançant l'expedient corresponent, en el qual caldrà oir la persona interessada.

Bàsicament, el procediment podrà iniciar-se quan es comprove:

a) Un deteriorament notori en l'edificació, en les instal·lacions o en la qualitat dels elements d'ús de la clientela, especialment els utilitzats per al descans.

b) L'incompliment dels requisits generals i específics exigits per a exercir la classificació amb què s'està inscrit en el Registre.

3. [Sense contingut] **9**

*Article 28. Dispenses*

1. Excepcionalment, la direcció general competent en turisme, ponderant en conjunt les circumstàncies existents, i amb un informe tècnic previ, podrà dispensar raonadament un establiment d'allotjament d'algun o alguns dels requisits i les condicions mínimes establides en aquest decret, a excepció de:

a) Els de caràcter mediambiental.

b) Els requisits generals continguts en els articles 32 a 35 d'aquest decret.

2. S'atendran, entre altres, les situacions dels allotjaments instal·lats en edificis de valor arquitectònic o artístic singular acreditat, o en edificis rehabilitats situats en centres històrics o que responguen a l'arquitectura tradicional típica de la comarca o zona, especialment les relatives a mesures preceptives.

3. Així mateix, disposar de mesures d'accessibilitat superiors a les que establisca la normativa sectorial aplicable per a cada tipus d'establiment d'allotjament turístic serà especialment valorat per l'administració turística competent en cas de sol·licitar alguna dispensa.

4. Aquestes dispenses hauran d'equilibrar-se amb factors compensatoris, com ara l'oferta de serveis complementaris o condicions addicionals als que els correspondrien segons la modalitat, el grup, la categoria i l'especialitat, si és el cas. Per a fer-ho, haurà de dirigir-se una sol·licitud al servei territorial de turisme en què radique l'establiment acompanyada d'una memòria tècnica descriptiva que justifique la impossibilitat de poder complir el requisit o requisits en qüestió, i de les mesures o els factors compensatoris que equilibren aquesta manca.

5. Rebuda la sol·licitud, la inspecció del servei territorial de turisme competent elaborarà un informe sobre la dispensa sol·licitada i les mesures compensatòries que la justifiquen. A la vista d'aquest informe, el servei territorial de turisme elevarà una proposta a la persona titular de la direcció general amb competències en turisme, que serà l'òrgan competent per a resoldre.

6. Aquestes dispenses hauran d'obtindre's abans de presentar la declaració responsable corresponent i es publicaran en el web de l'administració turística competent.

*Article 29. Modificacions i cessament de l'activitat*

1. L'òrgan competent per a practicar la inscripció en el Registre ho serà també, quan corresponga, per a modificar o donar de baixa les dades inscrites.

2. La persona titular d'una empresa d'allotjament turístic, o que exercisca una activitat o preste el servici d'allotjament turístic, haurà de posar en coneixement del servici territorial de turisme competent qualsevol modificació essencial que afecte la seua activitat mitjançant la presentació de la corresponent declaració responsable, incloent-hi els cessaments d'activitat, i els canvis de titularitat o de mediadors en la prestació del servici d'allotjament turístic.

En cas d'establiments hotelers, podran comunicar els cessaments temporals de l'activitat dins del seu període de funcionament. **10**

3. Altres canvis que no suposen modificacions substancials tan sols requeriran una comunicació prèvia al servei territorial competent, segons el model que estarà permanentment disponible en el web de Turisme Comunitat Valenciana.

4. La inexactitud, falsedat o omissió en qualsevol dada que s'adjunte o s'incorpore a una comunicació prèvia tindrà els mateixos efectes que els previstos per a la declaració responsable.

*Article 30. Baixa* **11**

1. Es donarà de baixa la inscripció en el Registre de Turisme de la Comunitat Valenciana en estos casos:

a) Declaració del cessament de l'activitat, per part de qui figure com a titular en el Registre.

b) La inexactitud, falsedat o omissió, de caràcter essencial, de qualsevol dada, manifestació o document que s'acompanye o incorpore a una comunicació o declaració responsable.

c) La modificació o desaparició de les circumstàncies i els requisits que hagen donat lloc a la inscripció en el Registre.

d) Quan no s'haja iniciat l'activitat o el servici transcorreguts dos mesos des de la presentació de la declaració responsable que siga preceptiva.

e) Certificat expedit per l'administració competent de la resolució ferma en via administrativa que determine la falta de les autoritzacions o llicències preceptives per a l'exercici de l'activitat, amb la tramitació prèvia de l'expedient corresponent.

f) Quan es constate per part de la inspecció de turisme el cessament d'activitat turística durant més d'1 any.

g) En el cas de les vivendes d'ús turístic, quan no s'haja comunicat la referència cadastral que es preveu en la disposició transitòria segona del Decret 10/2021 abans del 31 de desembre de 2024.

h) En el cas de vivendes d'ús turístic, la falta de presentació d'una nova declaració responsable de renovació transcorregut el període de cinc anys establit per a la validesa de la inscripció, en la forma i els terminis assenyalats en este decret.

i) En el cas de vivendes d'ús turístic, el certificat per part de l'ajuntament corresponent al domicili de la vivenda de la resolució ferma en via administrativa d'un expedient de restauració de la legalitat urbanística que ordene el cessament de l'activitat.

j) Quan es constate que l'allotjament s'està destinant en el període declarat com a turístic a l'arrendament com a vivenda o de temporada en els termes que establix la Llei 29/1994, de 24 de novembre, d'arrendaments urbans.

2. La baixa de la inscripció en el Registre de Turisme en els casos de les lletres b), c), d), e), g), i) i j) del número anterior, es resoldrà prèvia tramitació de l'oportú expedient, en el qual es donarà tràmit d'audiència a la persona interessada. Es podrà prescindir del tràmit d'audiència en el cas de les lletres a), en el cas de la lletra f) quan en l'informe d'inspecció conste la voluntat de la persona titular i de la persona propietària de no continuar inscrita en el Registre de Turisme i en el cas de la lletra h) prèvia notificació a l'interessat del venciment del termini.

CAPÍTOL VII

Requisits generals comuns als establiments

d'allotjament turístic

*Article 31. Requisits que han de complir els establiments*

1. La classificació dels establiments d'allotjament turístic s'ha d'obtindre d'acord amb dues classes de requisits: generals i específics. Tots els establiments d'allotjament, independentment de la classificació, el grup, la modalitat, la categoria i l'especialitat, llevat que expressament se'n limite algun, han de complir els requisits generals i específics establits en aquest capítol i en el títol II d'aquest decret.

2. Els requisits i les condicions mínimes dels distints establiments d'allotjament turístic que establix este decret s'entendran sense perjuí del que puguen establir les disposicions vigents en matèria de medi ambient, construcció i edificació, instal·lació i funcionament d'ascensors, de maquinària, residus, sanitat, urbanisme, activitats o autorització ambiental, seguretat, protecció contra el soroll, salubritat i estalvi energètic, instal·lacions i subministrament d'aigua, sistemes de prevenció, extinció i evacuació en cas d'incendis, accessibilitat i qualsevol altre que els siga aplicable.

La comunicació per l'administració competent que algun dels establiments inscrits en el registre no té l'autorització preceptiva o la llicència necessària per a l'exercici de l'activitat podrà donar lloc a la baixa, amb la tramitació prèvia de l'expedient oportú, en el qual es donarà audiència a la persona interessada.**12**

*Article 32. Posada a disposició dels allotjaments*

Els allotjaments turístics hauran d'estar en condicions de ser utilitzats per la clientela en el moment de ser ocupats, per a la qual cosa s'hauran de mantindre en perfecte estat d'habitabilitat i en concordança amb la seua categoria i especialitat, i s'hauran de posar a disposició en les degudes condicions de netedat i higiene, amb tots els seus subministraments i serveis generals en funcionament.

*Article 33. Publicitat dels establiments*

1. La publicitat, l'oferta i la gestió dels habitatges turístics s'ha d'ajustar a les exigències de veracitat, objectivitat i bona fe, i proporcionar a les persones usuàries prou informació sobre les característiques d'aquestes, les condicions d'accessibilitat i d'ús i les prestacions que comprenen els serveis contractats; tot això sense perjudici del que disposen les normes vigents sobre publicitat i defensa de les persones consumidores i de les usuàries.

2. La publicitat que es faça de les vivendes d'ús turístic haurà d'incloure obligatòriament el número de registre i la localització exacta d'estes. **13**

3. El compliment del que es disposa en els apartats anteriors serà objecte d'especial vigilància en el cas que la publicitat s'efectue a través dels serveis de la societat de la informació, i seran responsables solidàries de la inclusió del número de registre les persones titulars dels canals de publicitat o comercialització.

*Article 34. Recepció*

1. El servei de recepció/consergeria, que s'ha de prestar 24 hores al dia, no serà exigible als habitatges d'ús turístic, als establiments del grup tercer d'hotels ni a les cases rurals. Aquest servei constituirà el centre de relació amb els clients i les clientes als efectes administratius, d'assistència i informació. A aquest servei correspondran, entre altres funcions, les d'atendre les reserves d'allotjament; formalitzar l'hostalatge; rebre la clientela; constatar la identitat dels clients i de les clientes, a la vista dels documents corresponents; inscriure'ls en el llibre-registre d'entrada i assignar-los allotjament; atendre les reclamacions; expedir factures i percebre'n l'import; rebre, guardar i lliurar als clients i a les clientes els avisos i missatges que reben i complir els encàrrecs d'aquests i d'aquestes en la mesura que siga possible.

2. En la recepció o en les proximitats de l'entrada de l'establiment, i sempre en lloc visible i de fàcil lectura, hi haurà de figurar un plànol general de situació de les eixides d'emergència i vies d'evacuació a zones segures, així com el de senyalització dels sistemes de protecció d'incendis.

*Article 35. Assistència sanitària*

1. Els establiments d'allotjament turístic hauran de procurar tots els mitjans perquè la clientela puga disposar d'assistència sanitària.

2. Els càmpings, a més, hauran d'estar proveïts d'una farmaciola de primers auxilis, que es podrà substituir, si hi ha un centre mèdic en les proximitats de l'establiment, per informació detallada sobre les prestacions d'aquest.

*Article 36. Fulls de reclamacions i llibre-registre d'entrada de persones viatgeres*

Sense perjudici de l'observança de les altres disposicions administratives que siguen aplicables, en totes les modalitats d'allotjament turístic caldrà complir la normativa relativa als fulls de reclamacions, al llibre-registre i a la informació d'entrada de persones viatgeres.

*Article 37. Normes de règim interior*

1. D'acord amb el que es disposa en l'article 5, apartat 2, lletra b) d'aquest decret, la direcció de cada establiment podrà acordar normes de règim interior sobre l'ús dels serveis i les instal·lacions, a les quals donarà suficient publicitat i que seran de compliment obligat per a la clientela. L'incompliment d'aquestes normes que puga alterar la convivència normal o posar en risc la seguretat o integritat física de la resta de clients i clientes o del personal de l'establiment, serà causa suficient per a la resolució del contracte d'allotjament i desallotjar l'establiment.

2. En tot cas, queda prohibit a la clientela:

a) Introduir mobles en la unitat d'allotjament o fer-hi obres o reparacions, encara que siguen xicotetes, sense l'autorització escrita de l'empresa.

b) Allotjar més persones de les que corresponguen a la capacitat màxima fixada per a la unitat d'allotjament.

c) Exercir l'activitat d'hostalatge en la unitat d'allotjament o destinar-la a fins diferents dels contractats.

d) Introduir matèries o substàncies explosives o inflamables o altres que puguen causar danys o molèsties a les altres persones ocupants de l'immoble.

e) Fer qualsevol activitat que entre en contradicció amb els usos de convivència, higiene i ordre públic habituals, o que impedisca el descans normal d'altres persones usuàries de l'immoble.

f) Introduir animals contra la prohibició de l'empresa, llevat que es tracte de gossos d'assistència per a persones amb diversitat funcional, degudament acreditats.

g) Incomplir les normes de convivència i els horaris de silenci i descans establits per l'establiment.

3. En els establiments de càmping es prohibeix expressament que la clientela instal·le en les parcel·les elements que no es corresponguen amb els d'ús temporal, propi i habitual de l'estada en els càmpings, o elements que perjudiquen la imatge turística de l'establiment.

Concretament, no es podran instal·lar en les parcel·les sòls, tanques, piques d'escurar, electrodomèstics o qualsevol altre element que per la manera en què es fixe transmeta una imatge de permanència en aquesta; la instal·lació d'aquests elements per part del client o de la clienta constituirà causa suficient per a la resolució del contracte independentment de la modalitat, sense dret a cap indemnització. Aquesta causa de resolució haurà de figurar en el reglament de règim interior de l'establiment, i es podrà exercir amb l'advertiment previ a la persona usuària i davant de la seua negativa a retirar el que haja l'instal·lat.

4. En les àrees de pernoctació en trànsit per a autocaravanes, es prohibeix expressament que la clientela hi instal·le elements externs de les autocaravanes que no es corresponguen amb els d'ús de viatge en trànsit, propi i habitual de l'estada en aquesta mena d'establiments, com ara tanques o avances. Sí que podran instal·lar-se taules i cadires en l'exterior de l'autocaravana per a ús personal.

5. En el cas de les vivendes d'ús turístic, s'haurà de disposar d'un reglament de normes de règim intern en el qual constaran, almenys, les normes de convivència de la comunitat en què radique, les condicions d'ús dels servicis i de les instal·lacions i el règim d'admissió d'animals domèstics, per a evitar alterar la convivència normal o posar en risc la seguretat o la integritat física de la resta de la clientela. Este règim s'haurà de complir de manera obligada per part de les persones usuàries de l'allotjament. A este efecte, els propietaris de les vivendes d'ús turístic o els titulars de l'activitat hauran de facilitar als usuaris, amb caràcter previ a l'allotjament, un formulari informatiu d'estes regles, que estos últims hauran d'acceptar expressament.

En cas d'incompliment, el propietari o titular de l'activitat requerirà a l'usuari perquè cesse en la inobservança o, en cas de gravetat, perquè abandone la vivenda. En cas que no s'atenga este requeriment, ho comunicarà a la policia o a l'autoritat competent. En cas de desallotjament, l'usuari perdrà tots els imports abonats per la reserva, si així s'ha fet constar. **14**

TÍTOL II

Requisits específics per a les diverses

modalitats d'allotjament turístic

CAPÍTOL I

Establiments hotelers

Secció primera. Definicions i classificació

*Article 38. Definicions*

A l'efecte d'aquest decret, s'entendrà per:

1. Hotels: establiments que, a banda d'oferir allotjament amb serveis complementaris o sense, ocupen la totalitat d'un edifici o una part independitzada d'aquest, i les dependències dels quals constitueixen un tot homogeni amb entrades, ascensors i escales d'ús exclusiu, i que reuneixen els requisits tècnics i els criteris que estableix aquest decret.

2. Hotel apartament: establiments on concorren les exigències i els serveis comuns propis dels hotels, i disposen, a més, d'instal·lacions adequades per a la conservació, l'elaboració i el consum d'aliments dins de cada unitat d'allotjament o apartament. En aquests establiments hi pot haver unitats d'allotjament pròpies dels hotels.

3. Hotel balneari: establiments que, a més de reunir els requisits exigits als hotels, disposen d'instal·lacions balneàries que tinguen les autoritzacions preceptives segons la legislació aplicable a aquestes.

4. Hostals: els establiments hotelers que, a més de reunir els requisits que estableix aquest decret, ofereixen allotjament amb serveis complementaris o sense, ocupen la totalitat d'un edifici o una part independitzada d'aquest, i les dependències dels quals constitueixen un tot homogeni, però no disposen d'entrades, ascensors i escales d'ús exclusiu.

5. Pensions: establiments que, tot i dedicar-se al trànsit turístic, no reuneixen els requisits mínims o criteris necessaris per a enquadrar-se en algun dels grups anteriors, sempre que complisquen els requisits d'aquest capítol. Les pensions que oferisquen servei de desdejuni podran denominar-se bed and breakfast (d'allotjament i desdejuni).

*Article 39. Classificació en grups, modalitats i categories*

1. Els establiments hotelers es classificaran en aquests grups, modalitats i categories:

1.1. Grup primer: hotels. Modalitats: hotel, hotel apartament i hotel balneari. Categories: cinc, quatre, tres, dos i una estreles.

1.2. Grup segon: hostals.

1.3. Grup tercer: pensions.

2. Els establiments hotelers del grup primer obtindran la classificació en alguna de les categories anteriors mitjançant el procediment d'autoavaluació descrit en els articles següents. La persona titular podrà triar la categoria de l'establiment entre aquelles per a les quals, d'acord amb l'autoavaluació, haja obtingut la puntuació mínima necessària i reunisca la totalitat dels requisits establits com a obligatoris.

3. Podran fer ús del qualificatiu "superior" els establiments de tres i quatre estreles que, reunint la totalitat de requisits obligatoris fixats per a aquestes categories, obtinguen la puntuació mínima exigida per a la categoria immediatament superior.

Els establiments de cinc estreles que obtinguen la puntuació mínima prevista per a "gran luxe" en aquest decret podran obtindre aquest qualificatiu.

4. Quan les instal·lacions i els serveis dels establiments hotelers del grup primer no s'agrupen en un sol edifici, sinó que hi haja diversos edificis que constituïsquen un únic complex d'allotjament, hauran de complir els requisits per a classificar-se en una única categoria i ubicar-se en un recinte, terreny o parcel·la degudament delimitats i tancats en tot el perímetre. Si en el complex hi ha edificacions que disposen d'instal·lacions o serveis de diferent categoria, la totalitat del complex es classificarà en la menor d'aquestes.

5. En desplegament del que es disposa en l'article 68 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, els establiments hotelers del grup primer, classificats en les categories de tres, quatre i cinc estreles, podran constituir-se en règim de propietat horitzontal o figures afins, i estaran sotmesos al principi d'unitat d'explotació i d'ús turístic exclusiu.

Secció segona. Bases de la classificació

*Article 40. Normes per a la classificació en grups i categories*

1. A l'efecte de la pertinença a un dels grups establits en aquest decret, els establiments, a més de les condicions generals establides en el títol I i en aquest capítol, hauran de complir aquestes condicions específiques:

a) Grup primer: hotel, hotel apartament i hotel balneari. Hauran de fer una autoavaluació dels seus serveis i les instal·lacions d'acord amb un qüestionari normalitzat, que ha de contindre els requisits de classificació de l'annex I d'aquest decret. Per a poder classificar-se en aquest grup, els establiments hauran de complir com a mínim els requisits obligatoris i la puntuació mínima establits per a la categoria d'una estrela.

b) Grup segon: hostals. Com a mínim, hauran de disposar:

1. De recepció/consergeria, sala d'estar dotada amb calefacció i telèfon d'ús públic.

2. Les habitacions hauran de disposar dels requisits establits com a obligatoris en l'apartat II, d'habitacions, de l'annex I per a hotels d'una estrela.

c) Grup tercer: pensions. Hauran de complir com a mínim aquests requisits:

1. Superfície mínima habitacions dobles: 10 m², sense incloure-hi bany.

2. Superfície mínima habitacions individuals: 6 m², sense incloure-hi bany.

3. Un bany o lavabo, cada sis places.

4. Un espai destinat a sala d'estar.

2. La categoria dels establiments del grup primer estarà determinada pel compliment d'uns requisits específics de caràcter obligatori, així com de la valoració total dels seus serveis i instal·lacions d'acord amb els criteris establits en l'annex I. Els criteris s'agrupen en sis àrees: I. Edifici / Àrees comunes; II. Habitacions: mobiliari/equipament. Hotels. Apartaments; III. Serveis; IV. Oci; V. Oferta, i VI. Servei de reunions i esdeveniments. Per a aplicar el sistema de classificació s'han de tindre en compte aquestes normes:

a) Cada criteri té assignada una puntuació determinada i única, excepte els casos en els quals els criteris són alternatius. En aquest cas les possibles alternatives estan assenyalades amb lletres correlatives i només es podrà assignar la puntuació d'un dels apartats del grup.

b) Els requisits mínims que han de complir-se en cada categoria estan assenyalats amb les lletres "OBLI".

c) La categoria final està determinada, a més de pel compliment dels requisits obligatoris, per l'oferta d'una sèrie de serveis i instal·lacions, de lliure elecció per a la persona titular de l'establiment. La suma de la puntuació dels requisits obligatoris més els de lliure elecció determina la puntuació total de l'establiment.

d) A l'efecte d'accedir a una categoria, s'ha d'obtindre la puntuació mínima següent:

|  |  |
| --- | --- |
| 1 estrela | 180 punts |
| 2 estreles | 250 punts |
| 3 estreles | 350 punts |
| 4 estreles | 500 punts |
| 5 estreles | 650 punts |
| 5 estreles "gran luxe" | 800 punts |

Els hotels apartament hauran de complir la puntuació mínima establida per a la totalitat de l'establiment en l'apartat anterior, i els requisits obligatoris establits en l'annex I d'aquest decret. Les superfícies de les dependències de les unitats d'allotjament puntuaran igual que les fixades per als hotels.

3. Per raons de qualitat, en les unitats d'allotjament dels establiments hotelers de qualsevol grup no s'admet la instal·lació de lliteres. Excepcionalment, s'admet la instal·lació de lliteres (amb un màxim d'una llitera per habitació, dues altures i la superfície mínima exigida en este decret) en aquells establiments hotelers amb un caràcter marcadament familiar conforme a les seues instal·lacions, programació i publicitat, que només poden utilitzar menors d'edat.

4. La capacitat mínima dels establiments hotelers dels grups segon i tercer és de dues habitacions.

5. Els establiments hotelers no poden comptar amb instal·lacions per a l'elaboració d'aliments a la disposició dels clients a les habitacions, a excepció dels hotels apartament. En cap cas no s'admet este tipus d'instal·lació en espais comuns.**15**

*Article 41. Autoavaluació de serveis i instal·lacions*

Per a facilitar als i a les titulars dels establiments un model d'autoavaluació referent a la qualificació de les categories establides en aquest decret, l'òrgan competent en turisme publicarà en el seu portal el qüestionari adequat que arreplegue els criteris i la puntuació de l'annex I. L'establiment haurà de disposar d'una còpia actualitzada del qüestionari amb el resultat de l'autoavaluació a disposició de les clientes i els clients i de les administracions competents.

*Article 42. Aprofitament per torns*

Els allotjaments hotelers que comercialitzen les seues unitats d'allotjament sota el règim d'aprofitament per torns a què es refereix la Llei 4/2012, de 6 de juliol, de contractes d'aprofitament per torn de béns d'ús turístic, d'adquisició de productes vacacionals de llarga duració, de revenda i d'intercanvi i normes tributàries, estaran sotmesos al principi d'unitat d'explotació, a les prescripcions de la Llei de turisme, oci i hospitalitat de la Comunitat Valenciana i d'aquest decret, en funció de la classe, la modalitat i la classificació de l'establiment de què es tracte.

*Article 43. Establiments hotelers en règim de condomini*

1. Els establiments hotelers que es constituïsquen en règim de condomini han de:

a) Fer constar en el Registre de la Propietat, mitjançant una nota marginal, l'afecció a l'ús turístic exclusiu de cadascuna de les unitats d'allotjament constituïdes en règim de propietat horitzontal o figures afins i la cessió d'ús permanent a l'empresa explotadora, i subscriure el contracte corresponent per un període mínim de deu anys.

b) Cada una de les persones adquirents haurà de comprometre's que l'immoble en conjunt, incloent-hi les zones comunes i totes les unitats d'allotjament, siga gestionat per una única empresa explotadora, que haurà d'acreditar la seua habilitació per a l'explotació de tot l'establiment en conjunt.

2. Les persones adquirents en cap cas podran fer un ús residencial de les unitats d'allotjament de la seua propietat, entenent-se per ús residencial, a l'efecte de la Llei de turisme, oci i hospitalitat de la Comunitat Valenciana, i d'aquest decret, el reconeixement en el contracte de cessió a l'empresa explotadora d'una reserva d'ús o d'un ús avantatjós a favor del cessionari per un període superior a quatre mesos per any.

3. Caldrà informar les persones adquirents per escrit, amb caràcter previ a la compra de les unitats d'allotjament, de l'afecció de l'immoble a l'ús turístic i de les altres condicions que s'estableixen en aquest article.

*Article 44. Requisits de seguretat, disseny i qualitat en edificis d'establiments hotelers* **16**

Per als edificis d'establiments hotelers, sense perjuí dels requisits establits per la normativa bàsica, s'establixen els requisits específics següents:

a) En els espais i les sales comuns haurà d'assegurar-se la qualitat d'aire interior establida en la normativa d'instal·lacions tèrmiques en els edificis.

b) En tots els espais d'ús públic de l'establiment, així com en habitacions i banys, s'asseguraran les condicions de confort tèrmic establides en l'esmentada normativa d'instal·lacions tèrmiques.

c) Els banys i, si és el cas, les cuines disposaran de subministrament d'aigua potable calenta i freda amb les condicions establides en la normativa de salubritat i qualitat d'aigua de consum humà.

d) La il·luminació mitjana en habitacions i banys seguirà les recomanacions en matèria energètica publicades per organismes autonòmics o estatals.

e) Els servicis higiènics generals i els banys d'habitacions tindran ventilació directa a l'exterior o, si és el cas, disposaran de dispositius de renovació d'aire que asseguren com a mínim les condicions de ventilació establides en la normativa per a banys de vivendes.

f) Les habitacions compliran, com a mínim, les mateixes condicions d'il·luminació natural i ventilació establides per a les vivendes en la normativa d'habitabilitat. Les zones destinades exclusivament a personal disposaran de les dotacions i les condicions ambientals que establix la normativa en matèria de seguretat i salut en els llocs de treball.

g) Els establiments de més de 30 habitacions, que, segons la normativa vigent, no requerisquen un pla d'autoprotecció, hauran de disposar d'un pla d'emergència. El pla l'haurà d'elaborar una persona tècnica competent, d'acord amb els continguts establits en la norma bàsica d'autoprotecció, i l'haurà de subscriure la persona responsable de l'activitat. Una còpia d'este haurà de quedar-se en l'establiment.

Tots els establiments hauran de disposar d'un plànol en cada planta de l'establiment en què figure la situació de les escales, els corredors, les eixides, els itineraris d'evacuació i la situació dels mitjans de transmissió i dels dispositius d'extinció. Aquests plànols hauran d'estar situats en un lloc accessible per a consultar-los en cas d'urgència. A les portes de les habitacions o en les immediacions s'haurà de col·locar un plànol de planta reduït d'informació a la clientela, així com instruccions d'evacuació en diversos idiomes.

CAPÍTOL II

Blocs i conjunts d'apartaments turístics

*Article 45. Definicions*

1. Es denomina bloc d'apartaments turístics la totalitat d'un edifici o complex integrat per apartaments, vil·les, xalets, bungalous o similars que, amb instal·lacions o serveis comuns, siga destinat al trànsit turístic per una mateixa unitat d'explotació. Podran comercialitzar-se i utilitzar la denominació d'aparthotel els blocs que disposen de saló social, servei de bar-cafeteria i servei de recepció 24 hores.

2. Quan, sense arribar a la totalitat, una mateixa unitat d'explotació destine al trànsit turístic un agregat superior al cinquanta per cent de les unitats d'allotjament d'un edifici o complex, se'n podrà sol·licitar la classificació turística com a conjunt.

*Article 46. Classificació en categories***17**

1. Els blocs i conjunts d'apartaments turístics es classificaran en les categories de superior, primera i estàndard.

2. La categoria que corresponga als blocs i conjunts d'apartaments turístics es determinarà en virtut del compliment dels requisits tècnics generals i els específics que s'integren en l'annex II.

3. La classificació que corresponga a un bloc o conjunt d'apartaments turístics es condicionarà al compliment dels requisits tècnics generals i específics establits en aquest decret.

4. Els blocs i conjunts de fins a dotze apartaments i els blocs i conjunts que, així mateix, resulten de la rehabilitació d'edificis i estiguen inclosos en el catàleg de béns i espais protegits en cada municipi i qualificats de protecció parcial, estaran exempts dels espais següents:

a) Recepció-consergeria, si bé el servici de recepció haurà de continuar prestant-se.

b) Terrasses, quan siguen exigibles

c) Salons audiovisuals

5. Els establiments de més de trenta apartaments, o més de seixanta places, que conforme a la normativa vigent no requerisquen un pla d'autoprotecció, hauran de disposar d'un pla d'emergència. El pla haurà de ser elaborat per tècnic o tècnica competent, conforme als continguts establits en la norma bàsica d'autoprotecció i subscrit per la persona responsable de l'activitat. Una còpia d'este haurà de romandre en l'establiment.

6. Als blocs i conjunts se'ls aplicaran els mateixos requisits de seguretat, disseny i qualitat que als establiments hotelers, previstos en l'article 44.

CAPÍTOL III

Habitatges d'ús turístic i empreses gestores

*Article 47. Definicions***18**

1. Es consideren vivendes d'ús turístic les que es definixen com a tals en l'article 65 de la Llei 15/2018.

2. Es consideren empreses gestores de vivendes d'ús turístic les persones físiques o jurídiques l'activitat professional de les quals, principal o no, consistisca en la cessió a títol onerós de l'ús i gaudi de, almenys, cinc vivendes d'ús turístic, amb independència de la ubicació o no d'estes en un mateix edifici o complex, i de quin siga el títol que els habilite per a fer-ho.

3. Cada una de les vivendes d'ús turístic inscrites en el Registre de turisme haurà d'associar-se a una referència cadastral única i individualitzada que responga a la realitat física, econòmica i jurídica de l'immoble o, si no és possible, si s'està tramitant una alteració cadastral, al codi registral únic de l'immoble.

*Article 47 bis. Informe municipal de compatibilitat urbanística per a ús turístic* **19**

1. Les vivendes d'ús turístic hauran de comptar amb l'informe municipal de compatibilitat urbanística per a ús turístic favorable, el contingut mínim del qual contemplarà les dades essencials d'identificació de l'immoble, inclosa la direcció completa, la referència cadastral única i individualitzada o, si no és possible, el codi registral únic de l'immoble, la classificació del sòl, l'ús urbanístic permés i el sentit de l'informe.

Este informe l'emetrà l'ajuntament en el terme municipal del qual radique la vivenda únicament a l'efecte que el departament de l'Administració del Consell competent en matèria de turisme tinga constància de la compatibilitat urbanística per a l'ús turístic de la vivenda d'acord amb el planejament urbanístic vigent que li siga aplicable. En conseqüència, l'emissió d'este informe, fins i tot si el sentit és favorable, no substituïx qualssevol altres llicències, autoritzacions, títols habilitants o altres instruments d'intervenció urbanística, ambiental o d'obertura preceptius per a la destinació a l'ús turístic.

2. A efectes turístics, en lloc de l'informe municipal de compatibilitat urbanística per a ús turístic, es podrà aportar un certificat favorable emés per les entitats col·laboradores de l'Administració municipal en la verificació de les actuacions urbanístiques (ECUV), sempre que el planejament municipal estiga zonificat i continga previsions sobre les vivendes d'ús turístic.

Este certificat tindrà la mateixa validesa i efectes que l'informe esmentat i haurà de reflectir un contingut mínim idèntic.

3. En el cas que les vivendes que es pretenga que tinguen un ús turístic estiguen situades en sòl no urbanitzable, a més de l'informe municipal de compatibilitat urbanística per a ús turístic o el document equivalent, amb caràcter previ a la inscripció en el Registre, hauran d'obtindre la declaració d'interés comunitari que atribuïsca l'ús i l'aprofitament turístic corresponent o, si és el cas, acreditar que s'ha tramitat l'exempció, així com l'instrument d'intervenció ambiental corresponent d'acord amb la legislació urbanística vigent, si és procedent.

*Article 48. Document d'autorització i responsabilitat*

1. En el cas que els habitatges d'ús turístic els cedisquen empreses gestores sense ser-ne les propietàries, caldrà formalitzar l'autorització corresponent per a la gestió entre el propietari o propietària i l'empresa, en la qual caldrà indicar expressament que la responsabilitat per l'incompliment de les obligacions administratives derivades d'aquest decret serà exigible a la persona o entitat gestora de l'allotjament.

2. La responsabilitat administrativa per l'incompliment de les disposicions d'aquest decret, en el cas d'habitatges turístics gestionats directament per les persones propietàries o titulars, serà exigible directament a aquestes.

3. Quan la gestió dels habitatges turístics es faça a través d'una o d'un agent mandatari, la responsabilitat administrativa per l'incompliment de les disposicions d'aquest decret serà exigible a la persona mandant, en els termes establits per l'article 1725 del Codi Civil.

*Article 49. Normes de disseny i qualitat aplicables a les vivendes d'ús turístic. Exigències de seguretat i accessibilitat* **20**

1. Quan, d'acord amb el planejament municipal, les vivendes d'ús turístic s'implanten en edificacions l'ús urbanístic principal de les quals siga residencial vivenda, compliran les normes de disseny i qualitat vigents a la Comunitat Valenciana exigibles per als edificis de vivenda. En este supòsit, els titulars hauran de disposar de la llicència de primera ocupació o posteriors o del títol habilitant equivalent que es preveu en el Decret 12/2021, de 22 de gener, del Consell, de regulació de la declaració responsable per a la primera ocupació i successives de vivendes.

2. Les vivendes d'ús turístic que s'implanten en locals d'ús terciari d'edificacions de nova construcció compliran les normes de disseny i qualitat vigents a la Comunitat Valenciana exigibles per als edificis de vivenda. En estos supòsits, els titulars hauran d'obtindre tots els títols habilitants urbanístics i ambientals que siguen preceptius per a l'exercici de l'activitat.

3. Les vivendes d'ús turístic que s'implanten en locals d'ús terciari d'edificacions existents, procedisquen o no d'un canvi d'ús, compliran les normes de disseny i qualitat per als edificis de vivenda pel que fa a la relació entre els diferents espais o recintes, les dimensions lineals, les circulacions horitzontals i verticals, els buits de ventilació i il·luminació, els aparcaments i la il·luminació i ventilació de les vivendes i l'edifici. En estos supòsits, els titulars hauran d'obtindre tots els títols habilitants urbanístics i ambientals que siguen preceptius per a l'exercici de l'activitat.

En este últim cas i, amb la finalitat de facilitar l'adaptació d'estos locals d'ús terciari a l'ús turístic, i garantir, així mateix, la qualitat de l'oferta turística, quan no siga possible complir totalment totes les exigències assenyalades anteriorment, s'admetrà aplicar els criteris de flexibilitat següents:

a) En l'apartat de dimensions lineals, s'admetrà el solapament de les figures inscriptibles per al mobiliari, sempre que no se n'impedisca l'ús per a les funcions previstes tenint en compte l'ocupació de la vivenda turística.

b) Quan algun recinte no puga complir totalment les condicions d'il·luminació i/o ventilació natural exigides, o l'allotjament turístic pretés no dispose de les dimensions dels desllunats que es definixen en la normativa de disseny i qualitat, s'adoptaran mesures complementàries que en garantisquen el compliment, com són, entre altres i sense ànim exhaustiu:

1r. La creació, quan siga possible, de desllunats complementaris.

2n. La disposició d'una superfície d'il·luminació i ventilació a l'exterior més gran que la que exigix la normativa, situada tant en zones comunes com d'allotjament.

3r. Il·luminació i ventilació natural mitjançant façanes translúcides, finestres de teulada, cúpules de policarbonat, claraboies, lluernes en sostres i lluernes tubulars.

4t. Disposició de sistemes de ventilació forçada amb recuperació de calor integrada o sense, que aportarà un cabal suficient d'aire exterior i garantirà l'extracció i l'expulsió de l'aire viciat, de manera que es complisquen les exigències de qualitat de l'aire interior que s'establixen en el Reglament d'instal·lacions tèrmiques en els edificis, aprovat pel per Reial decret 1027/2007, de 20 de juliol.

En estos casos, un tècnic competent certificarà que, en vista de la impossibilitat de poder complir íntegrament amb el requisit o els requisits que exigix la normativa de disseny i qualitat, s'han implantat mesures o elements complementaris que equilibren esta falta. Tot això es farà constar en una memòria tècnica descriptiva.

c) En el supòsit de locals en planta baixa, si hi ha recintes que no poden complir el que es disposa anteriorment, hauran d'independitzar-se de les vivendes turístiques resultants, i deixar-ne constància en el Registre de la Propietat. L'accés a estes zones només es podrà habilitar mitjançant elements comuns de l'edifici.

4. La supervisió i el control del compliment de les condicions ressenyades en els apartats anteriors, així com de les exigències de funcionalitat, accessibilitat, seguretat estructural, seguretat en cas d'incendi i seguretat d'utilització regulades en el codi tècnic de l'edificació i altra normativa d'aplicació, correspondrà als ajuntaments en el si de la tramitació de les llicències, autoritzacions, títols habilitants o instruments d'intervenció urbanística, ambiental o d'obertura que en cada cas resulten preceptius, bé directament o bé mitjançant la intervenció d'entitats col·laboradores de l'administració municipal.

5. Sense perjuí de les condicions indicades en els apartats anteriors, les vivendes d'ús turístic hauran de complir els requisits mínims establits en l'annex III, la supervisió i el control del qual correspon al departament de l'Administració del Consell competent en matèria de turisme.

CAPÍTOL IV

Càmpings i àrees de pernoctació

Secció primera. Definicions i classificació

*Article 50. Definicions***21**

1. S'entén per càmping l'espai de terreny degudament delimitat i condicionat per a l'ocupació temporal per persones que pretenguen fer vida a l'aire lliure, amb fins vacacionals o turístics, utilitzant com a mitjà d'allotjament albergs mòbils, tendes de campanya, caravanes o altres elements similars fàcilment transportables dotats amb elements de redolament, en plenes condicions d'ús i exempts de fonamentació, excepte l'anivellament sanitari. Això, sense perjudici que hi haja unitats o mòduls de propietat de la persona titular de l'establiment, o posats a disposició seua per persones o entitats operadores turístiques per a ús exclusiu de la clientela, tipus cabanya, bungalou, habitatge mòbil (mobile-home), o unitats singulars degudament homologades o acreditades segons la tipologia i normativa d'aplicació.

Els càmpings hauran d'estar dotats amb les instal·lacions i els serveis que, segons la categoria, es determinen en aquesta norma. El nivell de qualitat de les instal·lacions i els serveis, així com les instal·lacions tipus cabanya, bungalou, habitatge mòbil (mobile-home), o unitat singular, hauran d'ajustar-se a la classificació turística de l'establiment.

2. S'entén per àrea de pernoctació en trànsit per a autocaravanes l'espai de terreny degudament delimitat, dotat i condicionat, obert al públic per a l'ocupació i ús exclusiu d'autocaravanes, inclosos els vehicles càmpers, i de les persones que hi viatgen, a canvi de preu i en el qual es presten els serveis regulats en aquest capítol per a aquesta classe d'empreses.

3. S'entén per autocaravana el vehicle construït amb propòsit especial, incloent-hi allotjament habitatge, i que conté, almenys, l'equip següent: seients i taula, llits o lliteres que es puguen convertir en seients, cuina i armaris o similars. Aquest equip estarà rígidament fixat al compartiment habitatge; els seients i la taula es poden dissenyar per a desmuntar-se fàcilment.

4. S'entén per caravana el remolc o semiremolc concebut i condicionat per a ser utilitzat com a habitatge mòbil.

5. S'entén per bungalou o cabanya la instal·lació fixa d'allotjament que conté com a mínim els elements: dormitori, amb llits o lliteres, lavabo (dotat almenys amb lavabo, vàter i dutxa), saló menjador i cuina, i esta última pot estar integrada en el saló menjador.

6. S'entén per càmper el vehicle derivat d'una furgoneta per a ús acampador, condicionat per a, com a mínim, pernoctar en l'interior.

7. S'entén per vivenda mòbil (mobile home) l'alberg mòbil sense fonamentació, o que exclusivament dispose d'una base sense fonaments soterrats, sense que estiga fixada de manera estable a la parcel·la. Disposaran de llits o lliteres.

8. En les àrees de pernoctació no podrà acollir-se cap altre tipus de vehicle diferent dels càmpers i dels que defineix com a autocaravanes l'annex II del Reglament general de vehicles, aprovat pel Reial decret 2822/1998, de 23 de desembre, ni s'hi podran instal·lar tendes de campanya o albergs mòbils o fixos de cap mena.

9. No tindran la consideració d'àrees de pernoctació les àrees d'estacionament per a autocaravanes que a aquest efecte habiliten els ajuntaments d'acord amb la normativa municipal.

10. En els càmpings, la duració del contracte d'ocupació de la parcel·la o instal·lació fixa no podrà, en cap cas, ser superior a un any, independentment de la modalitat del contracte subscrit. En les àrees de pernoctació en trànsit per a autocaravanes la duració del contracte d'ocupació de plaça d'estacionament no podrà, en cap cas, ser superior a 48 hores, independentment de la modalitat del contracte subscrit.

A aquest efecte, aquesta ocupació o l'arrendament per temps superior al fixat en el paràgraf anterior, així com la venda, comportarà l'exclusió d'aquesta regulació i quedarà prohibida, per tant, la seua gestió turística.

*Article 51. Classificació i especialitats***22**

1. Els càmpings es podran classificar, en atenció a les seues característiques, instal·lacions i serveis, en cinc categories identificades per estreles.

2. Amb base en la prestació de servicis específics o a l'existència de determinades instal·lacions, els establiments de càmping podran sol·licitar i obtindre de l'òrgan competent en matèria de turisme el reconeixement d'alguna de les especialitats que figuren a continuació, sense perjuí que hagen de reunir els requisits exigibles per a la seua classificació en alguna de les categories previstes en el número anterior.

a) Especialitat complex turístic:

Els càmpings que destinen almenys un quaranta per cent de la superfície de la zona per a estada i allotjament a la instal·lació d'unitats o mòduls de propietat de la persona titular de l'establiment o persones operadores turístiques, tipus cabanya, bungaló mòbil o unitat singular, sempre que compten amb un mínim de deu unitats, podran obtindre l'especialitat de complex turístic. Estes parcel·les i unitats guardaran una imatge que responga a criteris de qualitat, homogeneïtat i uniformitat, i hauran de situar-se en zona delimitada i diferenciada de la resta.

L'establiment, qualsevol que siga la seua classificació o categoria, haurà de disposar obligatòriament, a més de piscina, d'instal·lacions esportives polivalents, club social i infantil i animació turística.

b) Especialitat càmping ecològic:

Podran obtindre l'especialitat de càmping ecològic els càmpings que disposen d'un sistema de gestió mediambiental amb acreditació vigent i les instal·lacions dels quals tendisquen a la consecució d'aquests objectius:

1r. Estalvi d'energia i aigua.

2n. Reutilització d'aigües residuals.

3r. Reducció de la contaminació atmosfèrica i electromagnètica.

4t. No utilització de materials tòxics.

5é. Maximització del reciclatge.

6é. Integració en l'entorn que evite l'impacte ambiental.

7é. Utilització de materials autòctons no contaminants que faciliten la integració estètica de l'establiment en el paisatge.

8é. Delimitació de parcel·les mitjançant tanques verdes naturals o arbratge.

c) Especialitat càmping temàtic:

Els càmpings amb instal·lacions, serveis o normes d'ús que responguen a un tema o una matèria específics que els identifique i diferencie de la resta d'establiments, tipus cultural, nudista, esportiu, etc., podran tindre l'especialitat de càmping temàtic.

Els càmpings que obtinguen aquesta especialitat hauran d'especificar clarament en la publicitat i altres suports de comunicació el tema o la matèria que els identifique, sobretot quan implique unes normes d'ús que comporten condicions especials per al gaudi de les instal·lacions.

d) Especialitat bungaló park:

Podran obtindre l'especialitat de bungaló park aquells càmpings que ocupen fins al seixanta per cent de la seua superfície total amb unitats en planta baixa amb possibilitat de golfa o mòduls, propietat de la persona titular de l'establiment o persones operadores turístiques, tipus cabanya, bungaló, casa mòbil o unitat singular sempre que destinen la superfície restant a vials interiors, zones verdes, zones esportives o qualssevol altres servicis d'ús comú.

L'establiment, qualsevol que siga la seua classificació o categoria, haurà de disposar obligatòriament, a més de piscina, d'instal·lacions esportives polivalents, club social i infantil i animació turística.

e) Especialitat camper area:

Podran obtindre l'especialitat camper area els càmpings que destinen la totalitat de la zona d'estada i allotjament per a l'ocupació i l'ús exclusiu d'autocaravanes, incloent-hi els càmpers, i de les persones que hi viatgen, sense que s'hi puga instal·lar-se cap altre tipus d'allotjament fix o transportable.

3. Per a les àrees de pernoctació en trànsit per a autocaravanes s'estableix una única categoria.

Secció segona. Requisits comuns

*Article 52. Subministrament d'aigua*

En els càmpings i àrees de pernoctació en trànsit per a autocaravanes, haurà d'estar garantit el subministrament d'aigua. L'aigua destinada al consum humà haurà de reunir les condicions de potabilitat química i bacteriològica establides per la normativa vigent.

*Article 53. Tractament i evacuació d'aigües residuals*

La xarxa de sanejament dels càmpings i les àrees de pernoctació en trànsit per a autocaravanes haurà d'estar connectada a la xarxa general. Si no hi ha xarxa general o és insuficient, s'haurà d'instal·lar un sistema de depuració propi de tal manera que els vessaments d'aigües residuals s'ajusten a les disposicions vigents en la matèria i siguen aptes per a reg.

No es podran abocar sense depurar prèviament aigües negres a la mar, rius, llacs o séquies, i queden prohibits els pous cecs.

Els punts de proveïment d'aigües netes i els de tractament de residus de les zones d'acolliment i servei d'autocaravanes hauran de complir la normativa vigent.

*Article 54. Tanques i tancament de protecció*

Els càmpings i les àrees de pernoctació en trànsit per a autocaravanes hauran d'estar tancats en tot el perímetre. Les tanques o closes que s'utilitzen hauran de ser de materials que, per la disposició i el color, permeten una integració harmònica en l'entorn i el paisatge, preferentment bardisses o altres pantalles vegetals.

*Article 55. Vials interiors*

En els establiments que s'inscriguen en el registre corresponent a partir de l'entrada en vigor d'aquest reglament, els vials, que hauran de tindre un ferm dur que facilite l'eliminació i l'evacuació de les aigües pluvials, hauran de tindre també una amplària mínima de 3,5 metres, si són d'un sentit només, o de 6 metres, si són de doble sentit, i en tot cas l'amplària i els radis de curvatura hauran d'assegurar la fluïdesa en l'accés i el trànsit de vehicles, caravanes i autocaravanes.

En els establiments que, per l'orografia accidentada, hi haja risc d'erosió o despreniments en vials o altres superfícies, caldrà prendre les mesures de seguretat necessàries per a evitar-los, tot això mantenint la integració amb l'entorn o medi natural.

*Article 56. Sistema de seguretat i protecció*

Tots els càmpings i àrees de pernoctació en trànsit per a autocaravanes hauran de disposar de les mesures i les instal·lacions de prevenció, protecció i seguretat per a casos d'incendi, inundació o altres emergències previstes en la normativa vigent en aquestes matèries.

En particular, hauran de disposar de:

1. Un pla d'emergència i autoprotecció, redactat per una persona tècnica competent i ajustat a les disposicions vigents, en el qual es prevegen les diferents hipòtesis d'emergència i els plans d'actuació per a cadascuna, així com les condicions d'ús i manteniment de les instal·lacions afectes al pla.

El pla d'emergència i autoprotecció haurà de justificar, en tot cas, la hipòtesi de risc d'inundació de manera que, per a un cabal associat a un període de retorn mínim de cent anys, no es permetrà que el calat de l'aigua supere els 0,80 metres, ni que la velocitat màxima de l'aigua excedisca els 0,50 m/s. Així mateix, i per a aquest cabal, s'hauran de garantir les condicions necessàries que permeten l'evacuació ràpida, completa i segura de les persones, i s'hi ha d'indicar expressament el temps d'evacuació requerit.

2. Extintors de tipus pols polivalent i de capacitat de 6 kg, o boques d'aigua per a mànegues, a raó d'un per cada 20 parcel·les i distribuïts de manera que cap parcel·la quede a més de 50 metres del seu extintor o mànega.

Els càmpings de més de 200 unitats d'allotjament (siguen parcel·les o unitats d'allotjament) hauran de disposar, a més, d'un extintor mòbil de 50 kg de capacitat per cada 500 parcel·les o fracció.

3. Llums d'emergència en els llocs previstos per a l'eixida de persones i vehicles en cas d'incendi, amb una autonomia mínima d'1 hora.

4. Plans de senyalització dels llocs d'ubicació dels extintors o boques d'aigua per a mànegues, i de les eixides d'emergència i vies d'evacuació a zones segures, acompanyats dels pictogrames corresponents que n'indiquen la situació.

5. Eixides d'emergència o vies d'evacuació a zones segures degudament senyalitzades, a raó d'una per cada 500 parcel·les o fracció, amb una amplària mínima de 3 m.

6. Les mesures de seguretat corresponents, segons la normativa vigent, en el magatzematge de materials líquids o sòlids inflamables, especialment botelles de gas.

Secció tercera. Requisits generals dels càmpings

*Article 57. Superfície i capacitat***23**

1. La superfície total del càmping, independentment de la seua especialitat i classificació, estarà dividida en dos parts, una zona per a estada i allotjament, que no podrà superar el 75 % d'esta superfície total i que estarà dividida en parcel·les perfectament delimitades mitjançant tanques verdes naturals o arbratge, i una altra, constituïda per la resta de la superfície del càmping, destinada a vials interiors, zones verdes, zones esportives o qualssevol altres servicis d'ús comú.

Quan la delimitació mitjançant tanques verdes naturals o arbratge resulte inviable o l'establiment es classifique en l'especialitat "càmper àrea", amb caràcter excepcional, la divisió de parcel·les podrà realitzar-se mitjançant fites, marques o materials de procedència vegetal. Per al còmput de la superfície total del càmping no es consideraran els terrenys annexos no condicionats per a ús i gaudi de les persones usuàries.

2. De la superfície del càmping destinada a zona d'estada i allotjament, opcionalment podrà deixar-se sense parcel·lar fins a un 20 %, amb l'únic fi de situar-hi xicotetes tendes de campanya.

3. Conforme al que s'establix en el paràgraf primer de l'article 50.1 d'este decret, es podrà destinar fins al 60 % de la superfície de la zona d'estada i allotjament del càmping a la instal·lació en parcel·les d'unitats en planta baixa amb possibilitat de golfa, tipus cabanya, bungaló, casa mòbil o unitats singulars, sempre que no ocupen més del 70 % de la superfície de la parcel·la i complisquen els requisits de l'annex IV.

El límit del 60 % establit en este article relatiu a la superfície de la zona d'estada i allotjament, no serà aplicable per a l'especialitat bungaló park, que podrà destinar fins al 60 % de la superfície total.

Quan es tracte d'unitats d'allotjament contínues que formen mòduls, es garantirà el mateix percentatge d'espai exterior contigu a estos mòduls, sense que en eixe còmput s'incloga la superfície dels vials o altres servicis d'ús comú.

4. La capacitat estimada d'allotjament del càmping es determinarà a raó d'una mitjana de tres persones per cada parcel·la. A la superfície no parcel·lada se li aplicarà l'índex de capacitat que per m² resulte de la part parcel·lada. En les unitats en planta baixa amb possibilitat de golfa es comptabilitzarà la capacitat real.

*Article 58. Subministrament d'electricitat*

1. Totes les parcel·les del càmping hauran de disposar de subministrament d'electricitat. La capacitat total de subministrament elèctric del càmping garantirà a la clientela 600 vats per parcel·la i dia.

2. Així mateix, s'haurà de garantir, amb un mínim de 3 luxs d'intensitat, la il·luminació en accessos, vials, jardins, aparcaments i zones exteriors d'ús comú.

3. En les instal·lacions i locals d'ús comú, així com en les vies d'evacuació i vies de pas comú, s'ha de disposar d'enllumenat d'emergència. Durant la nit cal que hi haja punts de llum encesos que, per la ubicació, faciliten el trànsit per l'interior de l'establiment.

*Article 59. Altres serveis*

En tots els càmpings s'han d'establir aquests serveis:

1. De vigilància permanent de l'establiment, adaptat a l'extensió i capacitat.

2. De recollida diària de fem i d'emmagatzematge fins a la retirada, en recintes reservats a aquest efecte. Sempre que l'ajuntament del municipi on se situe l'establiment dispose de servei de recollida selectiva, s'ha de disposar de contenidors per a envasos lleugers, vidre i paper-cartó.

*Article 60. Adaptació al medi natural*

Els càmpings hauran d'estar dotats amb arbratge i flora distribuïts per tot el recinte, capaços de proporcionar ombra i més contacte amb la naturalesa, i cal procurar que la majoria siga d'espècies autòctones.

Dins del seu àmbit d'influència, tots els càmpings hauran de respectar els criteris generals d'ordenació i integració paisatgística i els valors mediambientals i ecosistemes característics de la zona, i caldrà prendre les mesures necessàries per a la conservació dels recursos naturals.

Quan per la ubicació escaiga, caldrà extremar el compliment del que es preveu en la normativa de prevenció d'incendis forestals.

Secció quarta. Requisits generals de les àrees de pernoctació

en trànsit per a autocaravanes

*Article 61. Superfície i capacitat*

La superfície total de l'àrea de pernoctació en trànsit per a autocaravanes haurà d'estar dividida en dues parts: una zona per a estacionament i estada de les autocaravanes i de les persones que hi viatgen i que no podrà superar el 75 % d'aquesta superfície total, dividida en parcel·les perfectament delimitades, i una altra, constituïda per la resta de la superfície total, destinada a instal·lacions de manteniment, vials interiors, serveis comuns i, si és el cas, zones verdes. La capacitat s'ha de determinar a raó d'una mitjana de tres persones per cada parcel·la existent.

*Article 62. Subministrament d'electricitat*

En les àrees de pernoctació en trànsit per a autocaravanes s'ha de garantir el subministrament elèctric necessari per a donar servei a les persones usuàries, i en les instal·lacions, els locals d'ús comú, les vies d'evacuació i vies de pas comú caldrà disposar d'enllumenat d'emergència. Durant la nit cal que hi haja punts de llum encesos que, per la ubicació, faciliten el trànsit per l'interior de l'establiment.

*Article 63. Altres serveis*

1. En les àrees de pernoctació en trànsit per a autocaravanes caldrà disposar d'un servei de vigilància permanent de l'establiment adaptat a la seua extensió i capacitat, i d'un servei d'emmagatzematge de fem fins a la retirada en recintes reservats a aquest efecte.

2. Així mateix, les àrees de pernoctació en trànsit per a autocaravanes hauran de disposar de punts de proveïment d'aigua apta per al consum humà i d'aigües netes, així com d'evacuació d'aigües grises i negres, suficients per a donar servei a la capacitat de l'establiment. En qualsevol cas, s'exigirà, com a mínim, un punt de proveïment d'aigües netes i un punt de tractament de residus, integrat per un embornal d'aigües usades (aigües grises) i un altre de tractament de les deixalles químiques dels vàters, per cada 20 places d'estacionament o fracció.

3. Per a poder exercir l'activitat, les àrees de pernoctació en trànsit per a autocaravanes hauran de disposar, com a mínim, d'aquests serveis per als usuaris:

a) Màquina expenedora de begudes o vending.

b) Lavabos independents per a homes i dones, a raó d'un per cada 20 places d'aparcament o fracció de què dispose l'establiment.

c) Vàters independents per a homes i dones, a raó d'un per cada 20 places d'aparcament o fracció de què dispose l'establiment.

d) Dutxes independents per a homes i dones, a raó d'una per cada 20 places d'aparcament o fracció de què dispose l'establiment.

e) Servei d'aigua calenta en el 50 % de les dutxes i els lavabos.

f) Preses de corrent al costat dels lavabos.

g) Serveis sanitaris, amb lavabos, vàters i dutxes per a persones amb discapacitat.

CAPÍTOL V

Allotjament turístic rural

Secció primera. Definicions i classificacions

*Article 64. Definicions***24**

Es denomina allotjament turístic rural el prestat en les modalitats de casa rural, hotel rural, blocs i conjunts d'apartaments turístics, vivendes d'ús turístic i acampada en finca particular amb vivenda habitada, de manera habitual i mitjançant preu, en zones que no es troben en algun d'estos casos:

a) Que el seu terme municipal siga limítrof amb el mar.

b) Que estiguen inclosos en una àrea metropolitana o vinculats a esta.

c) Que el model d'ocupació i ús del territori del seu terme municipal siga urbà i no responga al model rural tradicional.

d) Que se situen en zones residencials, encara que el municipi no estiga en els supòsits previstos en els apartats anteriors.

No obstant això, amb caràcter excepcional i en supòsits concrets, els establiments d'allotjament previstos en la present disposició podran situar-se en estes zones l'ús de les quals siga eminentment agrícola, ramader o forestal, o que presenten un interés mediambiental, cultural o visual que resulte concorde amb l'aplicació d'altres polítiques sectorials i permeta la dinamització econòmica de l'entorn.

*Article 65. Modalitats i categories*

L'allotjament rural es classificarà en aquestes modalitats i categories:

a) Casa rural.

b) Hotel rural.

c) Blocs i conjunts d'apartaments turístics rurals.

d) Habitatges d'ús turístic rurals.

e) Acampada en finca particular amb habitatge habitat.

*Article 66. Cases rurals*

1. S'entén per allotjament en casa rural l'oferit de manera habitual i mitjançant preu, per a la seua realització en un establiment que estiga situat en una vivenda que ocupe la totalitat d'un edifici o part d'este amb eixida pròpia a la parcel·la privada on se situa o a la via pública, que compte com a màxim amb planta baixa, primer i sotateulada, llevat que per certificat municipal s'acredite una estructura original diferent i que pot cedir-se completament en el cas d'allotjament en la modalitat de no compartit o permetent, en el cas de la modalitat d'allotjament compartit, la cessió per habitacions, i en este cas l'ús es compartiria amb la persona propietària o el personal designat per esta. La capacitat d'ús públic de les cases rurals serà, com a màxim, de 16 persones. **25**

2. Les cases rurals es classificaran en 5 categories: 1, 2, 3, 4 i 5 estreles

La modalitat, especialitat i categoria que corresponga als establiments d'allotjament rural es determinarà en funció del compliment dels requisits tècnics generals i específics fixats en aquesta disposició.

El qualificatiu luxe només es podrà aplicar a les cases rurals de 5 estreles, amb la sol·licitud prèvia dels interessats i en atenció a les característiques, els serveis i les instal·lacions.

*Article 67. Especialitats de les cases rurals*

1. Les cases rurals podran obtindre, quan escaiga, alguna d'aquestes denominacions com a especialitat d'allotjament:

a) Casa rural – masia, casa rural – alqueria o casa rural – riurau.

Quan el servei d'allotjament es preste en edificis aïllats de més de 50 anys d'antiguitat, degudament datats i catalogats i que, rehabilitats o no, responguen a l'arquitectura tradicional de la zona on se situen, la casa rural podrà afegir la denominació masia, alqueria o riurau. Aquests aspectes s'hauran d'acreditar mitjançant un certificat de l'ajuntament corresponent.

b) Casa rural – casa de poble.

Podran tindre la denominació casa de poble les cases rurals on el servei d'allotjament es preste en edificis que constituïsquen un únic habitatge, estiguen situats en el nucli urbà, i es conserven o s'hagen rehabilitat d'acord amb l'arquitectura i amb els materials tradicionals de la zona on se situen, siga quin siga el nombre de les plantes o altures. Aquests aspectes s'hauran d'acreditar mitjançant un certificat de l'ajuntament corresponent. La casa rural podrà afegir a la seua denominació casa de poble.

c) Agroturisme.

Podran tindre aquesta denominació els establiments integrats en explotacions agràries, constituïts per una dependència o un conjunt d'aquestes integrades i destinades conjuntament a habitatge i a satisfer les necessitats d'una explotació agrícola.

L'habitatge haurà d'ocupar la totalitat de les dependències o una part d'aquestes amb eixida pròpia a un element comú o a la via pública.

2. Quan per l'arquitectura tradicional de la zona on se situen les cases rurals, la denominació utilitzada siga diferent de qualsevol de les recollides en l'apartat 1 anterior, podran afegir, amb una justificació prèvia i el compliment dels requisits que exigeix, la denominació tradicional d'aquesta zona.

*Article 68. Hotels, blocs i conjunts d'apartaments turístics i habitatges d'ús turístic rurals***26**

Els establiments hotelers classificats en els grups primer i segon, els hotels i hostals, de l'article 39, els blocs i conjunts d'apartaments turístics de l'article 45 i els habitatges d'ús turístic de l'article 47, tots d'aquest decret, podran tindre l'especialitat rural quan complisquen aquests requisits:

1. Que la seua capacitat d'allotjament no siga superior a 50 places o a 16 places en el cas de vivendes d'ús turístic.

2. Que l'edifici on se situen tinga valor arquitectònic tradicional, històric, cultural o etnogràfic, o responga a les característiques arquitectòniques de la zona. Aquest aspecte s'haurà d'acreditar mitjançant un certificat emés per un tècnic o una tècnica competent.

3. Que la localitat on se situe tinga menys de 5.000 habitants. Únicament podran estar situats en localitats amb més nombre d'habitants quan l'establiment estiga situat en una entitat de caràcter inframunicipal, o en sòl no urbanitzable i haja obtingut la declaració d'interés comunitari que atribuïx el corresponent ús i aprofitament turístic o, si és el cas, dispose d'exempció conformement a la legislació urbanística vigent.

4. Que el mobiliari, l'equipament i l'ornamentació responguen a la singularitat autòctona de la zona on es troben.

*Article 69. Acampada en finca particular amb vivenda habitada***27**

1. S'entén per allotjament en acampada en finca particular amb vivenda habitada l'oferit, de manera habitual i mitjançant preu, per a realitzar en tenda de campanya, caravana o unitats d'allotjament singulars degudament homologades, en terrenys de propietat particular on hi haja una vivenda habitada.

2. La prestació d'aquesta modalitat d'allotjament serà compatible amb la d'allotjament compartit en cases rurals, sempre que el nombre d'allotjats alhora no supere el de 16 persones.

3. [Suprimit]

Secció segona. Requisits tècnics generals

*Article 70. Requisits generals*

1. Per a desenvolupar l'activitat d'allotjament turístic rural, els establiments hauran de disposar, com a mínim, de:

a) Proveïment d'aigua i subministrament d'energia garantits.

b) Subministrament d'aigua apta per al consum humà.

c) Sistemes autoritzats d'eliminació de residus sòlids i d'aigües residuals.

d) Farmaciola de primers auxilis.

e) Mesures de protecció, prevenció i extinció d'incendis, i s'exigix com a mínim un extintor per planta i enllumenat d'emergència en l'eixida.

f) Informació sobre servicis de farmàcia, entitats financeres i recursos turístics de la zona on estiguen situats.

g) Calefacció en habitacions, banys i zones d'ús comú.**28**

2. Els establiments situats en entorns forestals o adjacents i no adscrits a un nucli urbà, hauran de disposar d'una àrea de defensa davant del risc d'incendis forestals, punts de foc preparats i autoritzats i informació als usuaris sobre mesures de prevenció d'incendis forestals i actuació en cas d'emergència per incendi forestal.

*Article 71. Edificacions*

Els edificis on se situen els establiments d'allotjament turístic rural hauran de presentar un bon estat de conservació. No hauran d'estar situats dins de l'espai que delimita la línia d'edificació de les carreteres que formen part de la Xarxa de Carreteres de l'Estat, ni de les que integren la Xarxa Bàsica de la Comunitat Valenciana, ni a una distància inferior a un quilòmetre d'abocadors.

*Article 72. Salons, menjadors i mobiliari*

1. Les superfícies destinades a salons i menjadors hauran de tindre relació amb la capacitat de l'establiment, de manera que es garantisca als usuaris i usuàries una estada confortable. En tot cas, cal garantir una superfície mínima de 2 m² per plaça d'allotjament, sense que en cap cas siga inferior a 14 m².

2. El mobiliari haurà d'estar en perfecte estat d'ús i conservació i, com a mínim, haurà de garantir un nombre de seients equivalent al nombre de places de l'establiment.

*Article 73. Altres dependències*

Les cuines i els banys hauran de tindre ventilació directa o forçada per a la renovació d'aire.

Les habitacions i altres dependències d'ús comú hauran de disposar de ventilació directa a l'exterior o a patis no coberts.

Les habitacions hauran de tindre l'aïllament necessari per a preservar-les de sorolls i impedir el pas de llum a voluntat del client.

Secció tercera. Requisits tècnics específics de l'allotjament en cases rurals

*Article 74. Requisits tècnics*

1. A més dels requisits específics que establix l'annex V d'este decret, les cases rurals, per a obtindre la classificació corresponent d'allotjament turístic rural, hauran d'estar dotades, com a mínim, amb les instal·lacions següents:

a) Aigua calenta en cuina i banys.

b) Punts i preses de llum en totes les habitacions i zones d'ús comú.

c) Un bany complet, amb banyera o dutxa, per a cada 6 places, incloent-hi les persones usuàries de la vivenda; dos banys fins a 12 places, i tres quan la capacitat excedisca 12 places. En el còmput es descomptaran els banys incorporats a les habitacions i el nombre de places d'estes.**29**

2. Les cases rurals podran tindre una capacitat màxima de 16 persones, incloent-hi els llits supletoris. Amb caràcter general, s'admetrà instal·lar-los en dormitoris que superen el 25 % de la superfície mínima exigida. Amb la petició prèvia del client o de la clienta, i excepcionalment, la persona titular de l'establiment podrà instal·lar llits supletoris en dormitoris que no complisquen la condició esmentada en habitatges d'ús compartit. El màxim de persones per habitació serà de 4.

3. En cap cas podran instal·lar-se llits supletoris o sofàs llit en el menjador, en el saló, en el saló menjador, o en altres estances anàlogues.

*Article 75. Allotjament compartit*

La modalitat d'allotjament compartit entre els clients i clientes i la persona propietària de l'allotjament o personal designat per aquesta haurà de reunir aquestes particularitats:

a) Es podrà incloure, amb caràcter obligatori per al client o la clienta, el servei de pensió alimentària completa, mitja pensió o desdejuni.

b) Quan no es facilite al client o a la clienta tota la pensió alimentària o part d'aquesta, s'haurà de facilitar l'ús de la cuina, parament i nevera amb congelador i forn.

c) Caldrà netejar habitacions i banys diàriament.

d) El servei de tovalloles i roba de llit s'haurà de canviar amb l'entrada de nous clients o clientes o cada 3 dies.

e) S'haurà de prestar el servei de llavada i planxat de roba, o facilitar planxa i llavadora per a l'ús de la clientela.

*Article 76. Allotjament no compartit*

La modalitat d'allotjament no compartit haurà de reunir aquestes particularitats:

a) Cal disposar de mobiliari, estris, parament i vaixella en bon estat de conservació i utilització.

b) S'haurà de proporcionar als clients doble servei de tovalloles i roba de llit, excepte per a estades no superiors a tres dies, així com combustible suficient per a la cuina, l'escalfador d'aigua i la calefacció.

Secció quarta. De l'allotjament en acampada en finca particular

*Article 77. Dotació de la finca, el terreny i l'habitatge*

1. En les finques o els terrenys de propietat particular, voltades o tancades en tot el perímetre, on hi haja un habitatge habitat, es podrà oferir el servei d'allotjament en tenda de campanya, caravana o allotjament singular amb aquestes condicions:

a) S'hi podran allotjar com a màxim 16 persones, o instal·lar-s'hi tres tendes de campanya, o tres caravanes. La titularitat d'aquestes tendes de campanya o caravanes ha de ser sempre de la clientela.

b) S'hi podran allotjar com a màxim 16 persones, en unitats d'allotjament singular, propietat de la persona titular de la finca.

La prestació d'aquesta modalitat d'allotjament serà compatible amb la instal·lació de tendes de campanya o caravanes sempre que el nombre de persones allotjades alhora no supere el de 16 persones.

c) Les persones acampades tindran dret a l'ús del bany, el safareig i la pica d'escurar de l'habitatge.

d) Es podrà facilitar l'ús d'altres dependències, com la sala d'estar, el menjador, la cuina, etc.

e) Es podrà oferir el servei de desdejuni o àpats.

f) En la zona prevista per a acampada hauran de col·locar-se recipients per a l'acumulació de fems, que s'han de retirar diàriament.

g) No s'hi podrà fer foc, excepte en instal·lacions habilitades expressament en períodes en què no estiga prohibit encendre foc en zones forestals o en la rodalia, i només si les condicions climàtiques i altres circumstàncies ho permeten, d'acord amb la normativa i les instruccions vigents en la matèria.

2. En la zona d'acampada no serà necessari disposar de subministrament d'energia elèctrica.

3. Tant el recinte com les instal·lacions han de complir amb les mesures de prevenció, protecció i extinció d'incendis previstes en la normativa municipal i en la dictada per la conselleria competent en matèria de medi ambient i prevenció d'incendis forestals que, si s'escau, se'ls aplique.

Si estan situades en muntanyes o terrenys forestals, s'apliquen a l'acampada en finca particular les condicions que, per a les zones d'acampada, s'establixen en el Decret 91/2023, de 22 de juny, del Consell, pel qual s'aprova el reglament de la Llei 3/1993, de 9 de desembre, forestal de la Comunitat Valenciana, o norma que el substituïsca. En este cas, s'ha de comunicar a la conselleria competent en matèria forestal i en matèria de prevenció d'incendis forestals.**30**

CAPÍTOL VI

De l'allotjament en alberg turístic

Secció primera. Definicions i classificació

*Article 78. Definició d'alberg turístic*

Són albergs turístics els establiments que ofereixen allotjament turístic en habitacions col·lectives, en els termes previstos en l'annex VI, disposen d'instal·lacions d'ús col·lectiu i ocupen la totalitat o una part independitzada d'un edifici, amb entrada, escales i ascensors d'ús exclusiu.

*Article 79. Requisits mínims*

Els albergs turístics hauran de complir els requisits generals que conté la secció següent i els específics que s'estableixen en l'annex VI.

Secció segona. Requisits generals

*Article 80. Requisits de seguretat, disseny i qualitat en albergs turístics*

Els albergs turístics hauran de complir aquests requisits:

a) En els espais i les sales comunes haurà d'assegurar-se la qualitat d'aire interior establida en la normativa d'instal·lacions tèrmiques en els edificis.

b) En tots els espais d'ús públic de l'establiment, així com en habitacions i banys, caldrà assegurar les condicions de confort tèrmic establides en la normativa d'instal·lacions tèrmiques esmentada.

c) Els banys i les cuines, si és el cas, hauran de disposar de subministrament d'aigua potable calenta i freda amb les condicions establides en la normativa de salubritat i qualitat d'aigua de consum humà.

d) La il·luminació mitjana en habitacions i banys haurà de seguir les recomanacions en matèria energètica publicades per organismes autonòmics o estatals.

e) Els serveis higiènics generals i els banys d'habitacions hauran de tindre ventilació directa a l'exterior o, si és el cas, disposar de dispositius de renovació d'aire que asseguren com a mínim les condicions de ventilació establides en la normativa per a banys d'habitatges.

f) Les habitacions hauran de complir com a mínim les mateixes condicions d'il·luminació natural i de ventilació establides per als habitatges en la normativa d'habitabilitat. Les zones destinades exclusivament a personal hauran de disposar de les dotacions i condicions ambientals que estableix la normativa en matèria de seguretat i salut en els llocs de treball.

g) Els establiments de més de 30 habitacions, o més de 60 places, que d'acord amb la normativa vigent no requerisquen un pla d'autoprotecció hauran de disposar d'un pla d'emergències. El pla l'haurà d'elaborar un tècnic o una tècnica competent, d'acord amb els continguts establits en la norma bàsica d'autoprotecció, i l'haurà de subscriure la persona responsable de l'activitat. Una còpia haurà de quedar-se en l'establiment.

h) Tots els establiments hauran de disposar d'un plànol en cada planta de l'establiment en el qual figuren la situació de les escales, els corredors, les eixides, els itineraris d'evacuació i la situació dels mitjans de transmissió i dispositius d'extinció. Aquests plànols hauran d'estar situats en un lloc accessible per a consultar-los en cas d'urgència. A les portes de les habitacions o en les immediacions caldrà col·locar el plànol de planta reduït d'informació a la clientela, així com instruccions d'evacuació en diversos idiomes.

CAPÍTOL VII

Règim sancionador

*Article 81. Infraccions i sancions*

Les infraccions que es cometen contra el que preceptua aquest decret donaran lloc a la responsabilitat administrativa corresponent, que es farà efectiva d'acord amb el que es disposa en l'LTOH i en les disposicions de desplegament.

DISPOSICIÓ ADDICIONAL

*Única. Regla de no despesa*

L'aplicació d'aquest decret no pot tindre cap incidència en la dotació dels capítols de despesa assignada al departament competent en turisme; en tot cas, s'haurà d'atendre amb els mitjans personals i materials d'aquest.

DISPOSICIONS TRANSITÒRIES

*Primera. Normativa aplicable als expedients en tramitació*

Els expedients iniciats prèviament a l'entrada en vigor d'aquest decret continuaran tramitant-se de conformitat amb el que es disposa en la normativa anterior, llevat que voluntàriament s'acullen a aquesta. El mateix tractament es dispensarà als procediments de classificació d'establiments d'allotjament turístic els projectes dels quals, si és el cas, s'hagen visat abans de l'entrada en vigor d'aquest decret.

*Segona. Termini d'adaptació dels establiments d'allotjament turístic inscrits en el Registre de Turisme de la Comunitat Valenciana*

Els establiments turístics disposaran d'un termini d'un any per a adaptar les instal·lacions i serveis als requisits establits en els annexos I, II, III, IV, V i VI d'aquest decret.

En el mateix termini, els qui figuren en el Registre com a persones titulars o gestores d'habitatges d'ús turístic hauran de comunicar la seua referència cadastral. Així mateix, les qui figuren com a titulars hauran de comunicar les dades de les persones mediadores en el lloguer dels seus habitatges si és aquesta la manera de gestió.

*Tercera. Inscripció d'ofici dels albergs turístics en el Registre de Turisme de la Comunitat Valenciana*

Els albergs ja inscrits en el moment d'entrada en vigor d'aquest decret s'hauran d'inscriure d'ofici en la nova modalitat d'albergs turístics, regulada en aquest mateix decret.

DISPOSICIÓ DEROGATÒRIA

*Única. Derogació normativa*

1. Es deroguen expressament aquestes disposicions:

– Decret 19/1997, d'11 de febrer, del Govern Valencià, pel qual s'aprova el règim de preus i reserves en allotjaments turístics.

– Decret 75/2015, de 15 de maig, del Consell, regulador dels establiments hotelers de la Comunitat Valenciana.

– Decret 91/2009, de 3 de juliol, pel qual s'aprova el reglament regulador dels blocs i conjunts d'habitatges turístics de la Comunitat Valenciana.

– Decret 92/2009, de 3 de juliol, del Consell, pel qual s'aprova el reglament regulador dels habitatges turístics denominats apartaments, vil·les, xalets, bungalous i semblants, i de les empreses gestores, persones jurídiques o físiques, dedicades a la cessió del seu ús i gaudi, en l'àmbit territorial de la Comunitat Valenciana.

– Decret 184/2014, de 31 d'octubre, del Consell, regulador de l'allotjament turístic rural a l'interior de la Comunitat Valenciana.

– Decret 6/2015, de 23 de gener, del Consell, regulador dels càmpings i les àrees de pernoctació en trànsit per a autocaravanes de la Comunitat Valenciana.

2. El Decret 2/2017, de 24 de gener, del president de la Generalitat, pel qual s'estableixen els distintius corresponents a les empreses i als establiments turístics de la Comunitat Valenciana queda derogat en les qüestions que són objecte de regulació en el present decret.

3. Queden igualment derogades totes les normes de rang igual o inferior que s'oposen al que es disposa en aquesta norma.

DISPOSICIONS FINALS

*Primera. Habilitació normativa*

Es faculta la persona titular de l'òrgan amb competències en matèria de turisme per a desenvolupar aquest decret.

*Segona. Entrada en vigor*

Aquest decret entrarà en vigor als tres mesos de la publicació en el *Diari Oficial de la Generalitat Valenciana*.

Alacant, 22 de gener de 2021

El president de la Generalitat

XIMO PUIG i FERRER

ANNEX I

SISTEMA DE CLASSIFICACIÓ D'HOTELS I HOTELS  APARTAMENT**31**

I. Edifici / Àrees comunes

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Àrea |  | Criteri |  | Punts | \* | \*\* | \*\*\* | \*\*\*\* | \*\*\*\*\* |
| Netedat/ Higiene |  | Oferta en perfectes condicions de netedat i higiene com a condicions bàsiques en cada categoria |  |  | OBLI | OBLI | OBLI | OBLI | OBLI |
| Condicions de funcionament |  | Tots els equipaments i mecanismes funcionen i estan en perfecte estat |  |  | OBLI | OBLI | OBLI | OBLI | OBLI |
| Impressió general |  | Les condicions per a la prestació del servei de l'hotel s'ajusten a la seua categoria |  |  | OBLI | OBLI | OBLI | OBLI | OBLI |
| Antiguitat | 1 | Els elements fixos i el mobiliari de zones comunes s'han substituït o renovat i millorat en els últims 10 anys\* |  | 40 |  |  |  |  |  |
|  | 2 | L'establiment està situat en un edifici declarat d'interés cultural o té alguna catalogació en plans d'ordenació urbana, o està situat en zones d'especial protecció |  | 14 |  |  |  |  |  |
| Recepció | 3 | Recepció en àrea específicament establida, àrea funcionalment independent, o una taula o secretaria |  | 5 | OBLI | OBLI | OBLI | OBLI | OBLI |
| 4 | Un sofà i diverses butaques en la recepció o mobiliari equivalent |  | 6 |  |  |  | OBLI | OBLI |
| 5 | Sala de recepció proporcionada\* amb diversos seients i servei de begudes (en qualsevol modalitat) |  | 10 |  |  |  |  |  |
| 6 | Saló per a la clientela\* (saló polivalent) |  | 10 | OBLI | OBLI | OBLI | OBLI | OBLI |
| 7 | Bar\* | A | 5 |  |  | OBLI | OBLI |  |
| Bar\* (obert els mateixos dies d'obertura setmanal de l'hotel) | B | 7 |  |  |  |  | OBLI |
| 8 | Per cada bar addicional |  | 5 per cada màx. 10 punts |  |  |  |  |  |
| 9 | Sala de lectura/escriptura / biblioteca |  | 15 |  |  |  |  |  |
|  | 10 | Per cada saló addicional\* |  | 5 per cada màx. 10 punts |  |  |  |  |  |
| 11 | Climatització (calefacció i refrigeració) zones comunes |  | 10 |  |  | OBLI | OBLI | OBLI |
| 12 | Climatització (calefacció i refrigeració) corredors |  | 8 |  |  |  |  |  |
| 13 | Climatització (calefacció i refrigeració) en serveis higiènics generals |  | 2 |  |  |  |  |  |
|  | 14 | Material amb la informació regional disponible en la recepció, mitjançant cartelleria/fullets o codi QR. |  | 2 | OBLI | OBLI | OBLI | OBLI | OBLI |
| 15 | Telèfon públic a disposició dels clients |  | 2 | OBLI | OBLI | OBLI | OBLI | OBLI |
| 16 | Accés a Internet/wifi en zones comunes | A | 3 |  |  | OBLI |  |  |
|  | Accés a Internet/wifi en zones comunes i habitacions\* | B | 6 |  |  |  | OBLI | OBLI |
| 17 | Ordinador connectat a Internet per a ús de la clientela | A | 3 |  |  | OBLI | OBLI | OBLI |
|  | Àrea business centre (ordinador + pantalla + impressora + fotocopiadora)\* | B | 6 |  |  |  |  |  |
| Accessibilitat | 18 | Accessibilitat en zones comunes i habitacions adaptades\* |  | 20 | OBLI | OBLI | OBLI | OBLI | OBLI |
| Aparcaments | 19 | Places d'aparcament per a un mínim del 10 % d'unitats d'allotjament\* | A | 8 |  |  |  | OBLI |  |
| Places d'aparcament per a un mínim del 50 % d'unitats d'allotjament\* | B | 16 |  |  |  |  | OBL |
| 20 | Places d'aparcament a menys de 500 m de l'hotel\* | A | 5 |  |  |  |  |  |
| Places d'aparcament directament a l'hotel\* | B | 10 |  |  |  |  |  |
| 21 | Possibilitat d'aparcament per a autobusos (no guals, ni zones de càrrega i descàrrega) |  | 10 |  |  |  |  |  |
| Altres | 22 | Ascensor a partir de \* |  | 12 | OBLI (B+2) | OBLI (B+2) | OBLI (B+1) | OBLI (B+1) | OBLI (B+1) |
| 23 | Muntacàrregues de servei, a partir de B + 1\* |  | 10 |  |  | OBLI | OBLI | OBLI |
| 24 | Entrada de servei diferent de l'entrada dels clients\* |  | 10 |  | OBLI | OBLI | OBLI | OBLI |
| 25 | Escala de servei\* |  | 7 |  |  | OBLI | OBLI | OBLI |
| 26 | Espai que permeta el descens i la recollida, en vehicle, de passatgers (excepte zones restringides, en les quals s'ha de fer en zones més pròximes) |  | 9 |  |  |  | OBLI | OBLI |
|  | 27 | Lavabos en les zones comunes, menjadors, salons o llocs de reunió |  | 3 | OBLI | OBLI | OBLI | OBLI | OBLI |
| 28 | Canviador d'infants en els lavabos de zones comunes |  | 2 |  |  |  |  |  |
|  |  |  |  |  | Puntuació de requisits obligatoris | | | | |
|  |  | Màxima puntuació possible | | 272 | OBLI  \* 54 | OBLI  \*\* 64 | OBLI  \*\*\* 102 | OBLI  \*\*\*\* 128 | OBLI  \*\*\*\*\* 138 |

  

II. Habitacions: mobiliari/equipament hotels

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Àrea |  | Criteri |  | Punts | \* | \*\* | \*\*\* | \*\*\*\* | \*\*\*\*\* |
| Netedat i higiene |  | Oferta en perfectes condicions de netedat i higiene com a condicions bàsiques en cada categoria |  |  | OBLI | OBLI | OBLI | OBLI | OBLI |
| Preservació |  | Tots els equipaments i mecanismes estan funcionant i en perfecte estat |  |  | OBLI | OBLI | OBLI | OBLI | OBLI |
| Impressió general |  | Els acabats, els materials i la qualitat del mobiliari s'ajusten a la seua categoria |  |  | OBLI | OBLI | OBLI | OBLI | OBLI |
| Antiguitat | 29 | Els elements fixos i el mobiliari d'habitacions s'han substituït o renovat i millorat en els últims 10 anys\* |  | 16 |  |  |  |  |  |
| Superfícies | 30 | Grandària d'habitacions dobles (incloent-hi el bany)  = 14 m² \* | A | 7 | OBLI | OBLI |  |  |  |
| Grandària d'habitacions dobles (incloent-hi el bany)  = 15 m² \* | B | 8 |  |  | OBLI |  |  |
| Grandària d'habitacions dobles (incloent-hi el bany)  = 16 m² \* | C | 9 |  |  |  | OBLI |  |
| Grandària d'habitacions dobles (incloent-hi el bany)  = 17 m² \* | D | 10 |  |  |  |  | OBLI |
| 31 | Oferta d'habitacions individuals (sup. mínima 10 m² incloent-hi el bany) |  | 2 |  |  |  |  |  |
| 32 | Habitacions comunicades\* |  | 2 per cada màx. 10 punts |  |  |  |  |  |
| 33 | Habitació/habitacions dobles amb saló\* |  | 3 per cada màx. 9 punts |  |  |  | OBLI | OBLI |
| 34 | Suites |  | 4 per cada màx. 12 punts |  |  |  |  | OBLI |
|  | 35 | Percentatge d'habitacions amb superfície superior a 17 m² (incloent-hi el bany) = 20 % |  | 7 |  |  |  |  |  |
| 36 | Balcons o terrasses directament a l'habitació amb superfície entre 3 i 5 m² (mínim en 20 % d'hab.) | A | 3 |  |  |  |  |  |
| Balcons o terrasses directament a l'habitació amb superfície superior a 5 m² (mínim en 20 % d'hab.) | B | 4 |  |  |  |  |  |
| Equipament | 37 | Mobiliari de terrassa (almenys 3 elements de mobiliari)\* |  | 2 |  |  |  |  |  |
| 38 | Hamaques en terrassa\* |  | 2 |  |  |  |  |  |
| 39 | Grandària mínima llit individual 0,90 × 1,90 m i  doble 1,35 × 1,90 m\* | A | 9 | OBLI | OBLI | OBLI |  |  |
| Grandària mínima llit individual 0,90 × 1,90 m i  doble 1,50 × 1,90 m\* | B | 12 |  |  |  | OBLI |  |
| Grandària mínima llit individual 1,05 × 2,00 m i  doble 1,80 × 2,00 m (podrà ser 1,90 m si prima la comoditat de l'habitació)\* | C | 14 |  |  |  |  | OBLI |
| 40 | Matalafs en bon estat de conservació |  | 5 | OBLI | OBLI | OBLI | OBLI | OBLI |
| 41 | Matalafs en bon estat de conservació d'almenys 23 cm de grossària |  | 7 |  |  |  |  |  |
| 42 | Cobrematalaf higiènic\* |  | 2 | OBLI | OBLI | OBLI | OBLI | OBLI |
| 43 | Bressol (per encàrrec) |  | 2 |  |  |  |  |  |
| 44 | Estores llavables peu de llit |  | 2 |  |  |  |  |  |
| 45 | Llençols en bon estat |  | 2 | OBLI | OBLI | OBLI | OBLI | OBLI |
| 46 | Coixins en bon estat |  | 2 | OBLI | OBLI | OBLI | OBLI | OBLI |
| 47 | Fundes de coixí higièniques |  | 2 | OBLI | OBLI | OBLI | OBLI | OBLI |
| 48 | Coixí addicional per encàrrec |  | 1 |  |  | OBLI | OBLI | OBLI |
| 49 | Dos coixins per persona |  | 2 |  |  |  |  |  |
| 50 | Carta de coixins |  | 3 |  |  |  |  |  |
| 51 | Mantes en bon estat |  | 2 | OBLI | OBLI | OBLI | OBLI | OBLI |
| 52 | Manta addicional |  | 2 |  |  |  |  |  |
| 53 | Servei de fundes nòrdiques |  | 3 |  |  |  |  |  |
| 54 | Equipament bàsic (cadira, possibilitat d'enfosquir l'habitació, armari, espill, tauletes de nit, llum en la capçalera del llit, endoll a l'habitació, prestatges i un mínim de 6 penjadors) | A | 1 | OBLI | OBLI |  |  |  |
|  |  | Equipament mitjà (el bàsic, més almenys 1 penjador amb pinces per a faldes i pantalons, paperera, escriptori amb llum apropiada, portaequipatge, dues o més cadires) | B | 2 |  |  | OBLI |  |  |
| Equipament superior (el mitjà, més interruptor general de les llums de tota l'habitació, inclosa la llum del bany, en el capçal del llit, i servici comú de refrigeri en passadissos) | C | 3 |  |  |  | OBLI | OBLI |
| 55 | Equipament d'habitació amb antiguitat inferior a 5 anys en el 33 % de les hab. | A | 6 |  |  |  |  |  |
| Equipament d'habitació amb antiguitat inferior a 5 anys en el 60 % de les hab. | B | 12 |  |  |  |  |  |
| Equip. d'habitació amb antiguitat inferior a 5 anys en el 100 % de les hab. | C | 18 |  |  |  |  |  |
| 56 | Disposar de minibar per encàrrec en 1, 2 i 3 estreles | A | 2 |  |  |  |  |  |
| Disposar de minibar en totes les habitacions | B | 4 |  |  |  |  |  |
| 57 | Espill de cos sencer a l'habitació |  | 1 |  |  |  |  |  |
| 58 | Penjador fora de l'armari |  | 1 |  |  |  |  |  |
| 59 | Seient confortable addicional |  | 1 |  |  |  |  |  |
| 60 | Endoll addicional al costat de l'escriptori |  | 1 |  |  |  |  |  |
| 61 | Endoll addicional en el capçal del llit |  | 1 |  |  |  |  |  |
| 62 | Disposar d'adaptadors d'endolls (per encàrrec) |  | 1 |  |  |  |  |  |
| 63 | Mecanisme o sistema central per al control de la il·luminació de l'habitació |  | 1 |  |  |  |  |  |
| 64 | Calaixera a les habitacions |  | 1 |  |  |  |  |  |
| 65 | Caixa forta en habitacions |  | 3 |  |  |  | OBLI | OBLI |
| 66 | Calefacció a les habitacions | A | 3 | OBLI | OBLI |  |  |  |
|  | Climatització (calefacció i refrigeració) en habitacions\* | B | 6 |  |  | OBLI | OBLI | OBLI |
| 67 | Calefacció al bany |  | 2 |  |  |  |  |  |
| 68 | Estació de càrrega, que pot ser del tipus sense fil per a mòbils. |  | 2 |  |  |  |  |  |
| 69 | Televisor en color amb comandament a distància | A | 1 | OBLI | OBLI | OBLI |  |  |
| Televisió en color amb comandament a distància i canals internacionals | B | 2 |  |  |  | OBLI | OBLI |
| Smart TV amb teclat per encàrrec | C | 4 |  |  |  |  |  |
|  | 70 | Televisor en els salons de les dobles amb saló i suites |  | 1 |  |  |  |  | OBLI |
| 71 | Telèfon en habitació, amb manual en diversos idiomes |  | 3 |  |  | OBLI | OBLI | OBLI |
| 72 | Terminal de telèfon a disposició del client\* |  | 1 |  |  |  |  |  |
| 73 | Dispositiu (PC, tauleta o similar) amb connexió a Internet a l'habitació per encàrrec | A | 2 |  |  |  |  |  |
| Dispositiu (PC, tauleta o similar) amb connexió a Internet a l'habitació | B | 3 |  |  |  |  |  |
| 74 | Informació de l'hotel\* |  | 1 | OBLI | OBLI | OBLI | OBLI | OBLI |
| 75 | Directori de serveis de l'hotel en diversos idiomes |  | 2 | OBLI | OBLI | OBLI | OBLI | OBLI |
| 76 | Premsa diària a l'habitació |  | 2 |  |  |  |  |  |
| 77 | Llapis o bolígraf per a escriure juntament amb paper |  | 1 |  |  |  | OBLI | OBLI |
| 78 | Planxa (per encàrrec) |  | 1 |  |  |  |  |  |
| 79 | Kit de neteja de sabates per encàrrec | A | 1 |  |  |  |  |  |
| Kit de neteja de sabates a l'habitació | B | 2 |  |  |  |  | OBLI |
| 80 | Servei o màquina de neteja de sabates a l'hotel |  | 2 |  |  |  |  |  |
| 81 | Sistema seguretat addicional porta habitació |  | 2 |  |  |  |  |  |
| 82 | Panys electrònics |  | 2 |  |  |  |  |  |
| 83 | Joc de costura per encàrrec | A | 1 |  |  |  |  |  |
| Joc de costura a l'habitació | B | 2 |  |  |  |  |  |
| Instal·lacions sanitàries |  | Bany o lavabo en habitacions (amb vàter, lavabo i banyera o dutxa, com a mínim) |  |  | OBLI | OBLI | OBLI | OBLI | OBLI |
| Antiguitat | 84 | Aparells sanitaris i aixeteria amb antiguitat menor de 10 anys en el 33 % dels banys o condícia de les hab. | A | 6 |  |  |  |  |  |
| Aparells sanitaris i aixeteria amb antiguitat inferior a 10 anys en el 60 % dels banys o condícia de les hab. | B | 12 |  |  |  |  |  |
| Aparells sanitaris i aixeteria amb antiguitat menor de 10 anys en el 100 % dels banys o condícia de les hab. | C | 18 |  |  |  |  |  |
| Confort i equipament sanitari | 85 | Canvi de tovalloles diari (amb missatge inclòs de no petició de canvi per raons mediambientals) |  | 2 | OBLI | OBLI | OBLI | OBLI | OBLI |
| 86 | Canvi de llençols almenys una vegada per setmana | A | 1 | OBLI | OBLI |  |  |  |
| Canvi de llençols almenys dues vegades per setmana | B | 2 |  |  | OBLI | OBLI | OBLI |
| Confort i equipament sanitari | 87 | Canvi de llençols diari per encàrrec |  | 4 | OBLI | OBLI | OBLI | OBLI | OBLI |
| 88 | Instal·lacions sanitàries siguen = 3 m\* | A | 3 |  |  |  |  |  |
| Instal·lacions sanitàries siguen = 5 m\* | B | 5 |  |  |  |  |  |
| 89 | Superfície mínima de plat de dutxa 0,80 m². Dimensió mínima de banyera d'1,60 m | A | 1 | OBLI | OBLI | OBLI |  |  |
| Superfície mínima de plat de dutxa 0,95 m². Dimensió mínima de banyera d'1,70 m | B | 4 |  |  |  | OBLI | OBLI |
| 90 | Terra antilliscant a les dutxes i banyeres (certificat en origen o amb tractament posterior) |  | 1 | OBLI | OBLI | OBLI | OBLI | OBLI |
| 91 | Almenys el 33 % dels banys disposa de banyera (dimensió mínima 1,60 m per a hotels d'1\*, 2\* i 3\*; i 1,70 m per a hotels de 4\* i 5\*) |  | 4 |  |  |  |  |  |
| 92 | Almenys el 50 % dels banys disposa de banyera i dutxa\* |  | 4 |  |  |  |  |  |
| 93 | Banyera o dutxa d'hidromassatge en més del 15 % d'habitacions | A | 3 |  |  |  |  |  |
|  | Banyera o dutxa d'hidromassatge en més del 30 % d'habitacions\* | B | 6 |  |  |  |  |  |
| 94 | 50 % dels vàters en els banys d'habitacions estan separats |  | 2 |  |  |  |  |  |
| 95 | 100 % dels vàters en els banys d'habitacions estan separats\* |  | 4 |  |  |  |  | OBLI |
| 96 | Dutxa amb cortina o mampara, llevat que siga independent |  | 2 | OBLI | OBLI | OBLI | OBLI | OBLI |
| 97 | Lavabo doble en habitacions, junior suites o dobles amb saló |  | 1 |  |  |  |  |  |
| 98 | Lavabo doble en suites |  | 1 |  |  |  |  | OBLI |
| 99 | Equipament bàsic (espill, 1 tovallola de mans i una gran per persona, penjadors de tovalloles, rotllo paper higiènic addicional, endoll elèctric al costat de l'espill, poal higiènic i banqueta). | A | 1 | OBLI | OBLI | OBLI |  |  |
| Equipament mitjà (equipament bàsic, il·luminació apropiada del lavabo i eixugador) | B | 2 |  |  |  | OBLI |  |
|  |  | Equipament superior (equipament mitjà, barnús i sabatilles) | C | 3 |  |  |  |  | OBLI |
| 100 | Espill d'augment |  | 1 |  |  |  | OBLI | OBLI |
| 101 | Penjador de tovalloles calent |  | 2 |  |  |  |  | OBLI |
| 102 | Dotació de 2 gentileses\* | A | 2 |  |  | OBLI |  |  |
| Dotació de 4 gentileses\* | B | 4 |  |  |  | OBLI | OBLI |
| Dotació de 6 gentileses o més\* | C | 6 |  |  |  |  |  |
| 103 | Dotació de carta de gentileses per a disposar- ne per encàrrec\* |  | 2 |  |  |  |  |  |
| 104 | Espai per a deixar els objectes de neteja personal, en moble, bancada o lleixa. |  | 1 | OBLI | OBLI | OBLI | OBLI | OBLI |
| 105 | Almenys el 50 % d'instal·lacions sanitàries amb bidet |  | 3 |  |  |  |  |  |
| 106 | Telèfon al bany |  | 2 |  |  |  |  |  |
| 107 | Altaveu al bany |  | 2 |  |  |  |  |  |
|  | | |  | Puntuació de requisits obligatoris | | | | | |
| Màxima puntuació possible | | | | 282 | OBLI  \* 52 | OBLI  \*\* 52 | OBLI  \*\*\* 64 | OBLI  \*\*\*\* 84 | OBLI  \*\*\*\*\* 102 |

  

II. Habitacions: superfícies i equipament de cuina. Apartaments

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Hotel apartament | | | | | | | | | |
| Àrea |  | Criteri |  |  | \* | \*\* | \*\*\* | \*\*\*\* | \*\*\*\*\* |
| Superfícies | A1 | Grandària habitació doble =  11 m² \* (bany no inclòs) | A |  | OBLI | OBLI |  |  |  |
| Grandària habitació doble =  12 m² \* (bany no inclòs) | B |  |  |  | OBLI |  |  |
| Grandària habitació doble =  13 m² \* (bany no inclòs) | C |  |  |  |  | OBLI |  |
| Grandària habitació doble =  14 m² \* (bany no inclòs) | D |  |  |  |  |  | OBLI |
| A2 | Grandària del saló menjador = 8 m² | A |  | OBLI | OBLI |  |  |  |
| Grandària del saló menjador = 10 m² | B |  |  |  | OBLI | OBLI |  |
| Grandària del saló menjador = 12 m² | C |  |  |  |  |  | OBLI |
| A3 | Grandària del saló menjador amb cuina = 13 m² | A |  | OBLI | OBLI |  |  |  |
| Grandària del saló menjador amb cuina = 15 m² | B |  |  |  | OBLI | OBLI |  |
| Grandària del saló menjador amb cuina = 17 m² | C |  |  |  |  |  | OBLI |
|  | A4 | Estudi = 16 m² (bany no inclòs)\* | A |  | OBLI | OBLI |  |  |  |
| Estudi = 20 m² (bany no inclòs) \* | B |  |  |  | OBLI | OBLI |  |
| Estudi < 24 m² (bany no inclòs)\* | C |  |  |  |  |  | OBLI |
| A5 | Disposar de 2 banys o lavabos si la capacitat és = 6 places | A |  |  |  | OBLI | OBLI |  |
| Disposar de 2 banys o lavabos si la capacitat és = 4 places | B |  |  |  |  |  | OBLI |
|  |  |  |  |  |  |  |  |  |
| A6 | Cuina |  |  | OBLI | OBLI | OBLI | OBLI | OBLI |
| Equipament cuina apartament | A7 | Forn o microones amb convecció |  |  | OBLI | OBLI | OBLI | OBLI | OBLI |
|  |  |  |  |  |  |  |  |  |
| A8 | Campana extractora o extractor de fum |  |  | OBLI | OBLI | OBLI | OBLI | OBLI |
| A9 | Pica d'escurar |  |  | OBLI | OBLI | OBLI | OBLI | OBLI |
|  |  |  |  |  |  |  |  |  |
|  |  |  |  |  |  |  |  |  |
| A10 | Utensilis de cuina i menjador (vaixella, coberteria, cristalleria…) |  |  | OBLI | OBLI | OBLI | OBLI | OBLI |
| A11 | Frigorífic |  |  | OBLI | OBLI | OBLI | OBLI | OBLI |
| A12 | Xicotets electrodomèstics (batedora, torradora, espremedora…) |  |  |  |  |  |  | OBLI |
| A13 | Utensilis de neteja |  |  | OBLI | OBLI | OBLI | OBLI | OBLI |

  

III. Serveis

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Àrea |  | Criteri |  | Punts | \* | \*\* | \*\*\* | \*\*\*\* | \*\*\*\*\* |
| Begudes | 108 | Oferta de begudes i snacks a l'hotel fora de l'horari del menjador, bar o dispensador de begudes |  | 4 |  |  | OBLI | OBLI | OBLI |
| Desdejuni | 109 | Desdejuni continental (beguda calenta, brioixeria i pa, oli i mantega, margarina i melmelada) | A | 3 | OBLI | OBLI |  |  |  |
| Desdejuni complet (dedejuni continental incloent-hi, a més, suc, cereals, fruita o macedònia, selecció de pans, formatge, companatge i oli) | B | 4 |  |  | OBLI | OBLI | OBLI |
| 110 | Elements addicionals al desdejuni bufet o carta equivalent (bufet de plats de calent; show cooking o servei de plats de calent a la carta; sucs variats i brioixeria variada; suc acabat d'esprémer) |  | 1 per servei max. 4 punts |  |  |  |  |  |
| 111 | Desdejuni fora de l'horari habitual (abans de les 8.00 am o més tard de les 10.00 am) |  | 6 |  |  |  |  |  |
| Restauració | 112 | Horari d'esmorzar de, almenys, dues hores |  | 3 |  |  |  |  |  |
| 113 | Horari de sopar de, almenys, dues hores i mitja |  | 6 |  |  |  |  |  |
| 114 | Menú de tres plats per a triar | A | 3 |  |  |  |  |  |
| Menú de carta o bufet | B | 5 |  |  |  |  |  |
| 115 | Room service en horari determinat \* | A | 6 |  |  |  |  |  |
| Room service en horari determinat, incloent-hi desdejuni i sopar fins a les 10 de la nit\* | B | 10 |  |  |  |  | OBLI |
| Room service durant 24 hores\* | C | 16 |  |  |  |  |  |
| 116 | Servei de cafeteria amb restauració |  | 10 |  |  |  |  |  |
| 117 | Esmorzar i sopar fred per a arribades tardanes per encàrrec |  | 6 |  |  |  |  |  |
| 118 | Restaurant\* | A | 6 per cada, màx. 12 punts |  |  |  |  |  |
| Restaurant obert 7 dies per setmana\* | B | 9 per cada, màx. 18 punts |  |  |  |  |  |
| 119 | Disposar d'informació nutricional dels plats o aliments |  | 8 |  |  |  |  |  |
| 120 | Cuina regional o productes regionals |  | 8 |  |  |  |  |  |
| 121 | Menús especials per encàrrec (celíacs, al·lèrgics, diabètics...) |  | 8 |  |  |  |  |  |
| 122 | Menú infantil segons la demanda |  | 8 |  |  |  |  |  |
| Restauració | 123 | Com a mínim el 30 % del personal de l'àrea de restaurant ha de tindre nocions específiques per a oferir el servei en un segon idioma estranger. | A | 4 |  |  |  |  |  |
| Més del 30 % del personal de l'àrea del restaurant ha de tindre nocions específiques per a oferir el servei en un segon idioma estranger. | B | 6 |  |  |  |  |  |
|  | 124 | Àrea de restauració o menjador amb capacitat per al 30 % de les places | A | 6 |  |  |  |  |  |
| Àrea de restauració o menjador amb capacitat per al 50 % de les places | B | 8 |  |  |  |  |  |
| Àrea de restauració o menjador amb capacitat per al 80 % de les places | C | 12 |  |  |  |  |  |
| 125 | Pícnic per encàrrec |  | 4 |  |  |  |  |  |
| 126 | Trones en el restaurant o menjador per encàrrec |  | 2 |  |  |  |  |  |
| 127 | Carta o informació del bufet en més d'un idioma |  | 2 |  |  |  |  |  |
| 128 | Carta o informació del bufet en braille |  | 2 |  |  |  |  |  |
| Recepció | 129 | Servici de recepció 24 hores. La prestació d'este servici entre les 20:00 a les 08:00 hores podrà realitzar-la personal localitzat; a més, s'haurà d'implantar un sistema automàtic que garantisca l'accés i la seguretat de les persones usuàries. |  | 8 | OBLI | OBLI | OBLI | OBLI | OBLI |
| 130 | Treballador bilingüe (castellà + llengua estrangera) | A | 8 |  |  |  | OBLI |  |
| Treballador multilingüe (castellà, anglés i, almenys, una altra llengua estrangera) | B | 10 |  |  |  |  | OBLI |
| 131 | Treballador coneixedor del llenguatge de signes |  | 2 |  |  |  |  |  |
| 132 | Manual de benvinguda o informació de l'hotel en braille |  | 2 |  |  |  |  |  |
| 133 | Servei d'aparcador de cotxes |  | 2 |  |  |  |  |  |
| 134 | Servei de guarda i custòdia d'equipatge | A | 2 | OBLI | OBLI |  |  |  |
| Guardaequipatges (habitació d'equipatges en lloc tancat i destinada exclusivament a aquesta finalitat) | B | 3 |  |  | OBLI | OBLI |  |
| Servei d'equipatges, lliurament i recollida en l'habitació | C | 8 |  |  |  |  | OBLI |
| 135 | Servei de custòdia de diners i d'objectes de valor o servei de caixes fortes a disposició del client |  | 3 | OBLI | OBLI | OBLI |  |  |
| 136 | Servei de majordomia per encàrrec |  | 5 |  |  |  |  |  |
| 137 | Servei de conserge |  | 5 |  |  |  |  |  |
| 138 | Servei de lloguer de cotxes |  | 2 |  |  |  |  |  |
| 139 | Servei de lloguer de cotxet per a xiquets, cadires de rodes, escúters elèctrics |  | 2 |  |  |  |  |  |
| 140 | Servei de canvi de moneda |  | 2 |  |  |  |  |  |
|  | 141 | Servei d'eixida tardana (late check-out) per encàrrec i segons la disponibilitat |  | 4 |  |  |  |  |  |
| 142 | Es disposa de dutxa, habitació o instal·lació de cortesia per a eixides tardanes |  | 4 |  |  |  |  | OBLI |
| 143 | Carta de servicis en paper/codi QR en castellà/valencià i un altre idioma estranger. |  | 3 |  |  |  |  |  |
| 144 | Farmaciola segons la normativa\* |  | 1 | OBLI | OBLI | OBLI | OBLI | OBLI |
| 145 | Servei de check-out automàtic des de l'habitació o recepció |  | 2 |  |  |  |  |  |
| 146 | Publicitat clara dels preus de l'establiment |  | 1 | OBLI | OBLI | OBLI | OBLI | OBLI |
| Servei de bugaderia i planxat | 147 | Neteja química o neteja en sec (recollida abans de les 9 del matí, lliurament en 48 h) | A | 2 |  |  |  |  |  |
| Neteja química o neteja en sec (recollida abans de les 9 del matí, lliurament en 24 h) | B | 4 |  |  |  |  |  |
| 148 | Servei de planxat (lliurament en 1 hora) |  | 2 |  |  |  |  |  |
| 149 | Servei de bugaderia i planxat (lliurament acordat) | A | 2 |  |  | OBLI | OBLI |  |
| Servei de bugaderia i planxat (recollida abans de les 9 del matí, lliurament en 24 h, llevat del cap de setmana) | B | 4 |  |  |  |  | OBLI |
| Servei de bugaderia i planxat (recollida abans de les 9 del matí, lliurament en el termini de 12 hores) | C | 6 |  |  |  |  |  |
| Forma de pagament | 150 | Targetes de dèbit | A | 3 | OBLI | OBLI | OBLI | OBLI | OBLI |
|  | Targetes de dèbit i crèdit\* | B | 6 |  |  |  |  |  |
| 151 | Servei de línia de crèdit per als serveis de l'hotel |  | 3 |  |  |  |  |  |
| 152 | Publicitat clara dels mitjans de pagament |  | 1 | OBLI | OBLI | OBLI | OBLI | OBLI |
| Miscel·lània | 153 | Servei tècnic d'informàtica per a la clientela per encàrrec |  | 2 |  |  |  |  |  |
| 154 | Servei de despertador per a la clientela |  | 2 | OBLI | OBLI | OBLI | OBLI | OBLI |
| 155 | Es disposa de paraigua en la recepció |  | 2 |  |  |  |  |  |
| 156 | Es disposa de paraigua en l'habitació per encàrrec |  | 2 |  |  |  |  |  |
| 157 | Revistes actuals |  | 2 |  |  |  |  |  |
| 158 | Premsa diària |  | 2 |  |  |  |  | OBLI |
| 159 | Servei de costura per encàrrec |  | 2 |  |  |  |  |  |
|  | 160 | Servei de trasllat de clients |  | 4 |  |  |  |  |  |
| 161 | Servei de limusines |  | 4 |  |  |  |  |  |
| 162 | Opcions de banquet almenys per a 50 persones | A | 2 |  |  |  |  |  |
| Opcions de banquet almenys per a 100 persones | B | 3 |  |  |  |  |  |
| Opcions de banquet almenys per a 250 persones | C | 5 |  |  |  |  |  |
| Opcions de banquet almenys per a 500 persones | D | 7 |  |  |  |  |  |
|  | 163 | Acompanyar el client a l'habitació durant l'arribada per encàrrec |  | 2 |  |  |  |  |  |
| 164 | Servei d'obertura de llit a la nit per a revisar doblement l'habitació\* |  | 3 |  |  |  |  | OBLI |
| 165 | Servei de tovallola per a piscina, platja, spa o gimnàs |  | 2 |  |  |  |  |  |
|  | 166 | Servei d'infermeria / instal·lacions pròpies per a prestar atenció sanitària |  | 4 |  |  |  |  |  |
| 167 | Servei extern d'atenció mèdica per encàrrec |  | 2 |  |  |  |  |  |
|  |  |  | | Puntuació requisits obligatoris | | | | | |
|  |  | Màxima puntuació possible | | 272 | OBLI  \* 24 | OBLI  \*\* 24 | OBLI  \*\*\* 32 | OBLI  \*\*\*\* 37 | OBLI  \*\*\*\*\* 65 |

  

IV. Oci

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Àrea |  | Criteri |  | Punts | \* | \*\* | \*\*\* | \*\*\*\* | \*\*\*\*\* |
| Equipament i serveis | 168 | Àrea per a xiquets (zona de jocs infantils) |  | 6 |  |  |  |  |  |
| 169 | Gimnàs amb, almenys, quatre màquines d'exercicis diferents |  | 6 |  |  |  |  |  |
| 170 | Serveis de spa (diferents classes de dutxes, piscines/banys, font de gel, pediluvi, llits d'aigua, etc.) |  | 2 per cada, màx. 12 punts |  |  |  |  |  |
| 171 | Jacuzzi |  | 2 per cada, màx. 6 punts |  |  |  |  |  |
| 172 | Sauna (amb un mínim de 6 seients) |  | 2 per cada, màx. 6 punts |  |  |  |  |  |
| 173 | Instal·lacions esportives (pista de tenis, pàdel, bàsquet, futbol, tir amb arc, etc.). Pistes polivalents valen per 1 instal·lació |  | 4 per cada, màx. 16 punts |  |  |  |  |  |
| 174 | Cabines de tractaments i massatges |  | 2 per cada, màx. 6 punts |  |  |  |  |  |
| 175 | Habitació de relaxació separada |  | 2 |  |  |  |  |  |
| 176 | Perruqueria |  | 2 |  |  |  |  |  |
| 177 | Tractaments en banyeres |  | 2 |  |  |  |  |  |
| 178 | L'establiment disposa d'aigües mineromedicinals declarades d'utilitat pública, servei mèdic i instal·lacions adequades per a dur a terme els tractaments que es prescriguen |  | 4 |  |  |  |  |  |
| 179 | Disposar de piscina exterior |  | 8 |  |  |  |  |  |
| 180 | Disposar de piscina exterior amb aigua climatitzada |  | 10 |  |  |  |  |  |
| 181 | Disposar de piscina coberta |  | 12 |  |  |  |  |  |
| 182 | Piscina infantil (vas independent) |  | 2 |  |  |  |  |  |
| 183 | Solàrium |  | 2 |  |  |  |  |  |
| 184 | Nre. d'hamaques d'entre el 20 % i el 50 % de les places\* | A | 4 |  |  |  |  |  |
| Nre. d'hamaques per al 50  % de les places o més\* | B | 6 |  |  |  |  |  |
| 185 | Tauleta al costat de l'hamaca |  | 1 |  |  |  |  |  |
| 186 | Programa d'animació\* |  | 5 |  |  |  |  |  |
| 187 | Servei de cura de menors per encàrrec (a l'habitació) |  | 2 |  |  |  |  |  |
| 188 | Lloguer d'equipament esportiu (p. ex., esquís, vaixells, bicicletes) |  | 2 |  |  |  |  |  |
| 189 | Animació diürna |  | 2 |  |  |  |  |  |
| 190 | Animació nocturna |  | 2 |  |  |  |  |  |
| 191 | Animació juvenil |  | 2 |  |  |  |  |  |
| 192 | Animació infantil |  | 2 |  |  |  |  |  |
| 193 | Cura dels infants dins de l'hotel (per a infants de fins a 3 anys, com a mínim 3 hores diàries per personal especialitzat) |  | 6 |  |  |  |  |  |
| 194 | Cura dels infants dins de l'hotel (per a infants a partir de 4 anys, com a mínim 3 hores diàries per personal especialitzat) |  | 6 |  |  |  |  |  |
|  | 195 | Instal·lació per a miniclub (mínim de 15 m²) |  | 2 |  |  |  |  |  |
| 196 | Ubicació en 1a línia de la platja |  | 5 |  |  |  |  |  |
| 197 | Zones enjardinades pròpies superiors a 3 m²/plaça |  | 5 |  |  |  |  |  |
| 198 | Ubicació en centre històric |  | 5 |  |  |  |  |  |
| Màxima puntuació possible | | | | 155 |  | | | | |

  

V. Oferta

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Àrea |  | Criteri |  | Punts | \* | \*\* | \*\*\* | \*\*\*\* | \*\*\*\*\* |
|  | 199 | Sistema de gestió de queixes |  | 3 |  |  |  |  |  |
| 200 | Sistema d'avaluació dels clients |  | 3 |  |  |  |  |  |
| 201 | Mystery guest ANUAL (hi ha d'haver una prova afegida a l'aplicació) |  | 4 |  |  |  |  |  |
| 202 | Certificat de sistema de gestió de qualitat OXP 9399, UNE 182001 ("Q")\* |  | 10 |  |  |  |  |  |
| 203 | Distinció en SICTED |  | 6 |  |  |  |  |  |
| 204 | Certificat de Sistema mediambiental ISO 14385, EMAS, Etiqueta ecològica Europea, Eficiència Energètica |  | 10 |  |  |  |  |  |
| 205 | Certificació de Sistema de gestió d'accessibilitat universal, d'acord amb l'UNE 170001 |  | 10 |  |  |  |  |  |
| 206 | Altres certificats amb reconeixement nacional o internacional en relació amb la qualitat, el medi ambient o la seguretat o l'accessibilitat de la clientela |  | 6 |  |  |  |  |  |
| 207 | Pàgina web pròpia amb fotografies de l'hotel realistes i significatives. Com a mínim, vistes exteriors de les àrees públiques i de les habitacions |  | 3 |  |  |  |  |  |
| 208 | Sistema propi de reserves en línia, amb possibilitat de fer una reserva en temps real |  | 3 |  |  |  |  |  |
| 209 | Mapa d'ubicació en Internet o coordenades de geolocalització |  | 1 |  |  |  |  |  |
| 210 | Invitació als clients que abandonen l'hotel a fer un comentari sobre l'estada en la pàgina web o un altre mitjà electrònic |  | 1 |  |  |  |  |  |
| Màxima puntuació possible | | | | 60 |  | | | | |

  

VI. Servei de reunions i esdeveniments

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Àrea |  | Criteri |  | Punts | \* | \*\* | \*\*\* | \*\*\*\* | \*\*\*\*\* |
|  | 211 | Servei de conferències (departament separat, personal separat) |  | 2 |  |  |  |  |  |
| 212 | Sales de conferències o reunions d'almenys 36 m² fins a 100 m² |  | 3 per cada, màx. 9 punts |  |  |  |  |  |
| 213 | Sales de conferències o reunions de més de 100 m² |  | 5 per cada màx. 10 punts |  |  |  |  |  |
| 214 | Sales de conferències o reunions de més de 250 m² |  | 7 per cada, màx. 14 punts |  |  |  |  |  |
| 215 | Despatx de conferències |  | 3 |  |  |  |  |  |
| 216 | Sales per a treballar en grup |  | 2 per cada, màx. 6 punts |  |  |  |  |  |
| 217 | Equipament sales de conferències: telèfon, accés a Internet, projector de dades, flip chart (paperògraf) per sala, pantalla de projecció de dades, vestuari o penjadors, tribuna, almenys 8 endolls i regleta |  | 3 |  |  |  |  |  |
| 218 | Sistema d'aire condicionat independent en les sales de reunions |  | 5 |  |  |  |  |  |
| 219 | Servei de secretaria (oficina separada i personal disponible) |  | 1 |  |  |  |  |  |
| 220 | Possibilitat de graduació de llum artificial |  | 3 |  |  |  |  |  |
| 221 | Emplafonament de salons |  | 3 |  |  |  |  |  |
|  | Màxima puntuació possible | | | 59 |  | | | | |

  

|  |  |
| --- | --- |
| Núm. Criteri | Comentaris a les crides numerades amb asterisc en els criteris |
| 1 | Es consideren elements fixos els revestiments, el terra i la fusteria exterior i interior. No serà necessari que la reforma siga integral i completa. Es valorarà el criteri sempre que n'hi haja una evidència visual apreciable. Els hotels de nova construcció obtindran aquesta puntuació automàticament. |
| 5 | Proporcionat en funció del nombre d'habitacions. |
| 6 | 6. Proporcionat en funció del nombre d'habitacions. Es consideraran salons separats (paredats, emplafonats) de la resta d'espais. Les sales de reunions no es consideraran en este apartat, atés que es puntuen en l'àrea VI. En els establiments de menys de 40 places no serà necessari que el saló estiga paredat o emplafonat. |
| 7 | El bar ha d'estar separat del restaurant i oferir més que un simple servei de begudes. |
| 10 | Les sales de reunions no es consideraran en aquest apartat, atés que es puntuen en l'àrea VI. |
| 16B | La puntuació en aquest criteri exclou la del criteri 16A. |
| 17B | La puntuació en aquest criteri exclou la del criteri 17A. |
| 18 | El nivell d'accessibilitat ha d'estar acreditat mitjançant una auditoria externa, bé del Pla d'accessibilitat d'hotels o bé executada per una empresa especialitzada. |
| 19B | La puntuació en aquest criteri exclou la del criteri 19 A.  A l'hotel, o al pàrquing més pròxim a l'establiment. |
| 20B | La puntuació en aquest criteri exclou la del criteri 20A.  Substituïble per servei de recollida i lliurament del vehicle a la porta de l'establiment. |
| 22 | S'ha d'entendre que el baix + 2 o el baix + 1 estan exempts d'ascensor. |
| 23 | En categoria de 3\* no serà obligatori si l'hotel té 50 habitacions o menys. |
| 24 | En categoria de 2\* i 3\* no serà obligatori si l'hotel té 30 habitacions o menys. |
| 25 | En categoria de 3\* no serà obligatori si l'hotel té 30 habitacions o menys. |
| 29 | Es consideren elements fixos els revestiments, el terra i la fusteria exterior i interior. No serà necessari que la reforma siga integral i completa. Es valorarà el criteri sempre que n'hi haja una evidència visual apreciable. Els hotels de nova construcció obtindran aquesta puntuació automàticament. |
| 30 | Podran oferir-se habitacions amb més capacitat, màxim de 4 places, sempre que compten amb una superfície equivalent al mínim previst per a una doble en este apartat més 5 m² per cada plaça que s'incremente. Es podran instal·lar llits supletoris en les habitacions a petició del client o clienta, independentment de la superfície de l'habitació per a la qual se sol·licite. No obstant això, per a poder publicitar-ne la disponibilitat, la superfície de les habitacions haurà d'excedir, per llit, el 25 % de la mínima exigible, segons la categoria, sense que, en cap cas, puguen instal·lar-se més de dos d'estos llits per habitació. D'igual manera, i sota petició del client o clienta, podrà augmentar-se la capacitat de l'habitació, sense incrementar el nombre de llits, sempre que l'amplària mínima d'estos siga d'1,35 m i la superfície de l'habitació complisca els mateixos requisits que per a la instal·lació de llits supletoris. |
| 32 | En aquest ítem no es consideren les dobles amb saló o suites perquè puntuen de manera independent. |
| 33 | Perquè puga considerar-se doble amb saló aquest ha de tindre una superfície mínima de 10 m² si és independent. Si està integrat amb el dormitori, la superfície total serà la suma de la superfície d'habitació indicada en l'ítem 30 més 10 m². En 4\* i 5\* és obligatori disposar d'una unitat. Si la doble amb saló forma, juntament amb una altra habitació, una unitat de suite, puntuarà exclusivament en l'apartat 34. |
| 34 | S'entendrà com a suite el conjunt de 2 o més habitacions amb els banys corresponents i almenys 1 saló. |
| 37 | Puntuable si es disposa del mobiliari indicat almenys en el 85 % de les terrasses de les habitacions. |
| 38 | Puntuable si es disposa del mobiliari indicat almenys en el 85 % de les terrasses de les habitacions. |
| 39 | Aquest criteri no puntuarà quan s'oferisquen els llits per a ús de més d'una persona. |
| 42 | Ha de ser llavable, transpirable i antiàcars. |
| 66 B | Amb control de temperatura regulable des de l'interior de l'habitació. La puntuació en aquest criteri exclou la del criteri 66A. |
| 72 | En els hotels que per la categoria és obligatori que disposen de telèfon en l'habitació, aquest requisit puntuarà quan es tracte d'un segon terminal. |
| 74 | Aquesta informació inclou almenys l'horari de desdejuni, hora de check-out, i les hores d'obertura de les instal·lacions de l'hotel. |
| 88 | Aquest ítem només puntua si la superfície d'habitacions (incloent-hi el bany) supera el mínim establit per a la categoria. |
| 92 | Banyeres i dutxes amb les superfícies mínimes establides segons la categoria. La banyera podrà substituir-se per un jacuzzi o similar. |
| 93 B | La puntuació en aquest criteri exclou la del criteri 93A. |
| 95 | Excloent del 94. |
| 102 | Llista de referència de gentileses (dirigides principalment a la higiene personal): pinta, gorra de bany, calçador, abrillantador de sabates, maquineta d'afaitar, gel de bany, xampú, sabonetes, colònia, crema d'afaitar, crema postafaitat, crema postsolar, mocadors de paper, raspall de dents, pasta de dents, cotons desmaquilladors, bastonets de cotó, costurer, llima per a ungles, sabatilles de bany, sals de bany, tovalloles perfumades... |
| 103 | Perquè puntue l'ítem han de ser gentileses extra, a més de les obligades per categoria. |
| 115 C | La puntuació en aquest criteri exclou la del criteri 115A i B.  Si el room service inclou només begudes i snacks, puntuarà la meitat. |
| 118 | Quan hi haja més d'un restaurant. |
| 144 | La farmaciola haurà de tindre el contingut mínim previst en la normativa de seguretat i salut en els llocs de treball (Reial decret 486/1997, de 14 d'abril, o la norma que el substituïsca). |
| 150B | La puntuació en aquest criteri exclou la del criteri 150A. |
| 164 | També anomenat segon servei. Canvi de tovalloles, retirar cobrellits, traure el fem de les papereres, etc. |
| 184B | La puntuació en aquest criteri exclou la del criteri 184A. |
| 186 | Publicitat durant tot el període de funcionament. |
| 202 | La puntuació en aquest criteri exclou la dels criteris 199 i 200. |
|  | APARTAMENTS |
|  | Per a baremar els apartaments, les diferents tipologies que hi haja dins d'un establiment han de complir les superfícies mínimes establides per a cada categoria, si bé per al còmput de punts s'han d'omplir els ítems relatius només a la tipologia predominant. |
| A1 | Qualsevol habitació de superfície inferior a la fixada com a mínima per categoria es considerarà com a individual sempre que tinga una superfície mínima de 7 m². |
| A4 | Quan tinga el mínim fixat, el màxim de places serà de 2. La capacitat es podrà incrementar a raó d'una plaça cada 5 m², o bé es podrà disposar d'un sofà llit sempre que es complisca la superfície mínima i amb 5 m² per plaça. Per al còmput de punts s'ha d'aplicar sempre la superfície equivalent per a 2 places.  El nombre d'aquestes places s'haurà de reflectir en el nombre total de les que s'inscriguen en el Registre de Turisme de la Comunitat Valenciana. |

  

ANNEX II

REQUISITS DE CLASSIFICACIÓ EXIGIBLES ALS BLOCS

I CONJUNTS D'APARTAMENTS TURÍSTICS

1. ACCESSOS, COMUNICACIONS I ESTACIONAMENT

|  |  |  |  |
| --- | --- | --- | --- |
|  | Superior | Primera | Estàndard |
| • Entrada de clients | SÍ | SÍ | SÍ |
| • Entrada de servei | SÍ | - | - |
| • Ascensor  A partir de nombre de plantes (1) | SÍ  B+2 | SÍ  B+3 | SÍ  B+4 |
| • Muntacàrregues | SÍ | - | - |
| • Escala de clients | SÍ | SÍ | SÍ |
| • Escala de servei | SÍ | - | - |
| • Pàrquing per a clients, % en relació amb el nombre total d'unitats d'allotjament | 50 % | 25 % | - |

(1) S'ha d'entendre que el baix+2, el baix+3 o el baix+4 estan exempts d'ascensor.

(2) Es podrà substituir per places de pàrquing pròximes o pàrquing públic pròxim.

2. INSTAL·LACIONS**34**

|  |  |  |  |
| --- | --- | --- | --- |
|  | Superior | Primera | Estàndard |
| • Preses de corrent en totes les habitacions amb indicador de voltatge (1) | SÍ | SÍ | SÍ |
| • Refrigeració (2):  En sales i salons comuns  En dormitoris de l'allotjament  En sales i salons de l'allotjament | SÍ  SÍ  SÍ | SÍ  -  SÍ | SÍ  -  - |
| • Calefacció (2):  En sales i salons comuns  En dormitoris de l'allotjament  En sales i salons de l'allotjament | SÍ  SÍ  SÍ | SÍ  SÍ  SÍ | SÍ  -  SÍ |
| • Telèfon. Línia exterior/substituïble per connexió a internet:  En interior allotjaments  En zones d'ús comú | SÍ  SÍ | SÍ  SÍ | -  SÍ |
| • Telèfon. Línia interior amb connexió amb recepció o consergeria | SÍ | SÍ | - |
| • Aigua calenta:  En àrees comunes  En allotjaments | SÍ  SÍ | -  SÍ | -  SÍ |

  

(1) L'indicador de voltatge al costat de les preses de corrent podrà substituir-se per una indicació general de voltatge de tot l'allotjament, situat en un lloc ben visible.

(2) Sempre amb la possibilitat d'aconseguir una temperatura de conformitat amb la legislació vigent en matèria d'estalvi energètic. El control en la categoria superior haurà de poder realitzar-se individualment per cada recinte, i, en la resta de categories, podrà ser comuna per a totes les estades.

3. ALTRES INSTAL·LACIONS I SERVEIS

|  |  |  |  |
| --- | --- | --- | --- |
|  | Superior | Primera | Estàndard |
| Recepció-consergeria | SÍ | SÍ | SÍ |
| Saló social amb mitjans audiovisuals | SÍ | SÍ | SÍ |
| Serveis sanitaris generals | SÍ | SÍ | - |
| Caixes fortes individuals (1) | SÍ | SÍ | - |
| Piscina (substituïble per primera línia de platja) | SÍ | SÍ | - |
| Jardins comuns | SÍ | SÍ | - |
| Farmaciola primers auxilis | SÍ | SÍ | SÍ |
| Informació detallada del centre mèdic més pròxim, o del servei mèdic en l'establiment | SÍ | SÍ | SÍ |
| Servei de neteja (2) | SÍ | SÍ | SÍ |
| Canvi periòdic de llenceria (3) | SÍ | SÍ | SÍ |
| Reparacions i manteniment | SÍ | SÍ | SÍ |
| Servei de recollida de fem (4) | SÍ | SÍ | SÍ |

  

(1) El servei de caixa forta es podrà contractar addicionalment amb cost no inclòs en el preu de l'allotjament.

(2) A més de prestar el servei de neteja a l'entrada i eixida del client de l'habitatge, en la categoria superior i quan un bloc es comercialitze com a hotel apartament, s'ha de possibilitar que el client puga utilitzar-lo diàriament, i en les categories primera i estàndard, almenys un dia per setmana.

(3) La llenceria dels banys o del lavabo i de la cuina i la llenceria de dormitoris s'ha de canviar dues vegades per setmana. Podrà concertar-se amb el client el lliurament d'una sola vegada, o de diverses, de la llenceria que s'ha d'utilitzar durant tot el període que haja de quedar-se en l'allotjament, d'acord amb el que s'ha especificat.

(4) En la categoria superior, el servei de recollida de fem s'ha de prestar des de la porta d'entrada a l'allotjament, dins dels horaris establits per l'establiment.

4. DIMENSIONS MÍNIMES **35**

|  |  |  |  |
| --- | --- | --- | --- |
|  | Superior | Primera | Estàndard |
| • Dormitori doble en m2  inclòs l'armari | 12 | 10 | 8 |
| • Dormitori principal (1) en m2, inclòs l'armari | 14 | 12 | 10 |
| • Dormitori individual en m2  inclòs l'armari | 9 | 8 | 6 |
| Per cada plaça en llitera m2  de més | - | 4,50 | 3,50 |
| • Estar-menjador-cuina en m2 | 26 | 22 | 18 |
| • Estar-menjador en m2 | 20 | 17 | 14 |
| • Banys (2):  Superfície en m2  Dotació segons nre. de places | SÍ  5  + 4 places  2 banys | SÍ  4  + 6 places  2 banys | SÍ  3,5  - |
| • Cuina en m2 | 8 | 7 | 5 |
| • Safareig (3) | SÍ | SÍ | - |
| • Terrassa (4):  Superfície en m² | SÍ  8 | SÍ  6 | SÍ  4 |
| • Estudis en m² (5) (6) | 34 | 29 | 24 |

  

(1) Com a mínim un per allotjament.

(2) Els banys estaran dotats amb banyera o dutxa, lavabo i vàter.

(3) Només en primera categoria, si el bloc disposa de bugaderia comuna amb llavadores i eixugadores a la disposició dels clients i de les clientes en el mateix recinte, no és necessari que tinga este element com a dotació obligatòria de l'allotjament.

(4) No obligatòria en blocs i conjunts urbans.

(5) Unitats d'allotjament compostes per una sala d'estar menjador-dormitori conjunta, cuina, incorporada o no, i bany.

(6) Bany no inclòs.

5. DOTACIÓ DELS ALLOTJAMENTS

- En general, els allotjaments han d'estar dotats del mobiliari, la coberteria, el parament, la llenceria i altres estris i accessoris necessaris per a atendre les necessitats dels clients d'acord amb la seua capacitat.

- Tots els dormitoris han d'estar dotats amb armari, dins o fora d'aquests, independentment de la categoria de l'allotjament.

- Tots els allotjaments han d'estar dotats de televisió.

- La cuina ha d'estar dotada amb:

|  |  |  |  |
| --- | --- | --- | --- |
|  | Superior | Primera | Estàndard |
| - Cuina (1) | SÍ | SÍ | SÍ |
| - Frigorífic | SÍ | SÍ | SÍ |
| - Planxa elèctrica (2) | SÍ | SÍ | - |
| - Forn/Microones | SÍ | SÍ | SÍ |
| - Extractor de fum, campana, etcètera | SÍ | SÍ | SÍ |
| - Llavadora automàtica (3) | SÍ | SÍ | SÍ |
| - Llavaplats | SÍ | - | - |

  

(1) La cuina ha d'estar dotada com a mínim amb dos foguers quan la capacitat de l'allotjament no excedisca les quatre places, i de tres o més quan excedisca aquesta capacitat.

(2) Només en primera categoria, el servei podrà prestar-se des de recepció.

(3) En les categories estàndard i primera, si el bloc disposa de bugaderia comuna i de llavadores i eixugadores a disposició dels clients en el mateix recinte, no és necessari que incloga aquest element com a dotació obligatòria de l'allotjament.

ANNEX III

Requisits mínims exigibles a les vivendes d'ús turístic**36**

Sense perjuí de les condicions que s'establixen en l'article 49 d'este reglament, s'aplicaran a les vivendes d'ús turístic els requisits mínims següents:

1. ACCESSOS I COMUNICACIONS

– Pla d'evacuació de l'edifici en la porta de les vivendes o, si no és possible, instruccions d'emergència en diversos idiomes.

– Ascensor (a partir del nombre de plantes planta baixa + 4) (1)

– Entrada de clients, en el cas de vivendes situades en baixos.

– Telèfon d'atenció 24 hores.

(1) S'ha d'entendre que planta baixa + 4 estan exemptes d'ascensor.

2. INSTAL·LACIONS I SERVICIS

– Preses de corrent en totes les habitacions amb indicador de voltatge (1).

– Aigua calenta.

– Pla d'evacuació situat en la porta de la vivenda.

– Llista de telèfons d'urgència i d'interés situada en un lloc visible.

– Refrigeració (2) almenys en sala d'estar-menjador o sala d'estar-menjador-cuina.

– Calefacció (2) almenys en sala d'estar-menjador o sala d'estar-menjador-cuina.

– Connexió a internet, llevat que la vivenda se situe en una zona geogràfica sense cobertura.

– Farmaciola primers auxilis.

– Informació detallada del centre mèdic més pròxim.

– Llista de telèfons d'urgència i d'interés.

– Servici de recepció. Queda prohibida l'entrega de claus mitjançant caixetes situades en la via pública.

– Servici de neteja (3)

– Canvi de llenceria (3)

– Reparacions i manteniment (3)

(1) L'indicador de voltatge al costat de les preses de corrent podrà substituir-se per una indicació general de voltatge de tot l'allotjament, situat en un lloc ben visible.

(2) Sempre amb la possibilitat d'aconseguir una temperatura de conformitat amb la legislació vigent en matèria d'estalvi energètic.

(3) La prestació dels servicis de neteja i de bugaderia, canvi de llenceria, reparacions, manteniment i arreplega de fem es regirà pel que s'establix en el contracte subscrit per a l'ocupació de la unitat d'allotjament. La persona responsable de la prestació d'estos servicis serà la propietària o el titular de l'activitat, i ha de canalitzar les sol·licituds de la clientela, cosa que podrà oferir directament o a través de tercers, sense que siga possible la simple indicació d'un professional o d'una empresa que preste el servici.

Les vivendes hauran d'entregar-se en les condicions de neteja i manteniment degudes.

3. DIMENSIONS MÍNIMES DE LES VIVENDES I LES ESTANCES

Les dimensions mínimes de les vivendes hauran de subjectar-se a aquelles que establix la normativa corresponent a l'ús residencial d'estes.

4. DOTACIÓ DE LES VIVENDES D'ÚS TURÍSTIC

En general, les vivendes hauran d'estar dotades amb el mobiliari, la coberteria, el parament, la llenceria i altres utensilis i accessoris necessaris per a atendre les necessitats de la clientela segons la seua capacitat.

Tots els dormitoris estaran dotats amb un armari, dins o fora d'este.

Les vivendes estaran dotades amb connexió a internet, excepte les zones sense cobertura, i de televisor.

La vivenda contindrà llavadora automàtica, llevat que se situe en un bloc, o una estructura anàloga, que compte amb bugaderia comuna que incloga llavadores i eixugadores a la disposició dels clients en el recinte mateix.

La cuina estarà dotada amb, almenys, els elements següents:

– Frigorífic

– Planxa elèctrica

– Forn/microones

– Extractor de fum, campana, etc.

– Mínim dos fogons elèctrics quan la vivenda no excedisca les 4 places. A partir de 5 places, haurà de tindre tres fogons o més.

ANNEX IV

REQUISITS DE CLASSIFICACIÓ EXIGIBLES ALS CÀMPINGS

1. SERVEIS GENERALS

|  |  |  |  |  |  |  |
| --- | --- | --- | --- | --- | --- | --- |
|  |  | 5\*\*\*\*\* | 4\*\*\*\* | 3\*\*\* | 2\*\* | 1\* |
| 1 | Bar restaurant | – | SÍ | – | – | – |
| 2 | Bar | SÍ | – | SÍ | – | – |
| 3 | Restaurant | SÍ | – | – |  | – |
| 4 | Supermercat | SÍ | – | – | – | – |
| 5 | Supermercat, sempre que no n'hi haja servei a menys de 500 m del càmping | – | SÍ | – | – | – |
| 6 | Servei de venda de queviures o articles d'ús freqüent, quan l'establiment no dispose de supermercat | – | SÍ | SÍ | – | – |
| 7 | Vending, màquina de begudes | – | – | – | SÍ | SÍ |
| 8 | Botiga de productes artesanals o autòctons | SÍ | – | – | – | – |
| 9 | Piscina adults i xiquets | SÍ | SÍ | – | – | – |
| 10 | Piscina coberta i climatitzada | SÍ | – | – | – | – |
| 11 | Gimnàs | SÍ | – | – | – | – |
| 12 | Altres instal·lacions esportives polivalents, llevat que n'hi haja a menys de 500 m del càmping | SÍ | SÍ | – | – | – |
| 13 | Parc infantil | SÍ | SÍ | SÍ | – | – |
| 14 | Club social | SÍ | SÍ | – | – | – |
| 15 | Club infantil | SÍ | SÍ | – | – | – |
| 16 | Programa d'animació | SÍ | SÍ | – | – | – |
| 17 | Animació nocturna | SÍ | – | – | – | – |
| 18 | Servei de guarderia | SÍ | – | – | – | – |
| 19 | Llavadores automàtiques | SÍ | SÍ | SÍ | SÍ | – |
| 20 | Utilització d'eixugadores i planxes | SÍ | SÍ | SÍ | SÍ | – |
| 21 | Perruqueria | SÍ | – | – | – | – |
| 22 | Calefacció en recinte de serveis sanitaris generals, excepte obertura només en mesos de juliol i agost | SÍ | SÍ | – | – | – |
| 23 | Percentatge de parcel·les amb dotació de subministrament d'aigua i desguàs | 30 % | 15 % | – | – | – |
| 24 | Llavador de cotxes | SÍ | – | – | – | – |
| 25 | Llavador de cotxes, llevat que n'hi haja a menys de 500 m del càmping | – | SÍ | – | – | – |
| 26 | Biblioteca | SÍ | SÍ | – | – | – |
| 27 | Consulta mèdica en establiment | SÍ | – | – | – | – |
| 28 | Internet en allotjaments | SÍ | SÍ | – | – | – |
| 29 | Aparcament per a vehicles (1) | SÍ | SÍ | SÍ | SÍ | SÍ |

(1) Un per parcel·la, en aquesta o en recinte habilitat, excepte en *camper area*.

2. SERVICIS SANITARIS MÍNIMS**37**

|  |  |  |  |  |  |  |
| --- | --- | --- | --- | --- | --- | --- |
|  | Dotació | 5\*\*\*\*\* | 4\*\*\*\* | 3\*\*\* | 2\*\* | 1\* |
| 1 | Lavabos per parcel·les (1) | 1 cada 5 parc. | 1 cada 7 parc. | 1 cada 9 parc. | 1 cada 11 parc. | 1 cada 14 parc. |
| 2 | Lavabos per parcel·les d'acampada en cabines individuals (1) | 1 cada 75 parc. | 1 cada 100 parc. | – | – | – |
| 3 | WC per parcel·les (1) | 1 cada 5 parc. | 1 cada 7 parc. | 1 cada 9 parc. | 1 cada 11 parc. | 1 cada 14 parc. |
| 4 | Dutxes per parcel·les (1) | 1 cada 8 parc. | 1 cada 10 parc. | 1 cada 12 parc. | 1 cada 14 parc. | 1 cada 18 parc. |
| 5 | Piques per parcel·les d'acampada (1) | 1 cada 10 parc. | 1 cada 11 parc. | 1 cada 12 parc. | 1 cada 14 parc. | 1 cada 18 parc. |
| 6 | Safaretjos per parcel·les d'acampada (1) | 1 cada 20 parc. | 1 cada 20 parc. | 1 cada 20 parc. | 1 cada 20 parc. | 1 cada 25 parc. |
| 7 | Abocadors evacuació de WC químics només en càmpings que compten amb parcel·les en autocaravanes | SÍ | SÍ | SÍ | SÍ | SÍ |
| 8 | Subministrament d'aigua calenta en lavabos, safaretjos i aigüeres | 100 % | 50 % | 25 % | 15 % | 10 % |
| 9 | Aigua calenta a les dutxes | SÍ | SÍ | SÍ | SÍ | SÍ |
| 10 | Presa de corrent al costat de lavabos | SÍ | SÍ | SÍ | SÍ | – |
| 11 | Banyeres i vestidors per a bebés en recinte de servicis sanitaris generals de senyores i cavallers o en recinte independent | SÍ | SÍ | SÍ | SÍ | – |
| 12 | Servicis sanitaris per a persones amb discapacitat | SÍ | SÍ | SÍ | SÍ | SÍ |

  

|  |  |  |  |  |  |  |
| --- | --- | --- | --- | --- | --- | --- |
|  | Característiques | 5\*\*\*\*\* | 4\*\*\*\* | 3\*\*\* | 2\*\* | 1\* |
| 1 | Lavabos amb separacions laterals individuals | 50 % | 25 % | – | – | – |
| 2 | Dutxes amb porta | SÍ | SÍ | SÍ | SÍ | – |
| 3 | Cabines de dutxa amb separació per a la roba | 100 % | 50 % | 25 % | – | – |

  

(1) Per a este càlcul no es computaran les parcel·les equipades amb mobil homes i/o bungalous propietat de la persona titular del càmping que faciliten el servici substitutiu, si bé, i en tot cas, es garantiran les instal·lacions mínimes previstes per a una estrela.

REQUISITS DE CLASSIFICACIÓ EXIGIBLES A LES UNITATS D'ALLOTJAMENT

TIPUS CABANYA, BUNGALOU O HABITATGE MÒBIL EN CÀMPINGS

1. INSTAL·LACIONS I SERVEIS

|  |  |  |  |  |  |  |
| --- | --- | --- | --- | --- | --- | --- |
|  |  | 5\*\*\*\*\* | 4\*\*\*\* | 3\*\*\* | 2\*\* | 1\* |
| 1 | Refrigeració en dormitoris | SÍ | – | – | – |  |
| 2 | Refrigeració en saló | SÍ | SÍ | – | – |  |
| 3 | Calefacció en dormitoris | SÍ | SÍ | – | – |  |
| 4 | Calefacció en saló | SÍ | SÍ | – | – |  |
| 5 | Aigua calenta | SÍ | SÍ | SÍ | – |  |
| 6 | Armari en dormitoris | SÍ | SÍ | SÍ | – |  |
| 7 | Televisió | SÍ | SÍ | SÍ | – |  |
| 8 | Caixes fortes individuals | SÍ | – | – | – |  |
| 9 | Plànol d'evacuació situat a la porta de la unitat d'allotjament | SÍ | SÍ | SÍ | SÍ | SÍ |
| 10 | Preses de corrent en totes les dependències | SÍ | SÍ | SÍ | SÍ |  |
| 11 | Bany proveït de banyera o dutxa, lavabo i vàter | SÍ | SÍ | SÍ | – |  |
| 12 | Aparcament per a vehicles | SÍ | SÍ | SÍ | SÍ | SÍ |

  

2. DOTACIÓ DE CUINA (1)

|  |  |  |  |  |  |  |
| --- | --- | --- | --- | --- | --- | --- |
|  |  | 5\*\*\*\*\* | 4\*\*\*\* | 3\*\*\* | 2\*\* | 1\* |
| 1 | Cuina de dos foguers | SÍ | SÍ | SÍ |  |  |
| 2 | Frigorífic | SÍ | SÍ | SÍ |  |  |
| 3 | Extractor de fum, campana, etc. | SÍ | SÍ | SÍ |  |  |
| 4 | Forn/Microones | SÍ | SÍ | – | – |  |
| 5 | Llavaplats | SÍ | – | – | – |  |
| 6 | Planxa elèctrica | SÍ | SÍ | SÍ | – |  |

  

(1) En general, les unitats estaran dotades amb el mobiliari, la coberteria, el parament, la llenceria i altres utensilis i accessoris necessaris per a atendre les necessitats de la clientela d'acord amb la seua capacitat.

ANNEX V

REQUISITS DE CLASSIFICACIÓ EXIGIBLES A LES CASES RURALS **38**

1. ENTORN I SITUACIÓ

|  |  |  |  |  |  |
| --- | --- | --- | --- | --- | --- |
|  | 1\* | 2\* | 3\* | 4\* | 5\* |
| • Indicacions d'arribada a l'establiment mitjançant accés senyalitzat o geolocalització | SÍ | SÍ | SÍ | SÍ | SÍ |
| • Accés en vehicle fins a l'allotjament | – | – | SÍ | SÍ | SÍ |
| • Absència d'impactes negatius derivats de fàbriques, vies fèrries, explotacions agropecuàries… | SÍ | SÍ | SÍ | SÍ | SÍ |
| • Lloc d'estacionament pròxim a l'establiment | – | – | SÍ | SÍ | SÍ |

  

2. ESTRUCTURA I CONDICIONAMENT ZONA DE DESCANS I LAVABO

|  |  |  |  |  |  |
| --- | --- | --- | --- | --- | --- |
|  | 1\* | 2\* | 3\* | 4\* | 5\* |
| • Habitacions (1):  Superfícies i dotació d'habitacions, banys no inclosos:  Dobles  Individuals | 10 m2  6 m2 | 10 m2  6 m2 | 12 m2  8 m2 | 13 m2  10 m2 | 14 m2  11 m2 |
| • Llits (2) | SÍ | SÍ | SÍ | SÍ | SÍ |
| • Paperera | SÍ | SÍ | SÍ | SÍ | SÍ |
| • Tauletes nit | SÍ | SÍ | SÍ | SÍ | SÍ |
| • Cadires | SÍ | SÍ | SÍ | SÍ | SÍ |
| • Armari amb penjadors | SÍ | SÍ | SÍ | SÍ | SÍ |
| • Punt de llum al costat dels llits | – | SÍ | SÍ | SÍ | SÍ |
| • Espill | – | – | SÍ | SÍ | SÍ |
| • Taula-escriptori | – | – | – | – | SÍ |

  

(1) Per cada plaça en llitera, 3,50 m² de més.

(2) Com a mínim d'1,35 × 1,80 metres en cas que siguen dobles, i 0,90 × 1,80 metres si són individuals. El matalaf ha de ser de molls o similar. En categoria cinc estreles disposaran de canapé o similar.

3. SERVICIS HIGIÈNICS SANITARIS

|  |  |  |  |  |  |
| --- | --- | --- | --- | --- | --- |
| Superfície:  • Incorporats a habitacions  • Situats en la resta de l'allotjament | 2,5 m²  4 m² | 3,5 m²  4,5 m² | 3,5 m²  5 m² | 3,5 m²  5,5 m² | 4 m²  6 m² |
| • Lavabo | SÍ | SÍ | SÍ | SÍ | SÍ |
| • Espill | SÍ | SÍ | SÍ | SÍ | SÍ |
| • Vàter | SÍ | SÍ | SÍ | SÍ | SÍ |
| • Dutxa o banyera (1) | SÍ | SÍ | SÍ | SÍ | SÍ |
| • Banyera amb hidromassatge | – | – | – | – | SÍ |
| • Tovalloler | SÍ | SÍ | SÍ | SÍ | SÍ |
| • Presa de corrent | – | SÍ | SÍ | SÍ | SÍ |
| • Presa de corrent al costat del lavabo amb indicador de voltatge | – | – | – | SÍ | SÍ |
| • Repeu per a objectes de tocador | SÍ | SÍ | SÍ | SÍ | SÍ |
| • Moble o similar per a objectes de tocador | – | – | – | – | SÍ |
| • Eixugacabells | – | – | – | SÍ | SÍ |
| • Poal higiènic | SÍ | SÍ | SÍ | SÍ | SÍ |
| • Banqueta | – | – | SÍ | SÍ | SÍ |

  

(1) En les categories d'una i dos estreles, la banyera haurà de tindre una longitud mínima d'1,50 metres, i la dutxa, una superfície mínima de 0,70 × 0,70 metres, o equivalent. En les categories de tres i quatre estreles, la banyera haurà de tindre una longitud mínima d'1,60 metres, i la dutxa, una superfície mínima de 0,90 × 0,90 metres, o equivalent. En la categoria de cinc estreles, la banyera haurà de tindre una longitud mínima d'1,70 metres, i la dutxa, una superfície mínima d'1 × 1 metres, o equivalent.

4. ESTRUCTURA I CONDICIONAMENT DE LA CUINA

|  |  |  |  |  |  |
| --- | --- | --- | --- | --- | --- |
|  | 1\* | 2\* | 3\* | 4\* | 5\* |
| Superfícies | 3,5 m2 | 4,5 m2 | 6 m2 | 8 m2 | 10 m2 |
| Dotació  Cuina amb forn (mínim 3 focs) | SÍ | SÍ | SÍ | SÍ | – |
| Forn i banc independents | – | – | – | – | SÍ |
| Forn microones | – | – | – | SÍ | SÍ |
| Frigorífic amb congelador | SÍ | SÍ | SÍ | – | – |
| Frigorífic dues portes (congelador) | – | – | – | SÍ | SÍ |
| Extractor de fum | SÍ | SÍ | SÍ | – - | – - |
| Campana extractora de fum | – | – | – | SÍ | SÍ |
| Llavadora | – | – | SÍ | SÍ | SÍ |
| Llavaplats | – | – | – | – | SÍ |
| Planxa | SÍ | SÍ | SÍ | SÍ | SÍ |
| Post de planxar | SÍ | SÍ | SÍ | SÍ | SÍ |
| Cafetera | SÍ | SÍ | SÍ | SÍ | SÍ |
| Batedora | – | – | SÍ | SÍ | SÍ |
| Espremedora | – | – | SÍ | SÍ | SÍ |

  

5. EQUIPAMENT GENERAL DE SERVICIS

|  |  |  |  |  |  |
| --- | --- | --- | --- | --- | --- |
|  | 1\* | 2\* | 3\* | 4\* | 5\* |
| • Caixes fortes individuals | – | – | SÍ | SÍ | SÍ |
| • Plaça d'aparcament | – | – | – | SÍ | SÍ |
| • Televisió color | – | SÍ | SÍ | SÍ | SÍ |
| • Equip de música | – | – | SÍ | SÍ | SÍ |
| • Aire condicionat o climatització en el saló o zones comunes | – | – | – | SÍ | – |
| • Aire condicionat o climatització en tot l'allotjament | – | – | – | – | SÍ |
| • Televisió intel·ligent | – | – | – | SÍ | SÍ |

  

6. TRACTE AMB LA CLIENTELA I SERVEIS

|  |  |  |  |  |  |
| --- | --- | --- | --- | --- | --- |
|  | 1\* | 2\* | 3\* | 4\* | 5\* |
| |  |  | | --- | --- | | 1. | Informació sobre recursos turístics i altres dades d'interés en dos idiomes | | SÍ | SÍ | SÍ | SÍ | SÍ |
| |  |  | | --- | --- | | 2. | Servei de reserves en línia o a través de correu electrònic | | – | – | – | SÍ | SÍ |
| |  |  | | --- | --- | | 3. | Gentileses | | – | – | – | – | SÍ |
| |  |  | | --- | --- | | 4. | Accés obert a Internet en tot l'establiment (1) | | – | – | – | – | SÍ |
| |  |  | | --- | --- | | 5. | Accés obert a Internet en zones comunes de l'establiment (1) | | - | - | - | SÍ | - |

  

(1) Excepte impossibilitat d'accés a xarxes de comunicació electrònica de banda ampla.

7. MEDI AMBIENT I SOSTENIBILITAT

|  |  |  |  |  |  |
| --- | --- | --- | --- | --- | --- |
|  | 1\* | 2\* | 3\* | 4\* | 5\* |
| |  |  | | --- | --- | | 6. | Separació de residus orgànics de la resta | | SÍ | SÍ | SÍ | SÍ | SÍ |
| |  |  | | --- | --- | | 7. | Dispositius per a estalviar energia i aigua | | – | – | – | SÍ | SÍ |

  

8. SEGURETAT I ACCESSIBILITAT

|  |  |  |  |  |  |
| --- | --- | --- | --- | --- | --- |
|  | 1\* | 2\* | 3\* | 4\* | 5\* |
| • Informació sobre telèfons d'emergència | SÍ | SÍ | SÍ | SÍ | SÍ |
| • Informació sobre el nivell d'accessibilitat a l'establiment, d'acord amb la normativa vigent relativa a accessibilitat i no-discriminació de les persones amb discapacitat | SÍ | SÍ | SÍ | SÍ | SÍ |
| • Un extintor de foc per planta | SÍ | SÍ | SÍ | SÍ | SÍ" |

  

9. GESTIÓ DE QUALITAT

|  |  |  |  |  |  |
| --- | --- | --- | --- | --- | --- |
|  | 1\* | 2\* | 3\* | 4\* | 5\* |
| |  |  | | --- | --- | | 8. | Bústia de queixes o suggeriments | | SÍ | SÍ | SÍ | SÍ | SÍ |
| |  |  | | --- | --- | | 9. | Enquesta del grau de satisfacció del client | | – | – | SÍ | SÍ | SÍ |

  

ANNEX VI

REQUISITS DE CLASSIFICACIÓ EXIGIBLES ALS ALBERGS TURÍSTICS

1. Habitacions**39**

a) Capacitat màxima per habitació: 20 places.

b) Capacitat mínima per habitació: 8 places, i l'establiment podrà disposar d'habitacions de menys capacitat sempre que el nombre de places d'aquestes no supere el 30 % del total.

c) Totes les habitacions, que tindran calefacció, disposaran de llits o lliteres o mobiliari equivalent degudament homologat o acreditat segons la seua tipologia i normativa de fabricació, al costat de les quals hi haurà punt de llum i penjadors per a roba o objectes. Les lliteres han de disposar com a màxim de dos altures.

d) La superfície de les habitacions on s'instal·len lliteres serà com a mínim de 10 m² (equivalent a 4 places), i s'incrementaran a raó de 4 m² per cada llitera de més. En cas d'establiment amb mobiliari tipus càpsula, la superfície serà com a mínim de 12 m², incrementat a raó de 5 m².

e) La distància entre lliteres no pot ser inferior a 75 cm excepte, quan es tracte de capçals/peus, que hi haja separació física mitjançant un mur o similar.

f) Disposaran d'un armari o taquilla amb clau o codi per cada plaça a l'habitació.

2. Serveis higienicosanitaris

a) Els serveis higienicosanitaris, que han de tindre calefacció, també han de disposar de dutxes, lavabos i vàters a raó d'un d'aquests elements per cada sis places de capacitat de l'alberg.

b) Han d'estar dotats amb preses de corrent amb indicador de voltatge al costat dels lavabos, portes a les dutxes, espill, tovallolers i poal higiènic.

3. Serveis comuns

a) Han de disposar de zones comunes de menjador i esplai en espais diferents. La superfície útil mínima del conjunt de sales d'ús comú ha de ser d'1,5 m² per persona i disposar de calefacció.

b) Han de disposar de ludoteca, biblioteca o business centre diferenciats d'altres zones comunes.

c) Han de disposar de safareig i pica d'escurar a raó d'un cada vint persones, llevat que en la mateixa proporció disposen de llavaplats.

d) Han de disposar de llavadora i eixugadora.

e) Es podrà oferir el servei de desdejunis i àpats o facilitar l'ús de cuines.

f) En cas de mobiliari tipus càpsules o similar, el corredor d'evacuació haurà de tindre una amplària mínima d'1,20 m. **40**

--------------------

1   El títol del Decret es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html), de simplificació administrativa (DOGV núm. 10179 de 09.12.2024).

2   L’apartat 4 de l’article 8 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

3   L’apartat 2 de l’article 20 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

4   L’article 21 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

5   L’article 23 es modifica per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html), de modificació de la normativa reguladora de les vivendes d’us turístic (DOGV núm. 9910 de 07.08.2024).

6   L’article 23 bis s’introduïx per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html).

7   La lletra a de l’apartat 6 de l’article 25 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

8   L’apartat 1 de l’article 27 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

9   L’apartat 3 de l’article 27 es deixa sense contingut per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html).

10   L’apartat 2 de l’article 29 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

11   L’article 30 es modifica per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html).

12   L’apartat 2 de l’article 31 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

13   L’apartat 2 de l’article 33 es modifica per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html).

14   L’apartat 5 de l’article 37 s’afig per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html).

15   Els apartats 3, 4 i 5 de l’article 40 es modifiquen per l’article 129 la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

16   El primer paràgraf de l’article 44 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

17   L’apartat 4 de l’article 46 es modifica i els apartats 5 i 6 s’afigen per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

18   L’article 47 es modifica per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html).

19   L’article 47 bis s’introduïx per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html).

20   L’article 49 es modifica per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html).

21   Els apartats 5 i 7 de l’article 50 es modifiquen per la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

22   Les lletres a i d de l’apartat 2 de l’article 51 es modifiquen per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

23   Els apartats 1 i 3 de l’article 57 es modifiquen per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

24   L’article 64 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

25   L’apartat 1 de l’article 66 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

26   Els apartats 1 i 3 de l’article 68 es modifiquen per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

27   L’apartat 1 de l’article 69 es modifica i l’apartat 3 se suprimix per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

28   L’apartat 1 de l’article 70 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

29   L’apartat 1 de l’article 74 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

30   L’apartat 3 de l’article 77 es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

31   L’annex I es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

34   L’apartat 2 de l’annex II es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

35   L’apartat 4 de l’annex II es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

36   L’annex III es modifica per l’article 3 del[**Decret llei 9/2024, de 2 d’agost, del Consell**](https://dogv.gva.es/va/eli/es-vc/dl/2024/08/02/9/dof/vci/html).

37   L’apartat 2 de l’annex IV es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

38   L’annex V es modifica per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

39   Les lletres c, d i f de l’apartat 1 de l’annex VI es modifiquen per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

40   La lletra f de l’apartat 3 de l’annex VI s’afig per l’article 129 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).


Còpia Permalink ELI